ഇൻഫിനിക്സ് ഒരു ലോഞ്ചിംഗ് തിരക്കിലാണ്. സ്മാർട്ട്ഫോൺ ഇപ്പോൾ നോട്ട് 11 സീരീസ് ആഗോളതലത്തിൽ അവതരിപ്പിച്ചു. നോട്ട് 11, നോട്ട് 11 പ്രോ എന്നിവ ഉൾപ്പെടുന്ന രണ്ട് സ്മാർട്ട് ഫോണുകൾ നോട്ട് 11 സീരീസിന് കീഴിൽ ഇൻഫിനിക്സ് പുറത്തിറക്കി. മീഡിയാടെക് ഹീലിയോ ജി 96 പ്രോസസ്സറും 8 ജിബി റാമും നൽകുന്നു. 33W സൂപ്പർചാർജ് ഫാസ്റ്റ് ചാർജിംഗ് പിന്തുണയോടെ 5000mAh ബാറ്ററിയുമായി നോട്ട് 11 സീരീസ് വരുന്നു.\nഇൻഫിനിക്സ് മുമ്പ് ഹോട്ട് 11 സീരീസ് ഇന്ത്യയിൽ അവതരിപ്പിച്ചിരുന്നു. ബജറ്റ് വിഭാഗത്തിൽ കമ്പനി ഹോട്ട് 11, ഹോട്ട് 11 എസ് ഇന്ത്യയിൽ അവതരിപ്പിച്ചു. AnTuTu ടെസ്റ്റിൽ 238000 സ്കോർ ചെയ്ത മെഡിടെക് ഹീലിയോ G88 പ്രോസസറുമായാണ് ഇൻഫിനിക്സ് ഹോട്ട് 11S വരുന്നത്. രസകരമെന്നു പറയട്ടെ, റെഡ്മി 10 പ്രൈമിന് പവർ നൽകുന്ന അതേ പ്രോസസറാണ് മെഡിടെക് ഹീലിയോ ജി 88. ഇൻഫിനിക്സ് ഹോട്ട് 11s- ൽ 90Hz ഉയർന്ന റിഫ്രഷ് റേറ്റിൽ വരുന്ന ആകർഷണീയമായ ഡിസ്പ്ലേയും ഉണ്ട്. ഇൻഫിനിക്സ് നോട്ട് 11, നോട്ട് 11 പ്രോ എന്നിവയിലേക്ക് തിരികെ വന്നാൽ, ഉപകരണങ്ങളുടെ വില ഇതുവരെ വെളിപ്പെടുത്തിയിട്ടില്ല.\nഇൻഫിനിക്സ് നോട്ട് 11-ൽ 6.95-ഇഞ്ച് ഫുൾ-എച്ച്ഡി+ ഐപിഎസ് എൽസിഡി 1,080×2,460 പിക്സൽ റെസല്യൂഷനും 120Hz ഉയർന്ന റിഫ്രഷ് റേറ്റും 180 ഹെർട്സ് ടച്ച് സാമ്പിൾ റേറ്റും ഉണ്ട്. സ്മാർട്ട്ഫോണിന് ഒരു മീഡിയടെക് ഹീലിയോ G96 SoC- ഉം 8GB റാമും 128GB സ്റ്റോറേജും ഉണ്ട്, ഇത് മൈക്രോ എസ്ഡി കാർഡ് ഉപയോഗിച്ച് വികസിപ്പിക്കാനാകും. ഇൻഫിനിക്സ് നോട്ട് 11 പ്രോയിൽ റാം വിപുലീകരണ സവിശേഷതയുണ്ട്, ഇത് ഉപയോക്താക്കൾക്ക് റാം 11 ജിബിയായി വികസിപ്പിക്കാൻ അനുവദിക്കുന്നു.\nക്യാമറയുടെ കാര്യത്തിൽ, 64 മെഗാപിക്സൽ പ്രൈമറി സെൻസർ, 30x ഒപ്റ്റിക്കൽ സൂം ഉള്ള 13 മെഗാപിക്സൽ ടെലിഫോട്ടോ ലെൻസ്,2മെഗാപിക്സൽ മാക്രോ ലെൻസ് എന്നിവ ഉൾപ്പെടുന്ന ട്രിപ്പിൾ ക്യാമറ സജ്ജീകരണമാണ് നോട്ട് 11 ന്റെ സവിശേഷത. മുൻവശത്ത് 16 മെഗാപിക്സൽ ക്യാമറയുണ്ട്. സ്മാർട്ട്‌ഫോണിൽ 5000 എംഎഎച്ച് ബാറ്ററിയുണ്ട്, കൂടാതെ 30W ഫാസ്റ്റ് ചാർജിംഗിനുള്ള പിന്തുണയുമുണ്ട്.


ബിജെപിയിലേക്ക് പോകാൻ നിൽക്കുന്നവരുടെ കൂട്ടമായി കോൺഗ്രസ് മാറി : എ വിജയരാഘവൻ | Kerala | Deshabhimani | Tuesday Feb 23, 2021\nപാലക്കാട് > ബിജെപിയിലേക്ക് പോകാന് ആഗ്രഹിക്കുന്നവരുടെ കൂട്ടമായി കോണ്‍ഗ്രസ് നേതൃത്വം മാറിയെന്ന് സിപിഐ എം സംസ്ഥാന സെക്രട്ടറി ചുമതലയുള്ള എ വിജയരാഘവന് പറഞ്ഞു. വികസന മുന്നേറ്റ ജാഥയുടെ ഭാഗമായി പട്ടാമ്പിയില് വാര്‍ത്താസമ്മേളനത്തില് സംസാരിക്കുകയായിരുന്നു അദ്ദേഹം. രാജ്യത്ത് കോണ്‍ഗ്രസ് പതുക്കെ ഇല്ലാതാകുകയാണ്. കോണ്‍ഗ്രസ് സര്‍ക്കാരുകള്‍ക്ക് പിടിച്ചുനില്‍ക്കാന് കഴിയുന്നുമില്ല. ദക്ഷിണേന്ത്യയില് അധികാരത്തിലുണ്ടായിരുന്ന ഏക സംസ്ഥാനം പോണ്ടിച്ചേരിയിലും കോണ്‍ഗ്രസിന് ഭരണം പോയി. അവിടെ ബിജെപി ഒരു രാഷ്ട്രീയ ശക്തിയല്ല. എന്നാല് കോണ്‍ഗ്രസ് എംഎല്‍എമാര് ബിജെപിക്ക് വഴിയൊരുക്കി.\nകേരളത്തില് ബിജെപിയുമായുള്ള ധാരണ കാര്യപരിപാടിയായാണ് യുഡിഎഫ് നടപ്പാക്കുന്നത്. കഴിഞ്ഞ നിയമസഭാ തെരഞ്ഞെടുപ്പില് നേമത്ത് അത് പ്രയോഗിച്ചു. തദ്ദേശ തെരഞ്ഞെടുപ്പില് വെല്‍ഫെയര് പാര്‍ടിയുമായും ധാരണയുണ്ടാക്കി. ഇക്കാര്യം ജമാ അത്തെ ഇസ്ലാമി തന്നെ വ്യക്തമാക്കി. ബിജെപിയുമായുള്ള തെരഞ്ഞെടുപ്പ് ധാരണയില്‍നിന്ന് മാറിനില്‍ക്കാന് രാഹുല് ഗാന്ധി നിര്‍ദേശിക്കുമോ. ജമാ അത്തെ ഇസ്ലാമിയുമായി ധാരണയുണ്ടാക്കിയത് ഉമ്മന്‍ചാണ്ടിയും ചെന്നിത്തലയുമൊക്കെ ചര്‍ച്ച ചെയ്താണ്. ഈ സഖ്യം തുടരുമോ എന്നും രാഹുല് ഗാന്ധി വ്യക്തമാക്കണം. കേരളത്തില് ട്രാക്ടര് തള്ളുന്ന രാഹുല് ഗാന്ധി രാജ്യത്ത് കര്‍ഷക നിയമം നടപ്പാക്കരുത് എന്ന് ആവശ്യപ്പെടുന്നില്ല. കോണ്‍ഗ്രസിന്റെ പ്രകടന പത്രികയിലുള്ളതാണ് ബിജെപി നടപ്പാക്കുന്ന കാര്‍ഷിക നിയമം. കോണ്‍ഗ്രസിന്റെ അവസരവാദ നടപടികളാണ് ബിജെപിക്ക് ആത്മവിശ്വാസം നല്‍കുന്നത്. മൂല്യത്തകര്‍ച്ച നേരിടുന്ന കോണ്‍ഗ്രസാണ് ബിജെപിക്ക് വഴിയൊരുക്കുന്നത്. കേരളത്തില് തെരഞ്ഞെടുപ്പിനുശേഷം യുഡിഎഫ് കൂടുതല് ദൂര്‍ബലപ്പെടുമെന്നും എ വിജയരാഘവന് പറഞ്ഞു.\nകേരളത്തില് മത ധ്രുവീകരണം നടത്താനാണ് ബിജെപിയും മറ്റിതര വര്‍ഗീയ ശക്തികളും ശ്രമിക്കുന്നത്. ആ ഏകീകരണത്തെ അതിജീവിക്കാനുള്ള സഖ്യം രൂപീകരിക്കാനാണ് എല്‍ഡിഎഫ് പ്രവര്‍ത്തിക്കുന്നത്. അപകടകരമായ മതധ്രുവീകരണത്തെ ഒറ്റക്കെട്ടായി നേരിടണം. വര്‍ഗീയതയ്ക്കെതിരായ നിലപാടിന്റെ ഏറ്റവും വലിയ മാതൃകയാണ് കേരളമെന്നും വിജയരാഘവന് പറഞ്ഞു. സിപിഐ എം ജില്ലാ സെക്രട്ടറി സി കെ രാജേന്ദ്രന് എല്‍ഡിഎഫ് ജില്ലാ കണ്‍വീനര് വി ചാമുണ്ണി എന്നിവരും വാര്‍ത്താസമ്മേളനത്തില് പങ്കെടുത്തു.\nഇന്ധന വിലവര്‍ധന താങ്ങാനാകില്ല\nപാലക്കാട് > ഇന്ധവില വര്‍ധന അനുദിനം വര്‍ധിക്കുന്നത് ദരിദ്രരാജ്യമായ ഇന്ത്യക്ക് താങ്ങാനാകില്ലെന്ന് എ വിജയരാഘവന്. കോര്‍പറേറ്റുകളുടെ ലാഭം മാത്രമാണ് ബിജെപി ലക്ഷ്യമിടുന്നത്. സംസ്ഥാനങ്ങള് നികുതി കുറയ്ക്കണമെന്ന് പറയുന്ന ബിജെപി അത് മൊത്തത്തില് കുറയ്ക്കാന് എന്തുകൊണ്ട് കേന്ദ്രത്തോട് ആവശ്യപ്പെടുന്നില്ല. എല്ലാ നികുതിയും കുറയ്ക്കാന് കേന്ദ്രത്തിന് കഴിയുമല്ലോ എന്നും വിജയരാഘവന് പറഞ്ഞു. പട്ടാമ്പിയില് വാര്‍ത്താസമ്മേളനത്തില് സംസാരിക്കുകയായിരുന്നു അദ്ദേഹം.\nvadakkan munnetta vikasan yathra\nകോൺഗ്രസ് ബിജെപി ബന്ധം\nജമാഅത്തെ ഇസ്ലാമി സഖ്യം: യുഡിഎഫ് നിലപാട് വ്യക്തമാക്കണം- വിജയരാഘവന്\nനാട്ടിൽ ചോരപ്പുഴയൊഴുക്കാൻ യുഡിഎഫ് ഗൂഢാലോചന: എ വിജയരാഘവൻ\nഇന്ധനവില വർദ്ധനയിലൂടെ സാധാരണക്കാരന്റെ അൽപസമ്പാദ്യം പോലും കേന്ദ്രം കവർന്നെടുക്കുന്നു:എ വിജയരാഘവൻ


പട്ടാളപ്പുഴു വ്യാപിക്കുന്നു, കർഷകർ പ്രതിസന്ധിയിൽ | Pattala Puzhu Spreading Farmers introuble\nപട്ടാളപ്പുഴു വ്യാപിക്കുന്നു, കർഷകർ പ്രതിസന്ധിയിൽ\nപെരുമ്പാവൂർ മേഖലയിൽ ഏറ്റവും കൂടുതൽ നെൽക്കൃഷിയിറക്കിയ ചേലാമറ്റം പാടശേഖര സമിതി ഇത്തവണ കണ്ണീരും കൈയുമായാണ് വിളവെടുത്തത്. പ്ര\nപട്ടാളപ്പുഴുവിന്റെ ആക്രമണത്തിനിരയായ പയര്‍ച്ചെടി\nപെരുമ്പാവൂർ: ഇലകളുടെ ഹരിതകം കാർന്നുതിന്നുന്ന പട്ടാളപ്പുഴുവിന്റെ സാന്നിദ്ധ്യം ഒക്കൽ പഞ്ചായത്തിലെ കൃഷിയിടങ്ങളിൽ രൂക്ഷമായി. പെരുമറ്റം, വല്ലം, ചേലാമറ്റം ഈസ്റ്റ്, ഒക്കൽ, കൂടാലപ്പാട് പ്രദേശങ്ങളിലാണ് പുഴു ആക്രമണം വിതയ്ക്കുന്നത്. പയർ, കപ്പ, വാഴ കൃഷികൾക്കാണ് കൂടുതൽ നാശം.\nപെരുമ്പാവൂർ മേഖലയിൽ ഏറ്റവും കൂടുതൽ നെൽക്കൃഷിയിറക്കിയ ചേലാമറ്റം പാടശേഖര സമിതി ഇത്തവണ കണ്ണീരും കൈയുമായാണ് വിളവെടുത്തത്. പ്രളയത്തെത്തുടർന്ന് ആറു ദിവസം വയൽ മുങ്ങിക്കിടക്കുകയായിരുന്നു. വെള്ളം ഇറങ്ങിപ്പോയതോടെ പുഴുവിന്റെ ആക്രമണം തുടങ്ങി. കഴിഞ്ഞ കൊല്ലം രണ്ടര ടൺ നെല്ല് വിറ്റഴിച്ച സമിതി സെക്രട്ടറി വിൽസണ് ഇക്കുറി ലഭിച്ചത് 7,501 കിലോ നെല്ല് മാത്രം. മെഷീൻ ഉപയോഗിച്ച് കൊയ്ത്ത് നടത്താൻ മണിക്കൂറിന് 2,350 രൂപയാണ് ചെലവ്. കൂലിച്ചെലവു പോലും ആർക്കും ലഭിച്ചില്ലെന്ന് വിൽസൺ പറയുന്നു. വൈയ്‌ക്കോലും ചീഞ്ഞ് ഉപയോഗശൂന്യമായി. ഇൻഷുറൻസ് തുക പോലും ഇതുവരെ സമിതിക്ക് ലഭിച്ചില്ല.\nപരമ്പരാഗത കർഷകനായ ചേലാമറ്റം തേയ്ക്കാനം ടോമിക്കും പുഴുവിന്റെ ആക്രമണത്തിൽ വൻനഷ്ടം ഉണ്ടായി. ഒരു പറ വിതച്ച ടോമിക്ക് രണ്ട് പറനെല്ലു പോലും കിട്ടിയില്ല. 45 സെന്റ് സ്ഥലത്ത് പയർ കൃഷി ചെയ്തു. ഒന്നും കിട്ടിയില്ല. എല്ലാം പുഴയും പുഴുവും കൊണ്ടുപോയി. മഞ്ഞൾ കൃഷി പോലും പട്ടാളപ്പുഴുവിന്റെ ആക്രമണത്തിനിരയായെന്ന് ടോമി ചൂണ്ടിക്കാട്ടി. രാത്രിയിലാണ് പുഴു പുറത്തുവന്ന് ഇല കരളുന്നത്. പകൽ ഇവയെ കാണാത്തതിനാൽ പക്ഷികൾക്ക് ഇവയെ ഭക്ഷിച്ച് കർഷകരെ സഹായിക്കാനാകില്ല. പല മരുന്നുകളും പരീക്ഷിച്ചിട്ടും പുഴുവിനെ നിയന്ത്രിക്കാൻ പറ്റുന്നില്ലെന്ന് കർഷകർ ആശങ്കപ്പെടുന്നു.\nഗോതമ്പ് തവിട് (22.5 കിലോ), വെള്ളം (22.5 ലിറ്റർ), ശർക്കര (5.5 കിലോ), ചോളപ്പൊടി (100 ഗ്രാം) എന്നിവ കുഴച്ച് 48 മണിക്കൂർ കഴിഞ്ഞശേഷം കൃഷിയിടത്തിൽ വിതറുന്നത് പട്ടാളപ്പുഴുവിനെ നിയന്ത്രിക്കാൻ നല്ല മാർഗമാണെന്ന് കൃഷി വകുപ്പ് പറയുന്നു.


നമ്മുടെ സ്വന്തം രാഗദ്വേഷങ്ങളെയാണു ത്യജിക്കേണ്ടത്. - Amma Malayalam\nഒരു ഭക്തൻ: അമ്മേ ഈശ്വരനുവേണ്ടി ഞാൻ പലതും ത്യജിച്ചു. എന്നിട്ടും ശാന്തി അനുഭവിക്കുവാൻ കഴിയുന്നില്ല.\nഅമ്മ: മോനേ, എല്ലാവരും ത്യാഗത്തെക്കുറിച്ചു പറയും. പക്ഷേ നമുക്കു് എന്താണു ത്യജിക്കുവാനുള്ളത്. നമുക്കെന്താണു സ്വന്തമായിട്ടുള്ളത്? ഇന്നു് നമ്മൾ നമ്മുടെതെന്നു കരുതുന്നതെല്ലാം നാളെ നമ്മുടെതല്ലാതായിത്തീരും. എല്ലാം ഈശ്വരൻ്റെതാണു്, അവിടുത്തെ അനുഗ്രഹംകൊണ്ടുമാത്രമാണു നമുക്കിന്നു അവ അനുഭവിക്കാൻ കഴിയുന്നത്.\nനമുക്കു സ്വന്തമായിട്ടു് എന്തെങ്കിലുമുണ്ടെങ്കിൽ അതു നമ്മുടെ രാഗദ്വേഷങ്ങൾ മാത്രമാണ്. അവയെയാണു ത്യജിക്കേണ്ടത്. ഇന്നു നമ്മൾ പലതും ത്യജിക്കുന്നുവെങ്കിലും മനസ്സുകൊണ്ടു് അവയോടുള്ള ബന്ധം നമ്മൾ വിടുന്നില്ല. അതാണു ദുഃഖത്തിനു കാരണമാകുന്നത്. ബന്ധുക്കളും പണവും സ്ഥാനമാനങ്ങളുമൊന്നും ശാശ്വതമായ ശാന്തി തരുന്നില്ലെന്നു് ഉള്ളിൽത്തട്ടി മനസ്സിലാകുമ്പോൾ മാത്രമാണു് യഥാർത്ഥമായ ത്യാഗം വരുന്നത്. ഗീത എന്താണു് പഠിപ്പിക്കുന്നത്? മമത ത്യജിച്ചു കർമ്മം ചെയ്യാനല്ലേ?\nഅമ്മ ഒരു കഥ പറയുവാൻ തുടങ്ങി, ”ഒരിടത്തു് ഒരു പണക്കാരനുണ്ടായിരുന്നു. ഒരു ദിവസം മുതലാളിയെ കാണുന്നതിനായി അദ്ദേഹത്തിൻ്റെ കൂട്ടുകാർ വന്നു. അവർ വെളിയിൽനിന്ന സേവകനോടു മുതലാളി എവിടെ എന്നന്വേഷിച്ചു. സേവകൻ അകത്തുപോയി നോക്കിയിട്ടു വന്നു പറഞ്ഞു. ”മുതലാളി കല്ലെണ്ണിക്കൊണ്ടിരിക്കുകയാണ്.” ഇത്ര സമ്പത്തുള്ള ആൾ കല്ലെണ്ണുകയോ? അതിഥികൾ അതിശയിച്ചു. അല്പസമയം കഴിഞ്ഞു പണക്കാരൻ വന്നപ്പോൾ അവർ കാര്യം തിരക്കി. ‘ഞാൻ പണമെണ്ണിക്കൊണ്ടിരിക്കുമ്പോൾ അതു കല്ലെന്നു് ധരിക്കാൻ മാത്രം മണ്ടനാണോ ഇവൻ’ പണക്കാരൻ അതിശയിച്ചു.\n”എന്തെങ്കിലും ബുദ്ധിമുട്ടു തോന്നിയെങ്കിൽ ക്ഷമിക്കണം” പണക്കാരൻ സുഹൃത്തുക്കളോടു പറഞ്ഞു. വന്നവർ പോയിക്കഴിഞ്ഞപ്പോൾ പണക്കാരൻ വേലക്കാരനെ വിളിച്ചു കുറെ ശാസിച്ചു. കുറെ ദിവസങ്ങൾ കഴിഞ്ഞു. മുതലാളിയെ കാണുവാൻ അദ്ദേഹത്തിൻ്റെ ഒരു സുഹൃത്തു വന്നു. സുഹൃത്തു വേലക്കാരനോടു മുതലാളിയെ തിരക്കി. വേലക്കാരൻ അകത്തുചെന്നു നോക്കിയിട്ടു പറഞ്ഞു. ”മുതലാളി ശത്രുവിനെ സ്നേഹിച്ചുകൊണ്ടിരിക്കുകയാണ്.” അന്നും പണക്കാരൻ പണമെണ്ണി അലമാരയിൽ വയ്ക്കുകയായിരുന്നു. വേലക്കാരൻ മനഃപൂർവ്വം തന്നെ അപമാനിച്ചു എന്നു ധരിച്ച പണക്കാരൻ കോപംകൊണ്ടു വിറച്ചു. ഇവനിത്ര ധിക്കാരിയോ? അയാൾ വേലക്കാരനെ അടിച്ചുപുറത്താക്കി. പോകാൻനേരം വേലക്കാരനെ വിളിച്ചു് ഒരു പാവയെക്കൊടുത്തിട്ടു പറഞ്ഞു. ”നിന്നെക്കാൾ മണ്ടനായി ആരെയെങ്കിലും കാണുകയാണെങ്കിൽ അവർക്കിതു കൊടുക്കണം.” സേവകൻ യാതൊന്നും പറയാതെ നടന്നുനീങ്ങി.\nമാസങ്ങൾ കുറെ കഴിഞ്ഞു. ഒരു രാത്രി പണക്കാരൻ്റെ വീട്ടിൽ കൊള്ളക്കാർ കയറി. അവർ പണക്കാരനെ ഭീഷണിപ്പെടുത്തി സമ്പത്തു മുഴുവൻ അപഹരിച്ചു. എതിരിടാൻ ശ്രമിച്ച പണക്കാരനെ മുകളിലത്തെ നിലയിൽനിന്നും തള്ളി താഴത്തിട്ടു. കൊള്ളക്കാർ സമ്പത്തുമായി സ്ഥലംവിട്ടു. നേരം വെളുത്തു ബന്ധുക്കൾ വന്നുനോക്കുമ്പോൾ മുതലാളി മുറ്റത്തു കിടക്കുന്നു. എഴുന്നേല്ക്കാൻ വയ്യ. പല ചികിത്സകളും ചെയ്‌തെങ്കിലും പ്രയോജനമുണ്ടായില്ല. സമ്പത്തു മുഴുവൻ നഷ്ടമായതുമിച്ചം. മക്കളും ഭാര്യയും അതോടെ പണക്കാരനെ ഉപേക്ഷിച്ചു. വേദനയും സഹിച്ചു ഭക്ഷണവും കിട്ടാതെ അയാൾ അവിടെ കിടന്നു. അടുത്ത വീട്ടുകാർ നല്കുന്നതെന്തെങ്കിലും കഴിക്കും. നോക്കുവാൻ ആരുമില്ല. മുതലാളിയുടെ കഷ്ടപ്പാടുകൾ പഴയ സേവകൻ അറിഞ്ഞു. സേവകൻ മുതലാളിയെ കാണുവാൻ വന്നു. കൈയിൽ പഴയ പാവയുമുണ്ട്. വന്നയുടൻ പാവയെ പണക്കാരനു നീട്ടി. മുതലാളിക്കു കാര്യം മനസ്സിലായി. അയാൾ ചോദിച്ചു. ”നീ വ്രണത്തിൽ കുത്തുകയാണോ?”\nസേവകൻ പറഞ്ഞു, ”ഇപ്പോഴെങ്കിലും അങ്ങയ്ക്കു ഞാൻ പറഞ്ഞതിൻ്റെ പൊരുൾ മനസ്സിലായിക്കാണുമല്ലോ. സമ്പാദിച്ചുകിട്ടിയ പണത്തിൽനിന്നു് അങ്ങേക്കു ഒരു കല്ലിൻ്റെ വിലയെങ്കിലും ഇന്നു കിട്ടുന്നുണ്ടോ. അങ്ങയുടെ സമ്പത്തല്ലേ അങ്ങയുടെ ശത്രുവായി മാറിയത്, അങ്ങയെ ഈ നിലയിൽ എത്തിച്ചത്! സമ്പത്തു കാരണം എല്ലാം നഷ്ടമായില്ലേ. അങ്ങനെയുള്ള പണത്തെ സ്നേഹിച്ച അങ്ങയെക്കാളും മണ്ടൻ ആരാണ്? ഇതുവരെ അങ്ങയെ സ്നേഹിച്ചവർ അങ്ങയെയല്ല, അങ്ങയുടെ പണത്തെയാണു സ്നേഹിച്ചത്. പണം നഷ്ടമായപ്പോൾ അങ്ങവർക്കു വെറും പിണം. ഇന്നു് എല്ലാവരും അങ്ങയെ വെറുത്തു. ഇനിയെങ്കിലും ആ ഈശ്വരൻ മാത്രമാണു ശാശ്വതബന്ധു എന്നറിഞ്ഞു് അവിടുത്തെ വിളിക്കൂ.”\nഇങ്ങനെ പറഞ്ഞെങ്കിലും വേലക്കാരൻ സ്നേഹപൂർവ്വം തൻ്റെ പഴയ യജമാനനെ ശുശ്രൂഷിക്കാൻ ആരംഭിച്ചു. പണക്കാരനു പശ്ചാത്താപമായി. ”ഇനി ഞാൻ എങ്ങോട്ടു പോകുന്നു എന്നു് എനിക്കറിയില്ല. എന്തിനിത്രയും നാൾ ജീവിച്ചു എന്നുമറിയില്ല. ഞാൻ ഭാര്യയും മക്കളും സമ്പത്തുമാണു ശാശ്വതമെന്നു കരുതി അവർക്കുവേണ്ടി ജീവിച്ചു. ഈശ്വരനെ ഒരു നിമിഷം കൂടി ഓർത്തില്ല. എന്നാൽ അവയെല്ലാം നഷ്ടമായി. പ്രഭോ എന്നു വിളിച്ചു തലകുമ്പിട്ടു നിന്നവരാരും ഇന്നു തിരിഞ്ഞു നോക്കുന്നില്ല. പുച്ഛിച്ചുതുപ്പുന്നു.” ”അങ്ങയെ നോക്കുവാൻ ആരുമില്ലെന്നോർത്തു വിഷമിക്കേണ്ട, ഈശ്വരനുണ്ട്.” ആ സേവകൻ തൻ്റെ മുതലാളിയെ ആശ്വസിപ്പിച്ചു. അദ്ദേഹത്തെ വേണ്ടവണ്ണം സേവിച്ചുകൊണ്ടു സേവകൻ അവിടെക്കഴിഞ്ഞു.”\nഅമ്മ പറഞ്ഞു നിർത്തി. എല്ലാവരുടെയും പിന്നിലായി ഇരുന്നിരുന്ന ഒരു ഭക്തൻ ഉച്ചത്തിൽ കരയുവാൻ തുടങ്ങി. അദ്ദേഹം ആദ്യമായാണു് അമ്മയെക്കാണുവാൻ വരുന്നതു്. ദുഃഖം നിയന്ത്രിക്കാനാവാതെ വാവിട്ടുകരയുന്ന ആ ഭക്തനെ അമ്മ അടുത്തുവിളിച്ചു് ആശ്വസിപ്പിച്ചു. അയാൾ കരഞ്ഞുകൊണ്ടു് പറഞ്ഞു, ”അമ്മേ അമ്മ പറഞ്ഞതു് എൻ്റെ കഥയാണ്. എൻ്റെ പണമെല്ലാം നഷ്ടമായി. ഭാര്യയും മക്കളും എന്നെ വെറുത്തു. ഇന്നു് എനിക്കൊരാശ്വാസം എൻ്റെ പഴയ വേലക്കാരൻ മാത്രമാണ്.” ഭക്തൻ്റെ കണ്ണുനീർ തുടച്ചുകൊണ്ടു് അമ്മ പറഞ്ഞു. ”മോനേ! കഴിഞ്ഞതെല്ലാം കഴിഞ്ഞു. ഇനി അതോർത്തു ദുഃഖിക്കണ്ട. ഈശ്വരൻ മാത്രമേ ശാശ്വതമായുള്ളൂ. മറ്റുള്ളതെല്ലാം ഇന്നല്ലെങ്കിൽ നാളെ നഷ്ടമാകും. മോനതറിഞ്ഞു ജീവിച്ചാൽ മതി. ദുഃഖിക്കേണ്ട.”\nഅമ്മ അടുത്തുനിന്നിരുന്ന ബ്രഹ്മചാരി ബാലഗോപാലനോടു് ‘മനസ്സേ നിൻ സ്വന്തമായി’ എന്നു തുടങ്ങുന്ന കീർത്തനം പാടുവാൻ പറഞ്ഞു. ബാലു പാടി…….,\nമനസ്സേ നിൻ സ്വന്തമായിട്ടൊരുത്തരുമില്ലെന്നുള്ള\nപരമാർത്ഥമെല്ലായ്‌പ്പോഴും സ്മരിക്കുക നീ\nഅർത്ഥശൂന്യമാകുമോരോ കർമ്മങ്ങളെ ചെയ്തുകൊണ്ടു\nവ്യർത്ഥമായി സംസാരത്തിലലയുന്നു നീ\nആരാധിച്ചേക്കാം ജനങ്ങൾ ‘പ്രഭോ പ്രഭോ’യെന്നു വിളിച്ചാ-\nയതല്പകാലം മാത്രം നിലനില്പതാം\nഇത്രനാൾ മറ്റുള്ള ജനം ആരാധിച്ച നിൻ്റെ ദേഹം\nഏതു പ്രാണപ്രേയസിക്കു വേണ്ടിയിത്രയെല്ലാം നിങ്ങൾ\nപാടുപെടുന്നുണ്ടോ ജീവൻ വെടിഞ്ഞുപോലും\nഅപ്പെൺമണിപോലും തവ മൃതദേഹം കാണുന്നേരം\nപേടിച്ചു പിൻമാറും കൂടെ വരികയില്ല.\nമായ തൻ്റെ വലയ്ക്കകത്തകപ്പെട്ടു കൊണ്ടു ജഗ-\nന്മാതാവിൻ്റെ നാമത്തെ നീ മറന്നിടൊല്ലേ\nനേതി നേതി വാദം കൊണ്ടോ വേദതന്ത്രാദികൾ കൊണ്ടോ\nസത്യവസ്തു ഒന്നേയുള്ളൂ ജഗദംബിക.\nവിത്തധനാദികളെല്ലാം എത്രയേറെ നല്കിയാലും\nഭക്തിലാഭം കൊതിച്ചല്ലോ മാമുനിമാരെക്കാലത്തും\nശുദ്ധമാനസന്മാരായി തപം ചെയ്യുന്നു.\nകാന്തമിരുമ്പിനെപ്പോലെ ആകർഷിക്കുമല്ലോ ജഗന്നാ-\nഥൻ ശക്തിയുക്തനാകും ജീവാത്മാവിനെ.\nകാളിമാതാവിൻ്റെ നാമം കാമനകൾ വിട്ടുകൊണ്ടു\nദയാമയിയാകും ദേവി ഭയരൂപമെടുത്താലും\nശാശ്വതമല്ലീ ശരീരം ശവമാണെന്നോർത്തുകൊണ്ടു\nPrevious Postസാന്ത്വനം പകരുന്ന മാതാ അമൃതാനന്ദമയി


കരുനാഗപ്പള്ളി യു.പി.ജി. സ്കൂളിലെ വിദ്യാർത്ഥികൾ സംസ്ഥാനത്തെ ഏറ്റവും മുതിർന്ന കൃഷി ശാസ്ത്രജ്ഞരായ…. : കരുനാഗപ്പള്ളിയിലെ വിശേഷങ്ങളുമായി കരുനാഗപ്പള്ളി.com [ Karunagappally.com : Karunagappally News, Karunagappally History, Karunagappally Educational, Karunagappally Hospitals, Karunagappally Shops, Karunagappally Directory, Karunagappally Phone Numbers etc. ] – karunagappally.com\nകരുനാഗപ്പള്ളി യു.പി.ജി. സ്കൂളിലെ വിദ്യാർത്ഥികൾ സംസ്ഥാനത്തെ ഏറ്റവും മുതിർന്ന കൃഷി ശാസ്ത്രജ്ഞരായ….\nNovember 15, 2019 karunagappally.com\tLeaveacomment\nകരുനാഗപ്പള്ളി : കരുനാഗപ്പള്ളി യു.പി.ജി. സ്കൂളിലെ വിദ്യാർത്ഥികൾ സംസ്ഥാനത്തെ ഏറ്റവും മുതിർന്ന കൃഷി ശാസ്ത്രജ്ഞരായ തഴവ വെങ്ങാട്ടംപള്ളി മഠത്തിൽ ഡോ. രോഹിണി അയ്യരെയും ആർ.ഡി. അയ്യരേയും തേടിയെത്തിയത്.\nകാഞ്ഞങ്ങാട് സി.പി.സി.ആർ.ഐ. യിൽ നിന്നും സയന്റിസ്റ്റുകളായി റിട്ടയർ ചെയ്തതിനു ശേഷം കഴിഞ്ഞ 10 വർഷത്തിലധികമായി കാർഷിക ഗവേഷണ പ്രവർത്തനങ്ങളും സാമൂഹ്യ പ്രവർത്തനങ്ങളുമായി കഴിയുന്ന ദമ്പതികൾ കാർഷിക അറിവുകളും വിജ്ഞാനങ്ങളും കുട്ടികളുമായി പങ്കിട്ടു.\nവീടിനോടു ചേർന്ന് തയ്യാറാക്കിയ വിപുലമായ കാർഷിക ഫാമും കുട്ടികൾ സന്ദർശിച്ചു. സ്കൂളിലെ പൂർവ്വ വിദ്യാർത്ഥികൂടിയായ ഡോ രോഹിണി അയ്യർക്ക് സ്കൂളിലെ ജൈവ ഉദ്യാനത്തിൽ നിന്നും ശേഖരിച്ച പൂക്കൾ നൽകി കുട്ടികൾ ആദരിച്ചു.\nകരുനാഗപ്പളളി എ.ഇ.ഒ. ടി. രാജു പരിപാടി ഉദ്ഘാടനം ചെയ്തു. തുടർന്ന് ദമ്പതികളെ പൊന്നാട അണിയിച്ചാദരിച്ചു. ഹെഡ്മിസ്ട്രസ് ആർ. ശോഭ, എസ്.എം.സി ചെയർപേഴ്സൺ ആർ.കെ. ദീപ, അദ്ധ്യാപകരായ കെ.എൻ. ആനന്ദൻ, സുലു, രാജീവ് തുടങ്ങിയവർ പങ്കെടുത്തു.\n← സ്ക്കൂൾ അങ്കണത്തിൽ കരിനെൽ കൃഷിയിൽ വിജയം കൊയ്ത് വിദ്യാർത്ഥികൾ….\nകരുനാഗപ്പള്ളിയിൽ ഹജ്ജ് ഹെൽപ് ഡസ്ക് ആരംഭിച്ചു…. →


പൗരത്വ പട്ടികയില് പേരില്ല; അവസാന നിമിഷം വിവാഹം മുടങ്ങി, വരനും വധുവും ഒളിച്ചോടി\nGuwahati, First Published 19, Aug 2019, 7:00 PM IST\nവരന് പെണ്‍കുട്ടിയെ തട്ടിക്കൊണ്ടുപോയെന്ന് പെണ്‍കുട്ടിയുടെ വീട്ടുകാര് പരാതി നല്‍കി. എന്നാല്, ഇരുവരും പ്രണയത്തിലായിരുന്നെന്നും ഒളിച്ചോടിയതാണെന്നും പൊലീസ് അറിയിച്ചു.\nഗുവാഹത്തി: പൗരത്വ പട്ടികയില് പ്രതിശ്രുത വരന്‍റെ പേരില്ലാത്തതിനാല് പെണ്‍വീട്ടുകാര് വിവാഹത്തില്‍നിന്ന് പിന്മാറി. വിവാഹം നടക്കില്ലെന്ന് ഉറപ്പായതതോടെ വരനും വധുവും ഒളിച്ചോടി. അസമിലാണ് സംഭവം. ഇരുവരും സില്‍ചാര് മേഖലയിലാണ് താമസിക്കുന്നത്. ഭാവിയിലുണ്ടായേക്കാവുന്ന നിയമപ്രശ്നങ്ങള് ഭയന്നാണ് വിവാഹത്തില്‍നിന്ന് പിന്മാറിയതെന്ന് പെണ്‍കുട്ടിയുടെ ബന്ധുക്കള് അറിയിച്ചു.\nകുതുബ്ദ്ദീന് ബര്‍ഭുയ്യ എന്നയാളുടെ മകളായ രഹ്ന(യഥാര്‍ത്ഥ പേരല്ല)യും ദില്‍വാര് ഹുസൈന് ലസ്കറും തമ്മിലെ വിവാഹമാണ് അവസാന നിമിഷം മുടങ്ങിയത്. പൗരത്വ രേഖകള് ഹാജരാക്കാന് വരന്‍റെ വീട്ടുകാര്‍ക്ക് സാധിക്കാതായതോടെയാണ് പെണ്‍കുട്ടിയുടെ കുടുംബം പിന്മാറിയത്. ആഗസ്റ്റ് 15നായിരുന്നു വിവാഹം നിശ്ചയിച്ചിരുന്നത്. പിറ്റേദിവസം അനുരഞ്ജന ചര്‍ച്ചക്ക് വരന്‍റെ വീട്ടുകാര് എത്തിയെങ്കിലും പെണ്‍വീട്ടുകാര് വഴങ്ങിയില്ല. തുടര്‍ന്ന് ഇരു വീട്ടുകാരും വാക്കേറ്റമുണ്ടായി.\nഇതിനിടെ ഇരുവരെയും കാണാനില്ലാതായി. വരന് പെണ്‍കുട്ടിയെ തട്ടിക്കൊണ്ടുപോയെന്ന് പെണ്‍കുട്ടിയുടെ വീട്ടുകാര് പരാതി നല്‍കി. എന്നാല്, ഇരുവരും പ്രണയത്തിലായിരുന്നെന്നും ഒളിച്ചോടിയതാണെന്നും പൊലീസ് അറിയിച്ചു. ഇരുവര്‍ക്കും വേണ്ടിയുള്ള അന്വേഷണം ഊര്‍ജിതമാക്കി. ഇന്ത്യന് പൗരനാണെന്ന് തെളിയിക്കുന്ന രേഖകള് ഹാജരാക്കിയില്ലെങ്കില് വിവാഹത്തിന് സമ്മതിക്കില്ലെന്ന് നേരത്തെ അറിയിച്ചിരുന്നതായി പെണ്‍വീട്ടുകാര് പറഞ്ഞു. എന്നാല്, വിവാഹത്തിന്‍റെ അവസാന നിമിഷവും രേഖകള് ഹാരജാക്കാന് സാധിക്കാതിരുന്നതോടെ വിവാഹത്തില്‍നിന്ന് പിന്മാറുകയായിരുന്നുവെന്നും ബന്ധുക്കള് പറഞ്ഞു.\nfamily calls off wedding\nപൗരത്വ പട്ടികയില് പേരില്ലാത്തതിനാല് വിവാഹം മുടങ്ങി\nയുവതിയും യുവാവും ഒളിച്ചോടി


നീതു, ബിൻസിയ, ആൽഫ, പ്രീത - പെണ്ണോ പിശാചോ\nകാമുകിയും മാതാവുമൊഴിച്ചുളള ഭാരതസ്‌ത്രീകൾ ചുരുങ്ങിയത് കേരളസ്‌ത്രീകളെങ്കിലും നമ്മുടെ സഹോദരിമാരാണെന്നാണ് ഈയുളളവൻ ഇന്നോളം ധരിച്ചിരുന്നത്. സത്യമായും വിശ്വസിച്ചിരുന്നത്. അതിനൊരല്പം മാറ്റം വരുത്തുവാൻ നിർബന്ധിതനായ വിവരം വ്യസനസമേതം മാലോകരെ അറിയിച്ചുകൊളളുന്നു. ഭാരതദേശത്തെ കോടിക്കണക്കിന് തെരുവുവേശ്യകളടക്കമുളള നിത്യസഹോദരിമാരിൽ നിന്നും മുകളിലത്തെ നാലു പേരുകൾ വെട്ടിമാറ്റുവാൻ നിർബന്ധിതനായിരിക്കുകയാണ്.\nമനുഷ്യൻ ഒന്നുകിൽ ആണാകണം. അല്ലെങ്കിൽ പെണ്ണാകണം. ആണുംപെണ്ണും കെട്ട വിഭാഗത്തിൽപ്പെട്ട ഈ നാലെണ്ണം എസ്.എം.ഇ എന്ന പീഡനാലയത്തിൽ നിന്നുമിറങ്ങി നേരെ പ്രസ്‌ക്ലബ്ബിൽ കയറി പത്രസമ്മേളനം നടത്തി. നാലുകാശ് കീശയിലുളള ആർക്കും പത്രസമ്മേളനം നടത്താം. അതുകൊണ്ട് പത്രസമ്മേളനത്തെ നിത്യൻ ചോദ്യം ചെയ്യുന്നില്ല. നടത്തിയവരുടെ മാന്യതയെയും കേട്ടിരുന്നവരുടെ ക്ഷമയെയും ചോദ്യം ചെയ്യുന്നില്ല. തെരുവുവേശ്യകളടക്കം പലരും പത്രസമ്മേളനം നടത്തിയിട്ടുണ്ട്. പ്രമോഷൻ അഥവാ ഡിമോഷൻ പാറ്റേൺ പ്രകാരം വേശ്യകളാണ് കൂട്ടിക്കൊടുപ്പുകാരാവുക. പത്രസമ്മേളനം നടത്തിയവർ ഇങ്ങിനെ പ്രമോട്ട് ചെയ്യപ്പെട്ട മഹതികളോ ഡിമോട്ട് ചെയ്യപ്പെട്ട ചരക്കുകളോ എന്നത് വായനക്കാരുടെ യുക്തിക്കും ഭാവനക്കും വിട്ടുതരുവാനേ നിത്യന് കഴിയുകയുളളൂ.\nഏത് തൊഴിലിനും അതിന്റെ മാന്യതയുണ്ട്. ഒരു വേശ്യയുടെ തൊഴിലിനും അതിന്റെ മാന്യതയുണ്ടെന്ന് വിശ്വസിക്കുന്നവനാണ് ഈയുളളവൻ. കാരണം അവൾ മാംസം വിൽക്കുന്നു. ഹൃദയം വിൽക്കുന്നില്ല. എടുക്കുന്ന പണിക്ക് വരമ്പത്തുനിന്ന് കൂലി വാങ്ങുന്നു. കണക്കുകൾ തീർക്കുന്നു. ഹൃദയവും കൂടി പണയപ്പെടുത്തിയ നിങ്ങളെ ഉപമിക്കുവാൻ ജീവികളില്ല വിവരിക്കുവാൻ വാക്കുകളില്ല. സാദാ അഗ്നിക്കെന്നല്ല ഒരു ബഡവാഗ്നിക്കുപോലും ശുദ്ധീകരിക്കാനാവാത്തവിധം നിങ്ങൾ അധഃപതിച്ചുപോയി.\nനിത്യദാരിദ്ര്യത്തിന്റെ നെല്ലിപ്പടിയിൽനിന്നും സ്വന്തം കഴിവൊന്നുകൊണ്ടു മാത്രം 522 മാർക്ക് എസ്.എസ്.എൽ.സിക്ക് നേടി, മെറിറ്റിൽ സീറ്റ് നേടി നഴ്‌സിംഗ് പ്രൊഫഷന്റെ സാദ്ധ്യതകളിലേക്ക് നടന്നുകയറാൻ പുറപ്പെട്ട കുട്ടിയെ മയക്കുമരുന്ന് നല്‌കി ലാബിലിട്ട് കശക്കിയെറിഞ്ഞ കശ്‌മലൻമാർക്കുവേണ്ടി പത്രക്കാരുടെ മുന്നിൽ വക്കാലത്തുമായെത്തിയ നിങ്ങളുടെ കൂട്ടിക്കൊടുപ്പുബുദ്ധിയെ എത്ര പുകഴ്‌ത്തിയാലാണ് മതിവരിക?\nഎന്തായാലും ആസനത്തിൽ ആല് പടർന്ന നിങ്ങളെല്ലാവരും കൂടി ബലാൽസംഗം നടത്തിയ കൂട്ടുപ്രതികൾക്ക് ഒരു സ്വഭാവസർട്ടിഫിക്കറ്റും എഴുതിക്കൊടുത്തു. രഞ്ഞ്‌ജിത്ത് എന്ന തെമ്മാടിയുടെ മട റെയ്‌ഡ് ചെയ്‌ത പോലീസുകാർക്ക് നിങ്ങളുടെ ഐഡന്റിറ്റി കാർഡടക്കം പലതും അവിടുന്ന് കിട്ടിയെന്നാണറിയുന്നത്. പത്രക്കാരുടെ മുന്നിൽവച്ച് നിങ്ങളെഴുതിക്കൊടുത്ത സ്വഭാവ സർട്ടിഫിക്കറ്റ് ഭാവിയിൽ ഉപകരിക്കാതിരിക്കില്ല. ജയിൽവാർഡന്റെ റക്കമെന്റേഷൻ പോലെ ജോലി ഉറപ്പാക്കുന്ന അത്യുഗ്രൻ സർട്ടിഫിക്കറ്റ്.\nകുട്ടി പീഡിപ്പിക്കപ്പെട്ടിട്ടില്ല എന്നും നിങ്ങൾ പ്രഖ്യാപിച്ചു. നിങ്ങളുടെ തലതൊട്ടമ്മ ആന്റിമറിയവും പരിശോധിച്ച അപ്പോത്തിക്കിരികളും ഫ്രോയിഡിനെ വെല്ലുന്ന മനഃശാസ്‌ത്രവിശാരദൻമാരും ആകാവുന്നത്ര തേച്ചുമാച്ചു കളയാൻ ശ്രമിച്ചിട്ടും മൂടിവെക്കാനാവാത്ത സത്യമാണ് കുട്ടി ക്രൂരമായ കൂട്ടബലാൽസംഗം ചെയ്യപ്പെട്ടു എന്നത്. അപ്പോത്തിക്കിരികൾക്ക് ഒടുക്കം അതു സമ്മതിക്കേണ്ടിവന്നു.\nകുട്ടി പീഡിപ്പിക്കപ്പെട്ടിട്ടില്ലെന്ന് പറയാൻ കുട്ടിയെ പരിശോധിച്ചത് പരിഷകളേ നിങ്ങളാണോ? ചാണകത്തിൽ മുക്കിയ ചൂലുകൊണ്ട് തല്ലി പ്രസ്‌ക്ലബു മുതൽ ആ പീഡനാലയം വരെ നിങ്ങളെ ആരും ഓടിക്കാതിരുന്നത് മാതാപിതാക്കളുടെ ഭാഗ്യം.\nകുട്ടിയുടെ പിതാവിന്റെ മൊഴിയിലുളള വൈരുദ്ധ്യമാണ് നിങ്ങളുടെ കാര്യമായൊരായുധം. അതായത് ആന്റിമറിയത്തിന് കൊടുത്ത വാറോലയിൽ പാവം കുട്ടി കൂട്ടബലാൽസംഗത്തിനിരയായതായി പറഞ്ഞിട്ടില്ലെന്നതാണ് കാര്യം. ആ പാവത്തിനെന്നല്ല ലോകത്തിലെ ഒരു പിതാവിനും തന്റെ മകൾക്ക് അങ്ങിനെയൊന്ന് സംഭവിക്കുമെന്ന് ഊഹിക്കുവാൻപോലുമാവില്ലെന്ന് നിങ്ങളെപ്പോലുളള കോവർക്കഴുതകൾക്ക് മനസ്സിലാക്കാൻ കഴിഞ്ഞെന്നു വരണമെന്നില്ല. മനസ്സിലായത് മറച്ചുവെച്ചതാണെങ്കിൽ കൂടി.\nഡോക്‌ടർമാർ താങ്കളുടെ മകൾക്ക് കോളേജിൽ വച്ചെന്തോ സംഭവിച്ചുവെന്ന് പറഞ്ഞപ്പോൾ പോലും ആ പിതാവിന്റെ മനസ്സിൽ അങ്ങിനെയൊരു സാധ്യത തോന്നാതിരുന്നത് ആ പച്ചമനുഷ്യന്റെ ഹൃദയനൈർമ്മല്യത്തിന്റെ തെളിവായേ നിത്യന് കാണാനാവൂ. ഉളളിൽ കാളകൂടം വഹിക്കുന്ന നിങ്ങൾക്ക് ഇതേ ചെയ്യാനുമാവൂ. മകളെ അവറ്റകൾ നശിപ്പിച്ചു എന്ന് ഭാര്യ വന്നു 3പറയുന്ന നിമിഷം വിവരിക്കാനാവാതെ ശ്രീകണ്‌ഠൻനായരുടെ (നമ്മൾ തമ്മിൽ-ഏഷ്യാനെറ്റ്) മുന്നിൽ പൊട്ടിക്കരയുന്ന ആ മനുഷ്യന്റെ ചിത്രം ശരീരം മാത്രമല്ല ഹൃദയവും വിറ്റ നിങ്ങളെ ഉലച്ചിരിക്കാൻ വഴിയില്ല. പക്ഷേ സമൂഹമനസ്സാക്ഷിയിൽ അത് ഒരു ഉണങ്ങാത്ത മുറിവായി എന്നുമുണ്ടാവും.\nഈ പരിഷകളോടൊപ്പം നിന്ന് കുട്ടിയെ നിങ്ങൾ റാഗ് ചെയ്‌തതും പുറത്തുവന്നിരിക്കുന്നു. ഞങ്ങളിങ്ങനെ പീഡനങ്ങളും നേരമ്പോക്കുകളുമായി കാലം കഴിക്കുമ്പോൾ നീയെന്തിനാടീ കുത്തിയിരുന്ന് പഠിക്കുന്നതെന്ന് ചോദിച്ചെന്നും കണ്ടു. ആ പാവം ഭയന്ന് മറുപടി പറയാതെ പീഡനങ്ങളേറ്റു വാങ്ങി വ്രണിതഹൃദയവുമായി ഇറങ്ങിപ്പോയെങ്കിൽ മറുപടി നിത്യൻ പറയാം. നിങ്ങൾക്ക് കുത്തിയിരുന്ന് പഠിക്കാതെ, നീണ്ടുനിവർന്ന് കിടന്നാൽ തന്നെ മാർക്ക് ഇഷ്‌ടംപോലെ കിട്ടുമെന്നതിന് തെളിവുകൾ ധാരാളം കിട്ടിയിട്ടുണ്ട്. ആ കുട്ടിയുടെ സംസ്‌കാരം അതായിരുന്നില്ല.\nഇനി ഇവിടെ പോലീസും കോടതിയും ബലാൽസംഗം നടന്നോ ഇല്ലയോ എന്നൊക്കെ തീരുമാനിക്കുവാൻ ഡോക്‌ടർമാരും റിപ്പോർട്ടു ചെയ്യുവാൻ മാദ്ധ്യമങ്ങളുമൊക്കെയുളളപ്പോൾ ഒരു തൊട്ടിയിൽ കക്കയുമുറ്റി ഒരു മടലും ചെത്തിക്കൊടുത്ത് ശവക്കല്ലറകൾക്ക് വെളളപൂശുവാൻ ഇവറ്റകളെ അഴിച്ചുവിട്ടത് ആരാണ്? ഒരുപക്ഷേ നിയമത്തിനുമുന്നിൽ നിങ്ങൾ കുറ്റവിമുക്തരായേക്കാം, അഗ്നിശുദ്ധി നേടി നാളെ അമ്മയും അമ്മൂമ്മയുമായി വന്നേക്കാം. എന്നാലും പറയാതെ വയ്യ-മാനവീകതക്ക് പൊതുവിലും സ്‌ത്രീത്വത്തിന് പ്രത്യേകിച്ചും അപമാനമുണ്ടാക്കിയ ആണും പെണ്ണും കെട്ട പെൺകോലങ്ങളേ ചരിത്രം നാളെ നിങ്ങളെ കുറ്റക്കാരെന്ന് വിധിക്കും. തല്‌കാലം ഇത്രമാത്രം.


പ്രകൃതി Archives - Calicut Journal\nHome » പ്രകൃതി\nവാക്ക് പാലിച്ച് സര്‍ക്കാര്; മത്സ്യത്തൊഴിലാളി കുടുംബങ്ങളിലെ 180 പേര് തീരദേശ പൊലീസ് സേനയിലേക്ക്\nഓഖി ദുരിതാശ്വാസ പാക്കേജിന്റെ ഭാഗമായി തീരദേശജനതയ്ക്ക് നല്‍കിയ ഒരു വാഗ്ദാനം കൂടി പാലിക്കപ്പെടുന്നു. തീരദേശ പോലീസ് സേനയിലേക്ക് കോസ്റ്റല് വാര്‍ഡന്മാരായി നിയമനം നല്‍കുമെന്ന വാഗ്ദാനമാണ് സാക്ഷാത്ക്കരിക്കപ്പെടുന്നത്. പൊലീസ് സേനയിലേക്ക് തെരഞ്ഞെടുക്കപ്പെട്ട 180 പേര്‍ക്ക് നിയമന ഉത്തരവ് മുഖ്യമന്ത്രി ഇന്ന് കൈമാറും. ഓഖി ദുരന്ത ബാധിതരുടെ ആശ്രിതര്‍ക്കടക്കമുള്ളവര്‍ക്കാണ് തീരദേശ സേനയില് നിയമനം നല്‍കുന്നത്. കടലിലെ രക്ഷാ പ്രവര്‍ത്തനത്തിനടക്കം ഇവരെ നിയോഗിക്കും. നിയമനം ലഭിച്ചവര് മത്സ്യത്തൊഴിലാളി കുടുംബങ്ങളില് നിന്നുള്ളവരാണ് , തൃശൂര് പൊലീസ് അക്കാദമിയില് നാലു മാസത്തെ പരിശീലനത്തിനു ശേഷമാകും ഇവര് സേനയില് പ്രവര്‍ത്തനം തുടങ്ങുക\nവിദ്യാലയങ്ങളില് ജൈവകൃഷി ആരംഭിക്കുന്നതിനുള്ള നടപടികള് സ്വീകരിക്കും\nജില്ലാ ജൈവകര്‍ഷക സമിതിയുടെ ആഭിമുഖ്യത്തില് കോഴിക്കോട് ജില്ലയിലെ വിദ്യാലയങ്ങളില് ജൈവകൃഷി ആരംഭിക്കുന്നതിനുള്ള നടപടികള് സ്വീകരിക്കും. ഒരു വര്‍ഷത്തിനുള്ളില് 100 വിദ്യാലയങ്ങളിലാണ് ജൈവകൃഷി തുടങ്ങുക. താല്‍പ്പര്യമുള്ള വിദ്യാലയങ്ങള്‍ക്ക് വിത്തും ഉപദേശങ്ങളും നല്‍കും, മേല്‍നോട്ട ചുമതലയും വഹിക്കും. കുടുംബാംഗങ്ങളെല്ലാവരും ജൈവ കൃഷിയെ കുറിച്ച് മനസ്സിലാക്കുമ്പോള് മാത്രമേ ജൈവകൃഷിയുടെ വ്യാപനം സാധ്യമാകൂ എന്ന തിരിച്ചറിവില് റസിഡന്‍സ് അസോസിയേഷനുകള് കേന്ദ്രീകരിച്ച് കുടുംബങ്ങളെ ഒരുമിച്ച് വിളിച്ചുചേര്‍ത്ത് ക്ലാസുകള് നല്‍കും. ഒരുവര്‍ഷത്തിനകം ഇത്തരം 100 ക്ലാസുകള് സംഘടിപ്പിക്കാനാണ് ഉദ്ദേശിക്കുന്നത്. വേങ്ങേരി ശാന്തിനികേതനില് ചേര്‍ന്ന ജില്ലാ ജൈവ കര്‍ഷക സംഗമത്തിലാണ് ഇതുസംബന്ധിച്ച തീരുമാനമുണ്ടായത്. താല്‍പര്യമുള്ള ...


'വിധു വീടു കാണുന്നതേ കുറെ നാളുകൾക്കു ശേഷം'; ഗായകൻ വിധു പ്രതാപിനെ ട്രോളി ഭാര്യ|Vidhu Prathap\n'വിധു വീടു കാണുന്നതേ കുറെ നാളുകൾക്കു ശേഷം'; ഗായകൻ വിധു പ്രതാപിനെ ട്രോളി ഭാര്യ\nമനോരമ ലേഖിക March 26, 2020 07:44 AM IST\nകോവിഡ് 19നെതിരെ ജാഗ്രത നിർദേശം നിലവിലുള്ള സാഹചര്യത്തിൽ റെക്കോർഡിങ്ങുകളും ഷൂട്ടിങ്ങും റദ്ദായതിനാൽ കുടുംബത്തോടൊപ്പം സമയം ചെലവഴിക്കുകയാണ് ഗായകൻ വിധു പ്രതാപ്. വീട്ടിലിരിക്കുന്ന സമയം പാചകത്തിൽ ഒരു കൈ നോക്കാനാണ് വിധുവിന്റെ ശ്രമം. ഭാര്യയോടൊപ്പം നടത്തുന്ന പാചകത്തിന്റെ വിഡിയോ ഫെയ്സ്ബുക്ക് പേജിൽ വിധു പങ്കു വച്ചു. ബ്രേക്ക് ദ ചെയ്ൻ കാംപയിനിന്റെ ഭാഗമായി എല്ലാവരും വീടുകളിൽ കഴിയണമെന്ന് ഓർമപ്പെടുത്തിയാണ് വിധുവും ഭാര്യ ദീപ്തിയും വിഡിയോ പങ്കുവച്ചിരിക്കുന്നത്.\n'ഇതാണെന്റെ പൂന്തോട്ടം'; അഭയ ഹിരണ്മയിക്കൊപ്പമുള്ള ചിത്രം പങ്കുവച്ചു ഗോപി സുന്ദർ\nവീട്ടിൽ തന്നെ കഴിയുമ്പോൾ മടുപ്പു തോന്നുന്നു എന്ന പരാതി പറയുന്നവരോട് പാചകം പോലുള്ള പരിപാടികളിൽ ഏർപ്പെടാനാണ് വിധുവിന്റെയും ഭാര്യയുടെയും നിർദേശം. 'വീട്ടിലിരുന്നു ബോറടിക്കുന്നു... ഒരു പണിയുമില്ല ചെയ്യാൻ എന്നു ആരും വിചാരിക്കണ്ട. ഇടയ്ക്ക് ഇങ്ങനെയുള്ള പാചക പരീക്ഷണങ്ങൾ നല്ലതാണ്,' വിഡിയോയുടെ ആമുഖത്തിൽ ദീപ്തി പറഞ്ഞു.\nകോവിഡ് 19 മൂലം എല്ലാ പരിപാടികളും റദ്ദാക്കപ്പെട്ടതിനാൽ അടുക്കളയിൽ ഒരു 'സഹായി'യെ കിട്ടിയിട്ടുണ്ടെന്നും പറഞ്ഞായിരുന്നു ഗായകൻ വിധു പ്രതാപിനെ ദീപ്തി പരിചയപ്പെടുത്തിയത്. തന്റെ മേൽനോട്ടത്തിൽ പാചകം വളരെ ഭംഗിയായി നടക്കുന്നുണ്ടെന്ന് ആത്മവിശ്വാസം പ്രകടിപ്പിച്ച വിധുവിനെ കളിയാക്കി ഉടനെയെത്തി ദീപ്തിയുടെ മറുപടി. 'വീടിന്റെ അടുക്കള പോയിട്ട് വീട് തന്നെ കുറെ നാളുകൾക്കു ശേഷമാണ് ആള് കാണുന്നത്,' എന്നായിരുന്നു ദീപ്തിയുടെ മറുപടി. എന്തായാലും കോവിഡ് 19ന്റെ സാമൂഹ്യവ്യാപനം തടയാൻ എല്ലാവരും സഹകരിക്കണമെന്ന് ഓർമിപ്പിച്ചാണ് വിധു പ്രതാപിന്റെയും ഭാര്യയുടെയും പാചക വിഡിയോ അവസാനിക്കുന്നത്.


സ്റ്റോക്സ്, ജഡേജ; ലോകകപ്പിനെ അടയാളപ്പെടുത്തുന്ന പോരാളികൾ | The fighting power of World Cup | Manorama Online\nബെൻ സ്റ്റോക്സ്, ജഡേജ...; ഈ ലോകകപ്പിനെ അടയാളപ്പെടുത്തുന്ന പോരാളികൾ!\nമനോജ് തെക്കേടത്ത് July 17, 2019 09:03 AM IST\nരവീന്ദ്ര ജഡേജ, ബെൻ സ്റ്റോക്സ്\nലോകകപ്പ് ക്രിക്കറ്റ് മാമാങ്കത്തിന് ഇതിൽപ്പരം നാടകീയമായൊരു കലാശക്കൊട്ട് സാധ്യമാകുമോ? സംശയമാണ്. ഇതുവരെയുള്ള ലോകകപ്പ് ചരിത്രത്തിലൊന്നും ഇടം പിടിക്കാത്ത തരത്തിലുള്ള ആവേശത്തിനും അനിശ്ചിതത്വത്തിനുമാണ് ഇംഗ്ലണ്ടിലെ ലോഡ്സ് മൈതാനം സാക്ഷ്യം വഹിച്ചത്. എന്തൊരു ഫൈനലായിരുന്നു അത്. ഈ ലോകകപ്പിൽ നിറഞ്ഞുനിന്ന മികച്ച രണ്ടു ടീമുകളായിരുന്നല്ലോ മുഖാമുഖം; ഇംഗ്ലണ്ടും ന്യൂസീലൻഡും.\nകോലി പുറത്ത്, രോഹിതും ബുമ്രയും അകത്ത്; ഈ ഐസിസി ഇലവൻ എങ്ങനെ?\nഫൈനലായാൽ ഇങ്ങനെ വേണം. ഇരിപ്പിടത്തിൽനിന്ന് എഴുന്നേൽക്കാനാകാത്ത വിധം കയറില്ലാതെ കെട്ടിയിടണം. പൊട്ടിപ്പോകുമെന്നവണ്ണം നെഞ്ച് പടപടാ മിടിച്ചുകൊണ്ടിരിക്കണം. കണ്ണടച്ചാൽ പൂക്കാലം നഷ്ടപ്പെടുമെന്ന മട്ടിൽ കൺതുറന്നേയിരിക്കാൻ പ്രേരിപ്പിക്കണം... എല്ലാ അർഥത്തിലും സമ്പന്നമായ ഒരു ഫൈനലിനൊടുവിൽ ന്യൂസീലൻഡിനെ വീഴ്ത്തി ഇംഗ്ലണ്ടിന് അവരുടെ കന്നി ലോകകപ്പ്. സത്യം പറയാം. കലാശപ്പോരിൽ ജയിച്ചത് ഇംഗ്ലണ്ട് മാത്രമായിരുന്നില്ല. ന്യൂസീലൻഡും വിജയികൾ തന്നെയാണ്. ഇത്രയും പൊരുതി കണക്കിൽ മാത്രം പിഴച്ചതിന് അവരെങ്ങനെ പരാജിതരാകും?\nടോസ് നേടി ആദ്യം ബാറ്റ് ചെയ്ത ന്യൂസീലൻഡ് കുറിച്ചത് 8 വിക്കറ്റിന് 241 റൺസ്. മറുപടി ബാറ്റിങ്ങിൽ ഇംഗ്ലണ്ട് 241ന് എല്ലാവരും പുറത്ത്. വിജയിയെ തീരുമാനിക്കാനുള്ള സൂപ്പർ ഓവറിൽ ആദ്യം ബാറ്റ് ചെയ്ത ഇംഗ്ലണ്ട് എടുത്തത് 15 റൺസ്. 16 റൺസ് ലക്ഷ്യവുമായിറങ്ങിയ ന്യൂസീലൻഡ് 15 റൺസ്. വിജയ റണ്ണിനോടിയ ഗപ്ടിൽ റണ്ണൗട്ടായതോടെ സ്കോർ വീണ്ടും സമാസമം. പിന്നെയായിരുന്നു കണക്കിലെ കളി. സൂപ്പർ ഓവറിലും ടൈ ആയതിനാൽ അടിച്ച ഫോറുകളുടെയും സിക്സറുകളുടെയും എണ്ണത്തിൽ മുന്നിലുള്ളവർ ജേതാക്കളാകും. അക്കാര്യത്തിൽ മികച്ചുനിന്നത് ആതിഥേയരായതിനാൽ കിരീടം ഇംഗ്ലണ്ടിനു സ്വന്തം. ഇംഗ്ലണ്ട് 26 ഉം ന്യൂസീലൻഡ് 17 നും ഷോട്ടുകളായിരുന്നു ബൗണ്ടറി കടത്തിയത്.\nഒട്ടേറെ പോരാളികളെയാണു ഫൈനൽ സമ്മാനിച്ചത്. ബെൻ സ്റ്റോക്സ്, ജോസ് ബട്‌ലർ, ലിയാം പ്ലങ്കറ്റ്, ഹെൻറി നിക്കോൾസ്, കെയ്ൻ വില്യംസൻ, ടോം ലാഥം, ക്രിസ് വോക്സ്, ലോക്കി ഫെർഗൂസൻ, ജിമ്മി നീഷം... ബാറ്റുകൊണ്ടും ബോളുകൊണ്ടും ആവതു ശ്രമിച്ചവരേറെ. പക്ഷേ, പിരിമുറുക്കങ്ങളുടെ സൂനാമിക്കിടയിലും പതറാതെ വഞ്ചി തുഴഞ്ഞ ബെൻ സ്റ്റോക്സായിരുന്നു ഇരുടീമുകൾക്കിടയിലെയും അന്തരം. അത് വലിയൊരന്തരമായിരുന്നുതാനും.\nലോകകപ്പിന്റെ ഉദ്ഘാടന ദിനത്തിൽ ദക്ഷിണാഫ്രിക്കയ്‌ക്കെതിരായ മൽസരത്തിൽ തകർത്തുതുടങ്ങിയതാണു സ്റ്റോക്സ്. 79 പന്തിൽ 89 റൺസും രണ്ടു വിക്കറ്റുകളും രണ്ടു ക്യാച്ചുകളും ഒരു റണ്ണൗട്ടിൽ പങ്കാളിത്തവുമായി കളം നിറ‍ഞ്ഞ സ്റ്റോക്സിനെപ്പറ്റി അന്നേ സൂചിപ്പിച്ചിരുന്നു– ‘ആരാണല്ലേ, ഇങ്ങനെയൊരു താരത്തെ ടീമിൽ വേണമെന്നാഗ്രഹിക്കാത്തതെന്ന്....’! കലാശപ്പോരിലും അതു സത്യമായി.\nഉദ്ഘാടന മൽസരത്തിൽ പെഹ്‌ലുക്‌വായോയെ പുറത്താക്കാൻ വായുവിലുയർന്ന് ഒറ്റക്കയ്യാൽ പറന്നെടുത്ത സുന്ദരൻ ക്യാച്ച് ലോകശ്രദ്ധ നേടിയിരുന്നു. കലാശപ്പോരാട്ടത്തിലും ആ ബാറ്റിങ് അവിസ്മരണീയമായ അനുഭവമായി. 98 പന്ത് നേരിട്ട സ്റ്റോക്സ് 84 റൺസുമായി പുറത്താകാതെ നിൽക്കുകയായിരുന്നു. അഞ്ചു ഫോറുകളും രണ്ടു സിക്സുകളും അടങ്ങിയ ആ ഇന്നിങ്സാണ് നാലു വിക്കറ്റിന് 86 എന്ന നിലയിൽ പതറിയ ഇംഗ്ലണ്ടിനെ കിവീസിന് ഒപ്പമെത്തിച്ചത്. പിന്നീട്, സൂപ്പർ ഓവറിലും ഇംഗ്ലണ്ടിനായി ബാറ്റേന്തിയത് സ്റ്റോക്സും ബട്‌ലറും തന്നെ.\nനാടകീയതകളുടെ കൂത്തരങ്ങായിരുന്നു ഫൈനൽ. കയ്യയച്ച് അടിക്കാൻ ഒരു ബാറ്റ്സ്മാനെയും സമ്മതിക്കാത്ത തരത്തിൽ ശക്തമായിരുന്നു ഇരുടീമുകളുടേയും ബോളിങ്. കിവികളുടെ സ്കോർ 241ൽ ഒതുങ്ങിയപ്പോൾ ഇംഗ്ലണ്ട് അനായാസം കപ്പടിക്കും എന്ന നിലയിലായിരുന്നു ആരാധകർ. സെമിഫൈനലിൽ ഓസ്ട്രേലിയയെ അവർ കീഴടക്കിയത് ആ വിധമായിരുന്നല്ലോ. എന്നാൽ ജെയ്സൻ റോയിയും ജോ റൂട്ടും ക്യാപ്റ്റൻ ഓയിൻ മോർഗനും ജോണി ബെയർസ്റ്റോയും പോയതോടെ കിരീടം ന്യൂസീലൻഡിനെന്ന പ്രതീതിയായി. സ്റ്റോക്സും ബട്‌ലറും കളം പിടിച്ചതോടെ വീണ്ടും ഇംഗ്ലണ്ട്.\nബട്‌ലർ പോവുകയും വിക്കറ്റുകൾ തുരുതുരാ വീഴുകയും ചെയ്തതോടെ അവസാനചിരി കിവികളുടേതെന്ന തോന്നൽ. അവസാന രണ്ടോവറിൽ നാലു വിക്കറ്റ് കയ്യിലിരിക്കെ ഇംഗ്ലണ്ടിന് ലക്ഷ്യം 24 റൺസ്. ജിമ്മി നീഷമിന്റെ ഓവറിൽ കിട്ടിയത്9റൺസ്; വീണത് രണ്ടു വിക്കറ്റും. അവസാന ഓവറിൽ രണ്ടു വിക്കറ്റ് ശേഷിക്കെ ഇംഗ്ലണ്ടിന് ലക്ഷ്യം 15. ബോൾട്ടിന്റെ നാടകീയ ഓവർ. ആദ്യ രണ്ടു പന്തിലും സ്റ്റോക്സിന് റൺ നേടാനായില്ല. മൂന്നാം പന്ത് സിക്സർ. നാലാം പന്ത് ഓവർത്രോ ഫോറിലൂടെ സിക്സർ. അഞ്ചാം പന്തിൽ രണ്ടാം റൺസിനുള്ള ശ്രമത്തിൽ ആദിൽ റഷീദ് റണ്ണൗട്ട്. അവസാന പന്തിൽ സ്റ്റോക്സ് ക്രീസിൽ നിൽക്കെ ജയത്തിലേക്കു വേണ്ടത്2റൺസ്. വിജയറണ്ണിനായുള്ള ഓട്ടത്തിൽ മാർക് വുഡ് റണ്ണൗട്ട്. മത്സരം ടൈയിൽ. പിന്നെയായിരുന്നു സൂപ്പർ ഓവറും അടുത്ത ടൈയും ബൗണ്ടറിക്കണക്കിലെ ഇംഗ്ലിഷ് വിജയവും.\nഭാഗ്യക്കേടായിരുന്നു ന്യൂസീലൻഡിന്റെ വില്ലൻ. അല്ലെങ്കിൽ അവസാന ഘട്ടത്തിൽ ഒരു ക്യാച്ച് സിക്സറായും ഓവർ ത്രോ ഫോറായും മാറില്ലായിരുന്നല്ലോ. നീഷമിന്റെ 49–ാം ഓവറിലെ നാലാം പന്തിൽ ബൗണ്ടറി ലൈനിൽ ട്രെന്റ് ബോൾട്ട് മാൻ ഓഫ് ദ് മാച്ച് സ്റ്റോക്സിനെ പിടികൂടിയതായിരുന്നു. പന്തു പിടിയിലൊതുക്കിയെങ്കിലും കാൽ ലൈനിൽ തൊട്ട് സിക്സറായി. പിന്നീട് അവസാന ഓവറിൽ ഗപ്ടിലിന്റെ ത്രോ സ്റ്റോക്സിന്റെ ബാറ്റിൽ തട്ടി ഫോറാകുകയും ചെയ്തു. ഓടിക്കിട്ടിയ രണ്ടും കൂടി ചേരുമ്പോൾ ഭാഗ്യ സിക്സർ! ഓടിക്കിട്ടിയ രണ്ടാം റണ്ണാകട്ടെ വിവാദത്തിലുമാണിപ്പോൾ.\n∙ സ്റ്റോക്സിനെപ്പോലെ ജഡേജയും\nനാടിന്റെ ഹീറോയായി മാറിയ ബെൻ സ്റ്റോക്സിനെപ്പോലെ മിന്നിനിന്നേനെ ഇന്ത്യൻ താരം രവീന്ദ്ര ജഡേജയും. സെമിയിൽ ന്യൂസീലൻഡിനെതിരെ വീരോചിത പോരാട്ടം നടത്തിയ ജഡേജ ഇന്ത്യയെ അവിശ്വസനീയമായ ഒരു ജയത്തിന്റെ വക്കിലെത്തിച്ച ശേഷമാണ് പുറത്തായത്. രണ്ടേ രണ്ടു കളികളിൽ മാത്രം ടീമിലുൾപ്പെട്ട ജഡേജ എത്രയോ കളികളിൽ പകരക്കാരൻ ഫീൽഡറായി വന്ന് കയ്യടി വാങ്ങി. അവസരം കിട്ടിയ രണ്ടു കളികളിലും ബോളിങ്ങിലും മികവുകാട്ടി. ഫീൽഡിങ്ങിലാകട്ടെ പറയുകയും വേണ്ട.\nആ ഓവർത്രോയ്ക്ക്6അല്ല,5റൺസ് മാത്രം; ഒറ്റ റണ്ണിന്റെ വില ലോകകിരീടം!\nഫൈനലിൽ ന്യൂസീലൻഡിനെതിരെ സ്റ്റോക്സ് നടത്തിയ ഒറ്റയാൾ പോരാട്ടം ഇന്ത്യൻ ആരാധകരെ ഓർമിപ്പിക്കുന്നതും സെമിയിലെ ജഡേജയുടെ പ്രകടനത്തെത്തന്നെ. സെമിയിൽ 59 പന്തിൽ 77 റൺസായിരുന്നു ജഡ്ഡുവിന്റെ ബാറ്റ് അടിച്ചെടുത്തത്. ലോകകപ്പിൽ2വിക്കറ്റും5ക്യാച്ചും ഒരു റണ്ണൗട്ടും കൂടി ജഡ്ഡു സ്വന്തം പേരിലെഴുതി. ഫീൽഡറെന്ന നിലയിൽ തടഞ്ഞത് 41 റൺസും!\nഈ ലോകകപ്പിനെ കാലം ഓർക്കുന്നത് ഇത്തരം പോരാളികളുടെ പേരിലായിരിക്കും.\nEnglish Summary: Ravindra Jadeja, Ben Stokes, Carlos Brathwaite - The fighting spirit of ICC World Cup 2019


ജിമ്മിൽ പോകാറുണ്ടോ; എങ്കില് ഈ അണുബാധകള് ഏല്‍ക്കാതെ സൂക്ഷിക്കണം | Gym | Infection | Health Problems | Fitness\nജിമ്മിൽ പോകാറുണ്ടോ; എങ്കില് ഈ അണുബാധകള് ഏല്‍ക്കാതെ സൂക്ഷിക്കണം\nമനോരമ ലേഖകൻ August 29, 2019 03:58 PM IST\nആരോഗ്യപരിപാലനത്തിനും ഫിറ്റ്നസ് നിലനിര്‍ത്താനും ആണല്ലോ ജിമ്മിൽ പോകുന്നത്. എന്നാല് ജിമ്മില്‍നിന്നു പിടികൂടാന് സാധ്യതയുള്ള അണുബാധകളെക്കുറിച്ച് അറിവുണ്ടോ? എങ്കില് കേട്ടോളൂ, ജിമ്മില്‍നിന്നു പിടിപെടാന് സാധ്യതയുള്ള ചില അണുബാധകളുണ്ട്. ഏറ്റവും കൂടുതല് വിയര്‍ക്കുന്ന സ്ഥലമാണ് ജിം. ഇതുതന്നെയാണ് അവിടെ ബാക്ടീരിയകള് വര്‍ധിക്കാന് കാരണമാകുന്നതും.\nസ്റ്റെഫല്ലോകോക്കസ് ബാക്ടീരിയയാണ് വളരെ സാധാരണമായി കാണപ്പെടുന്ന ഒന്ന്. ഇത് നമ്മുടെ ചർമത്തിലാണ് സാധാരണ കാണുന്നത്. ഇത് ചര്‍മത്തില്‍നിന്ന് നമ്മുടെ ഉള്ളിലേക്ക് പ്രവേശിച്ചാലാണ് പ്രശ്നം. തൊലിപ്പുറത്തെ മുറിവുകള് മതിയാകും ഇത് ഉള്ളിലേക്ക് കടക്കാന്. ജിമ്മില് കൂടെ വര്‍ക്ക്‌ഔട്ട് ചെയ്യുന്നവരില്‍നിന്ന് ഇങ്ങനെ സ്റ്റെഫല്ലോകോക്കസ് ബാക്ടീരിയ മറ്റൊരാളിലേക്ക് പകരാന് സാധ്യതയുണ്ട്. ഒരാള് ഉപയോഗിച്ച ടവല് ഒരിക്കലും ഉപയോഗിക്കരുത്. അതുപോലെ ജിമ്മിലെ ഉപകരണങ്ങള് ഒരു ടിഷ്യൂ കൊണ്ട് തുടച്ച ശേഷം ഉപയോഗിക്കുക. ജിമ്മില്‍നിന്നു പുറത്തു കടക്കുമ്പോഴും വരുമ്പോഴും ഒരു ഹാന്‍ഡ് സാനിറ്റൈസര് ഉപയോഗിക്കുക.\nജിമ്മില്‍നിന്നു പിടികൂടാന് സാധ്യതയുള്ള മറ്റൊരു രോഗമാണ് athlete’s foot. പാദസംരക്ഷണത്തിലെ വൃത്തിക്കുറവാണ് ഇതിനു കാരണം. രോഗമുള്ള ആളില് നിന്നുള്ള അണുബാധയും ഇത് പകരാന് കാരണമായേക്കാം. ഒരുതരം ഫംഗസ് ആണ് ഇതിനു പിന്നിൽ. പാദങ്ങള് വൃത്തിയില്ലാതെ വയ്ക്കുന്നതുവഴി രോഗം പകരം.\nനനവുള്ള എവിടെയും ഈ ഫംഗസ് വസിക്കും. ജിമ്മില് ഒരിക്കല് ഉപയോഗിച്ച സോക്സ് പിന്നീട് കഴുകി വൃത്തിയാക്കാതെ ഉപയോഗിക്കുക, ഷൂ ഇടാതെ ജിമ്മില് നടക്കുക എന്നിവ ഒഴിവാക്കിയാല് ഈ അണുബാധ വരാതെ ഒരുപരിധി വരെ നോക്കാം. പുഴുക്കടി, അരിമ്പാറ എന്നിവയും ജിമ്മില്‍നിന്നു പകരാന് സാധ്യതയുള്ളവയാണ്. ഹ്യൂമൻ പാപ്പിലോമ വൈറസ് അഥവാ HPV ആണ് അരിമ്പാറയ്ക്കു കാരണമാകുന്നത്.\nജിമ്മില് പോയ ശേഷം ശുചിത്വം പാലിക്കുക എന്നത് ഏറെ പ്രധാനമാണ്. കൈകാലുകള് വൃത്തിയാക്കി വസ്ത്രം മാറിയ ശേഷം വേണം ജിമ്മില്‍നിന്നു പുറത്തേക്കു വരാന്. ജിമ്മില് പോയ ശേഷം വൃത്തിയാക്കാതെ കൈകള് കണ്ണിലോ മൂക്കിലോ തിരുമ്മാതെ നോക്കണം. വൈറ്റമിന് സി അടങ്ങിയ ആഹാരം കൂടുതല് കഴിക്കുന്നത് ശരീരത്തിന്റെ പ്രതിരോധ ശേഷി വര്‍ധിപ്പിക്കാന് സഹായിക്കും.\nMORE IN WELL BEING


ചായില്യം, അമീബ, കെഞ്ചിര ചിത്രങ്ങളുടെ സംവിധായകന്\nSumeran P R\nമലയാളത്തില് കലാമൂല്യവും ജനപ്രിയവുമായ സിനിമകളൊരുക്കി ശ്രദ്ധേയനായ പ്രശസ്ത സംവിധായകന് മനോജ് കാനയുടെ പുതിയ ചിത്രമാണ് 'ഖെദ്ദ'. രാജ്യാന്തര ശ്രദ്ധയും ഒട്ടേറെ പുരസ്‌ക്കാരങ്ങളും നേടിയ ചായില്യം, അമീബ, കെഞ്ചിര എന്നീ ചിത്രങ്ങള്‍ക്ക് ശേഷം മനോജ് കാന സംവിധാനം ചെയ്യുന്ന ചിത്രം കൂടിയാണ് ഖെദ്ദ. ഏറെ സാമൂഹ്യ പ്രസക്തിയുള്ള ഖെദ്ദയുടെ വിശേഷങ്ങളും തന്റെ ചലച്ചിത്ര നിലപാടുകളും തുറന്നുപറയുകയാണ് മനോജ് കാന ഈ അഭിമുഖത്തിലൂടെ\nപേര് സൂചിപ്പിക്കുന്നത് പോലെ'ഖെദ്ദ' കെണിയുടെ കഥയാണ് പറയുന്നത്. സോഷ്യല് മീഡിയ കൂടുതല് ജനകീയമായതോടെ ഒട്ടേറെ സാമൂഹ്യപ്രശ്‌നങ്ങളും അതില്‍നിന്ന് ഉടലെടുക്കുന്നുണ്ട്. അത്തരമൊരു സാഹചര്യത്തില് നവമാധ്യമങ്ങള് ഉയര്‍ത്തുന്ന അതീവ ഗുരുതരമായ പ്രശ്‌നമാണ് ഖെദ്ദ ചര്‍ച്ച ചെയ്യുന്നത്.\nതീര്‍ച്ചയായും ഏറെ പുതുമയുള്ള ചിത്രമാണ്.എല്ലാത്തരം പ്രേക്ഷകരെയും ചിന്തിപ്പിക്കുകയും രസിപ്പിക്കുകയും ചെയ്യുന്ന സിനിമയാണ് ഖെദ്ദ. സാമൂഹ്യപ്രശ്‌നങ്ങളെ അതേ തീവ്രതയോടെ സമീപിക്കുക. റിയാലിറ്റിയാണ് എടുത്തുപറയേണ്ട മറ്റൊരു കാര്യം. ഓരോ പ്രേക്ഷകര്‍ക്കും സ്വന്തം അനുഭവമായി തന്നെ ഈ ചിത്രം മാറുകയാണ്. ഉപാധികളില്ലാതെയാണ് ഖെദ്ദ വിഷയത്തെ സമീപിച്ചിരിക്കുന്നത്.\nമുന്‍കാല ചിത്രങ്ങളില്‍നിന്ന് ഖെദ്ദ എങ്ങനെ വേറിട്ട് നില്‍ക്കുന്നു?\nവളരെ കരുത്തുള്ള ഒരു സ്ത്രീകഥാപാത്രമാണ് ഖെദ്ദയിലെ കേന്ദ്രകഥാപാത്രം. വളരെയേറെ അഭിനയസാധ്യതകള് അനിവാര്യമായ കഥാപാത്രം കൂടിയായിരുന്നു . അങ്ങനെയാണ് ഞാന് ആശാ ശരത്തിനെ ചിത്രത്തിലേക്ക് കാസ്റ്റ് ചെയ്യുന്നത്. കേന്ദ്ര കഥാപാത്രത്തിന്റെ മകളായി ഒരു പെണ്‍കുട്ടി കൂടി വേണമായിരുന്നു. അങ്ങനെ ആ കഥാപാത്രത്തിലേക്ക് ഉത്തര ശരത്തിനെയും ഉള്‍പ്പെടുത്തി. ആശാ ശരത്തും മകളും ഒരുമിച്ചത് സിനിമയ്ക്ക് ഏറെ ഗുണം ചെയ്തു. കാര്യങ്ങള് കൂടുതല് എളുപ്പമാക്കി. കൂടാതെ ഉത്തര ശരത്തിന് ഈ ചിത്രത്തിലൂടെ മലയാളസിനിമയിലേക്ക് അരങ്ങേറ്റം കുറിക്കാനും കഴിഞ്ഞു.\nഖെദ്ദയ്ക്ക് അത്തരമൊരു തിയേറ്റര് കിട്ടാത്ത സാഹചര്യം ഉണ്ടായാല്?\n'ഖെദ്ദ' ചിത്രീകരണം പൂര്‍ത്തിയായി\nതൊണ്ടിമുതൽ മലയാള സിനിമയ്ക്ക് നാഴികക്കല്ല്: സജീവ് പാഴൂർ\nആകാശവാണി അവതാരകർക്ക് കൂടുതൽ സ്വാതന്ത്ര്യം അനുവദിക്കണം: കാഞ്ചിയോട് ജയൻ\nചിത്രങ്ങൾ ചരിത്രങ്ങളാക്കിയ ഒരു ഫോട്ടോജേർണലിസ്റ്റിന്റെ അനുഭവങ്ങൾ\nമമ്മൂട്ടിയുടെയോ മോഹന്‍ലാലിന്റെയോ പിന്നാലെ ഞാന് പോകില്ല::സജിന് ബാബു\nഎന്റെ അനുഭവത്തില് സെന്‍ട്രല് ജയിലിനെ നിയന്ത്രിക്കുന്നത് മയക്കുമരുന്ന്::ഗോപകുമാര്


ഡിസയര് ഫെയ്‌സ്‌ലിഫ്റ്റ് പതിപ്പിനെ അവതരിപ്പിക്കാനൊരുങ്ങി മാരുതി - Malayalam DriveSpark\n13 min ago ഇന്ത്യയോട് വിട; സ്ട്രീറ്റ് 750 മോഡലുകളെ പിൻവലിക്കാൻ ഒരുങ്ങി ഹാർലി ഡേവിഡ്‌സൺ\nഡിസയര് ഫെയ്‌സ്‌ലിഫ്റ്റ് പതിപ്പിനെ അവതരിപ്പിക്കാനൊരുങ്ങി മാരുതി\nവിപണിയില് അവതരിപ്പിച്ചതിന് പിന്നാലെ മാരുതിക്ക് വലിയ വിജയങ്ങള് സമ്മാനിച്ച മോഡലാണ് ഡിസയര്. എന്നാല് പുറത്തുവരുന്ന റിപ്പോര്‍ട്ട് അനുസരിച്ച് ഡിസയറിന്റെ ഫെയ്‌സ്‌ലിഫ്റ്റ് പതിപ്പിനെ അവതരിപ്പിക്കാന് ഒരുങ്ങുകയാണ് കമ്പനി.\nഓട്ടോമൊബൈല് പോര്‍ട്ടലായ ഗാഡിവാഡിയാണ് വാര്‍ത്ത റിപ്പോര്‍ട്ട് ചെയ്തിരിക്കുന്നത്. സെഡാന് ശ്രേണിയിലേക്കാണ് മാരുതി ഡിസയറിനെ അവതരിപ്പിച്ചത്. നിലവില് ഡിസയറിന്റെ രണ്ടാം തലമുറയാണ് വിപണിയില് ഉള്ളത്. 2008 -ലായിരുന്നു ആദ്യ വാഹനം കമ്പനി ഇന്ത്യന് നിരത്തില് എത്തിച്ചത്.\nവിപണിയില് എത്തിയതുമുതല് ശ്രേണിയിലെ ഏറ്റവും കൂടുതല് വില്‍പ്പനയുള്ള മോഡല് കൂടിയാണ് ഡിസയര്. അടുത്തിടെ ഇന്ത്യന് വിപണിയില് 19 ലക്ഷം യുണിറ്റിന്റെ വില്‍പ്പന നടത്തി പുതിയൊരു നാഴികക്കല്ലും വാഹനം പിന്നിട്ടിരുന്നു. ആദ്യ നാളില് വാഹനം വിപണിയില് എത്തിയിരുന്നത് മാരുതി സുസുക്കി സ്വിഫ്റ്റ് ഡിസയര് എന്ന പേരിലായിരുന്നു.\nക്രോം ഫിനിഷില് പുതിയ ഡിസൈനിലുള്ള ഹെക്‌സഗണല് ഗ്രില് ന്യുജെന് ഭാവം സമ്മാനിക്കും. എല്‍ഇഡി ഡേ ടൈം റണ്ണിങ് ലാമ്പുകളോട് കൂടിയതാണ് ഹെഡ്‌ലാമ്പുകള്, പുതിയ ഫോഗ്‌ലാമ്പുകളും, പിന്നിലെ എല്‍ഇഡി ടെയില്‍ലാമ്പും വാഹനത്തിന്റെ അഴക് വര്‍ധിപ്പിക്കുന്നു.\nC -പില്ലര് കാറിന്റെ ബൂട്ടുമായി ഇണക്കത്തോടെ യോജിപ്പിച്ചിട്ടുള്ളതും മികച്ച രൂപഭംഗിക്കു കാരണമാകുന്നു. പുതിയ പതിപ്പില് ബൂട്ട് സ്പെയ്സ് വര്‍ധിപ്പിച്ചതോടെയും കാറിന് ആവശ്യക്കാര് വര്‍ധിച്ചുവെന്നാണ് കമ്പനി അവകാശപ്പെടുന്നത്. ഓക്സ്ഫോര്‍ഡ് ബ്ലൂ, ഷെര്‍വുഡ് ബ്രൗണ് എന്നീ പുതുനിറങ്ങളിലും ഡിസയര് വിപണിയില് ലഭ്യമാണ്.\nബിഎസ് VI പെട്രോള് എഞ്ചിനിലാണ് ഡിസയര് വിപണിയില് എത്തുന്നത്. 1.2 ലിറ്റര് കെ-സീരീസ് പെട്രോള് എഞ്ചിന്, 82 bhp പവറും 113 Nm torque ഉം ഉത്പാദിപ്പിക്കും.\nസുരക്ഷയ്ക്ക് പ്രാധാന്യം നല്‍കി ഡ്യുവല് ഫ്രണ്ട് എയര് ബാഗുകള്, എബിഎസ് എന്നിവ എല്ലാ വകഭേദങ്ങളിലും ഉള്‍പ്പെടുത്തിയിട്ടുണ്ട്. ഹാര്‍ട്ടെക്റ്റ് പ്ലാറ്റ്ഫോമില് അള്‍ട്രാ-ഹൈ ടെന്‍സില് ഷീറ്റ് മെറ്റല് ഉപയോഗിച്ചാണ് വാഹനത്തിന്റെ നിര്‍മാണം.\nMaruti Suzuki Dzire Facelift Launch Expected in April. Read in Malayalam.


യാഹൂവിനെ വിറ്റു; തുക അ‌ഞ്ച് ബില്ല്യണ് അമേരിക്കന് ഡോളര്\nNew York, First Published Jul 25, 2016, 12:05 PM IST\nന്യൂയോര്‍ക്ക്: യാഹൂവിനെ അമേരിക്കന് ടെലികോം ഭീമന് വെറയ്സണ് വാങ്ങി.5ബില്ല്യണ് അമേരിക്കന് ഡോളറിനാണ് യാഹൂവിനെ ഇവര് ഏറ്റെടുക്കുന്നത്. അടുത്ത് യാഹൂവുമായി അടുത്ത വൃത്തങ്ങള് കമ്പനി വില്‍ക്കുവാന് ഒരുങ്ങുന്ന കാര്യം സ്ഥിരീകരിച്ചിരുന്നു. അമേരിക്കന് ഓഹരി വിപണി തുറക്കുന്നതിന് നിമിഷങ്ങള്‍ക്ക് മുന്‍പാണ് വെറയ്സണ് വൃത്തങ്ങള് വാര്‍ത്ത പുറത്തുവിട്ടത്.\nഅമേരിക്കന് ഇക്കണോമിക് സൈറ്റ് ബ്ലൂംബര്‍ഗ് ആണ് ആദ്യം ഈ വിവരം പുറത്തുവിട്ടത്. ഏതാണ്ട് 4.8 ബില്ല്യണ് അമേരിക്കന് ഡോളറിനാണ് ഏറ്റെടുക്കല് എന്നാണ് ഇവര് റിപ്പോര്‍ട്ട് ചെയ്തത്. ഇതോടെ വെറയ്സണ് തങ്ങളുടെ ഇന്‍റര്‍നെറ്റ് ബിസിനസില് കുതിപ്പ് ഉണ്ടാക്കും എന്നാണ് കരുതുന്നത്. യാഹൂവിന്‍റെ ഇപ്പോഴുള്ള സ്വഭാവം പൂര്‍ണ്ണമായും ഇവര് നിലനിര്‍ത്തും എന്നാണ് പ്രതീക്ഷിക്കുന്നത്. കഴിഞ്ഞ വര്‍ഷം വെറയ്സണ് യാഹൂവിന്‍റെ പരസ്യ സാങ്കേതിക വിദ്യ സ്വന്തമാക്കിയിരുന്നു.\nപുതിയ ഏറ്റെടുക്കലോടെ യാഹൂവിന്‍റെ സെര്‍ച്ച്, മെയില്, മെസഞ്ചര്, റിയല് എസ്റ്റേറ്റ് എന്നിവയുടെ നിയന്ത്രണവും വെറയ്സണ് സ്വന്തമാക്കും.\n2008 ല് യാഹൂവിനെ ഏറ്റെടുക്കാന് മൈക്രോസോഫ്റ്റ് ഒരു ശ്രമം നടത്തിയിരുന്നു എന്നാല് അത് വിജയകരമായില്ല. ഇന്‍റര്‍നെറ്റ് സേവനങ്ങൾ ചെയ്യുന്ന ഒരു അമേരിക്കൻ പബ്ലിക് കോർപ്പറേഷനായാണ് യാഹൂ സ്ഥാപിക്കപ്പെട്ടത്. വെബ് പോർട്ടൽ, സേർച്ച് എഞ്ചിൻ, ഇ-മെയിൽ, വാർത്തകൾ തുടങ്ങിയ മേഖലകളിൽ ആഗോളതലത്തിൽ ധാരാളം സേവനങ്ങൾ യാഹൂ നൽകി വരുന്നു.\nസ്റ്റാൻഫോർഡ് സർവ്വകലാശാല ബിരുദധാരികളായ ജെറി യാങ്, ഡേവിഡ് ഫിലോ എന്നിവർ 1994 ജനുവരിയിൽ സ്ഥാപിച്ചതാണിത്. 1995 മാർച്ച് 2ന് ഇത് നിയമവിധേയമാക്കി. കാലിഫോണിയയിലെ സണ്ണിവേലിൽ ഇതിന്‍റെ ആസ്ഥാനം സ്ഥിതിചെയ്യുന്നു.


Emalayalee.com - എനിക്കറിയാം, നിനക്ക് അവരെ മിസ് ചെയ്യുന്നുണ്ടെന്ന് ; കണ്ണ് നനക്കും ഈ കുറിപ്പ്\nഎനിക്കറിയാം, നിനക്ക് അവരെ മിസ് ചെയ്യുന്നുണ്ടെന്ന് ; കണ്ണ് നനക്കും ഈ കുറിപ്പ്\nകുറച്ച് സിനിമകളില് മാത്രമേ സന്തോഷ് ജോഗി അഭിനയിച്ചിട്ടുള്ളുവെങ്കിലും പ്രേക്ഷകര്‍ക്ക് വലിയ ഇഷ്ടമായിരുന്നു അദ്ദേഹത്തെ. വില്ലന് വേഷങ്ങളിലൂടെയാണ് സന്തോഷ് സിനിമയില് തന്റെ ചുവടുറപ്പിച്ചത്. അകാലത്തില് മരണമടഞ്ഞ സന്തോഷിന്റെ ഓര്‍മ്മകളിലാണ് അദ്ദേഹത്തിന്റെ ഭാര്യയും രണ്ട് പെണ്‍മക്കളും ജീവിക്കുന്നത്. കഴിഞ്ഞ ദിവസം അദ്ദേഹത്തിന്റെ മക്കളായ ചിത്രലേഖയുടെയും കപിലയുടെയും ജന്മദിനമായിരുന്നു. രണ്ട് വര്‍ഷത്തെ ഇടവേളയില് ഒരേ ദിവസം ജനിച്ച പെണ്‍മക്കളുടെ ജന്മദിനത്തില് ഗായികയും എഴുത്തുകാരിയും അഭിനേതാവുമൊക്കെയായ ഭാര്യ ജിജി ഫേസ്ബുക്കില് കുറിച്ചിരിക്കുന്ന കുറിപ്പും ചിത്രങ്ങളും വൈറലായിരിക്കുകയാണ്.\nആത്മഹത്യ ചെയ്ത ഭര്‍ത്താവ് സന്തോഷ് ജോഗിക്ക് എഴുതുന്ന കത്തുകളെന്ന പോലെ നിനക്കുള്ള കത്തുകള് എന്ന പേരില് ജിജി മുമ്പൊരു പുസ്തകം പുറത്തിറക്കിയിട്ടുണ്ട്. അതിലെ എഴുത്തുകള് പോലെ സന്തോഷിന് എഴുതുന്നതായാണ് ഈ കുറിപ്പും.\nപപ്പൂ.... നമ്മുടെ രണ്ട് ചുന്ദരിക്കുട്ടികളുടേയും പിറന്നാളാണിന്ന്... രണ്ടു വര്‍ഷത്തിന്റെ കൃത്യമായ ഇടവേളയില് 2006 മാര്‍ച്ച് 11 നും 2008 മാര്‍ച്ച് 11 നുമായി നമ്മുടെ ഉയിരിലേക്ക് പിറന്നുവീണ കുഞ്ഞിപ്പെണ്ണുങ്ങള്.\nഇന്നിപ്പോഴിങ്ങനെ പതിനാലുകാരിയും പന്ത്രണ്ടുകാരിയുമായി ,നമ്മളേക്കാള് വലിയവരായി നില്‍ക്കുന്നു! നീ ഒപ്പമില്ലാത്ത പത്തു വര്‍ഷങ്ങള്. നീയവശേഷിപ്പിച്ച ശൂന്യത. നീയുണ്ടായിരുന്നെങ്കിലെന്ന കാല്പനികത, എല്ലാറ്റിനുമിടയില് അവര് വളരുന്നു. മിടുക്കിക്കുട്ടികളാണ് പപ്പൂ, സത്യമായും എനിക്കറിയാം, നിനക്ക് അവരെ മിസ് ചെയ്യുന്നുണ്ടെന്ന്, നിന്റേയും ചേര്‍ത്ത് രണ്ടാളുടേയും തിരുനെറ്റിയില് കൊടുത്തിട്ടുണ്ട് നിറയെ ഉമ്മകള്, ജിജി കുറിച്ചിരിക്കുന്നത് ഇങ്ങനെയാണ്. ഒപ്പം സന്തോഷ് ജോഗിയുടെയും മക്കളുടെ പിറന്നാളാഘോഷത്തിന്റേയും ചിത്രങ്ങളും ജിജി ചേര്‍ത്തിട്ടുണ്ട്.


കരുത്തോടെ പഞ്ചാബ് മുംബൈ മടയില്; ഈ പഞ്ചാബിനെ രോഹിതും സംഘവും പേടിക്കണം | kings x1 punjab redy to challenge mumbai indians - Malayalam MyKhel\n» കരുത്തോടെ പഞ്ചാബ് മുംബൈ മടയില്; ഈ പഞ്ചാബിനെ രോഹിതും സംഘവും പേടിക്കണം\nUpdated: Wednesday, April 10, 2019, 9:11 [IST]\nകരുത്തോടെ പഞ്ചാബ് മുംബൈ മടയില് | Oneindia Malayalam\nമുംബൈ: ഇന്ത്യന് പ്രീമിയര് ലീഗിലെ 24ാം മത്സരത്തില് മുംബൈ ഇന്ത്യന്‍സും കിങ്‌സ് ഇലവന് പഞ്ചാബും നേര്‍ക്കുനേര്. മുംബൈയുടെ ഹോം ഗ്രൗണ്ടായ വാങ്കഡെ സ്‌റ്റേഡിയത്തില് രാത്രി എട്ട് മണിക്കാണ് മത്സരം. ഓള്‍റൗണ്ട് മികവുള്ള രണ്ട് ടീമുകള് പരസ്പരം പോരടിക്കുമ്പോള് ജയം ആര്‍ക്കൊപ്പമെന്നത് പ്രവചാനതീതം. മുന് കണക്കുകളില് രോഹിത് ശര്‍മ നയിക്കുന്ന മുംബൈയ്ക്ക് ആധിപത്യമുണ്ടെങ്കിലും നിലവിലെ ഫോമില് പഞ്ചാബിനെ വീഴ്ത്തുക അത്ര എളുപ്പമാവില്ല. രവിചന്ദ്ര അശ്വിനും മുജീബുര് റഹ്മാനും അണിനിരക്കുന്ന പഞ്ചാബിന്റെ സ്പിന് നിര ഒരുക്കുന്ന കെണിയില് സണ്‍റൈസേഴ്‌സ് ഹൈദരാബാദിന് അടിതെറ്റിയത് മുംബൈ ഇന്ത്യന്‍സിന് പാഠമാണ്. മോശം ഫോമിലായിരുന്ന പഞ്ചാബ് ബാറ്റിങ് നിരയും താളം കണ്ടെത്തിക്കഴിഞ്ഞു.\nഅവസാന സീസണില് പഞ്ചാബിനുവേണ്ടി തകര്‍ത്തടിച്ച കെ.എല് രാഹുലിന് താളം കണ്ടെത്താന് കഴിയാതിരുന്നത് ആദ്യ മത്സരങ്ങളില് പഞ്ചാബിനെ സമ്മര്‍ദ്ദത്തിലാക്കിയിരുന്നു. എന്നാല് കരുത്തരായ ഹൈദരാബാദിനെതിരേ അവസരത്തിനൊത്ത് ഉയര്‍ന്ന രാഹുലിന്റെ പ്രകടനമാണ് ടീമിന്റെ ജയത്തില് നിര്‍ണ്ണായകമായത്. ആറ് മത്സരം പൂര്‍ത്തിയാക്കിയ പഞ്ചാബ് രണ്ട് തോല്‍വിയും നാല് ജയവുമടക്കം എട്ട് പോയിന്റുമായി പോയിന്റ് പട്ടികയില് മൂന്നാം സ്ഥാനത്താണ്. അഞ്ച് മത്സരത്തില് മൂന്ന് ജയവും രണ്ട് സമനിലയും വഴങ്ങിയ മുംബൈ ആറ് പോയിന്റുമായി അഞ്ചാം സ്ഥാനത്താണ്. തട്ടകത്തില് പഞ്ചാബിനെ വീഴ്ത്തി ആദ്യ നാലിലേക്കുയരാനാവും മുംബൈ ലക്ഷ്യമിടുന്നത്.\nപഞ്ചാബ് ഡബിള് സ്‌ട്രോങ്ങാണ്\nഅശ്വിന്റെ നായകത്വത്തിന് കീഴില് പ്രതീക്ഷയ്ക്കപ്പുറമുള്ള പ്രകടനമാണ് പഞ്ചാബ് പുറത്തെടുക്കുന്നത്. ക്രിസ് ഗെയ്ല് എന്ന വന്‍മരം ഓപ്പണിങ്ങില് ശോഭിച്ചാല് മുംബൈയ്ക്കത് കടുത്ത വെല്ലുവിളിയാവും. രാഹുലും ബാറ്റിങ്ങില് താളം കണ്ടെത്തിക്കഴിഞ്ഞു. ആറ് മത്സരത്തില് നിന്ന് 54.25 ശരാശരിയില് 217 റണ്‍സുമായി രാഹുല് റണ്‍വേട്ടക്കാരില് മൂന്നാം സ്ഥാനത്തുണ്ട്. മൂന്നാമനായി ക്രീസിലെത്തുന്ന മായങ്ക് അഗര്‍വാളും അവസരം മുതലാക്കുന്നുണ്ട്. ആറ് മത്സരത്തില് നിന്ന് 30.66 ശരാശരിയില് 184 റണ്‍സാണ് മായങ്ക് നേടിയത്. ബംഗളൂരുവിന് വേണ്ടി കളിക്കവെ ഫിനിഷന് റോളില് ഒതുങ്ങിയിരുന്ന സര്‍ഫറാസ് ഖാനെ മദ്ധ്യനിരയില് പഞ്ചാബ് നന്നായി മുതലാക്കി.\nലഭിച്ച അവസരങ്ങളില് കരുത്തോടെ ബാറ്റ് വീശിയ സര്‍ഫറാസ് നാല് ഇന്നിങ്‌സുകളില് നിന്ന് 55 ശരാശരിയില് 165 റണ്‍സാണ് നേടിയത്. ക്രിസ് ഗെയ്ല് അഞ്ച് മത്സരത്തില് നിന്ന് 160 റണ്‍സും നേടിയിട്ടുണ്ട്. അതിവേഗം റണ്‍സുയര്‍ത്താന് കെല്‍പ്പുള്ള ഡേവിഡ് മില്ലറില് നിന്ന്് വെടിക്കെട്ട് പ്രകടനം പഞ്ചാബ് പ്രതീക്ഷിക്കുന്നു. അഞ്ച് ഇന്നിങ്‌സുകളില് നിന്ന് 41.33 ശരാശരിയില് 124 റണ്‍സുമായി തരക്കേടില്ലാതെ മില്ലര് കളിക്കുന്നുണ്ട്.\nപേസ് നിരയും സൂപ്പര്\nഇന്ത്യന് പേസ് ബൗളര് മുഹമ്മദ് ഷമി നയിക്കുന്ന പേസ് നിരയ്ക്ക് ഇംഗ്ലണ്ട് യുവ ഓള്‍റൗണ്ടര് സാം കുറാന് കരുത്തുപകരുന്നു. അതിവേഗത്തില് പന്തെറിയുന്ന അങ്കിത് രജപുതും മികവുകാട്ടുന്നു. ഹൈദരാബാദിനെതിരേ ആദ്യ പവര്‍പ്ലേയിലും ഡെത്ത് ഓവറിലും ശ്രദ്ധേയ പ്രകടനമാണ് പഞ്ചാബ് പേസര്‍മാര് കാഴ്ചവച്ചത്.ഇതേ മികവ് ആവര്‍ത്തിച്ചാല് മുംബൈയ്ക്കത് കടുത്ത വെല്ലുവിളിയാവും\nഹൈദരാബാദിനെതിരേ വിജയിച്ചെങ്കിലും ബാറ്റിങ് നിരയ്ക്ക് സ്ഥിരയില്ല. ഓപ്പണിങ്ങില് രോഹിത് ശര്‍മ-ക്വിന്റന് ഡി കോക്ക് കൂട്ടുകെട്ടിനെ ശരാശരി പ്രകടനത്തിന് മുകളിലേക്ക് ഉയരാനാവുന്നില്ല. സൂര്യകുമാര് യാദവ് മൂന്നാം സ്ഥാനത്ത് കൂടുതല് പക്വത കാട്ടേണ്ടിയിരിക്കുന്നു. ഹൈദരാബാദിനെതിരെ യുവരാജിനെ പുറത്തിരുത്തി ഇഷാന് കിഷന് മുംബൈ അവസരം നല്‍കിയിരുന്നു. പഞ്ചാബിനെതിരെയും ഇഷാനെ ടീമില് നിലനിര്‍ത്തുമെന്നാണ് വിവരം. ക്രുണാല് ബാറ്റുകൊണ്ട് തിളങ്ങുമ്പോള് അവസാന ഓവറുകളില് അതിവേഗം റണ്‍സുയര്‍ത്തുന്ന പൊള്ളാര്‍ഡും ഹര്‍ദികും എതിരാളികള്‍ക്ക് തലവേദന സൃഷ്ടിക്കും.\nജോസഫ് ഷോ വീണ്ടും ആവര്‍ത്തിക്കുമോ\nഅരങ്ങേറ്റ മത്സരത്തില്‍ത്തന്നെ ഐ.പി.എല്ലിലെ മികച്ച ബൗളിങ് പ്രകടനം സ്വന്തം പേരിലാക്കിയ അല്‍സാരി ജോസഫിന് മുംബൈ ഇന്നും പ്രതീക്ഷ വയ്ക്കുന്നു. ഡെത്ത് ഓവറില് ബാറ്റ്‌സ്മാന്‍മാരെ കാഴ്ചക്കാരാക്കുന്ന ബൂംറ മാജിക്കും മുംബൈയുടെ വിജയപ്രതീക്ഷകളെ സജീവമാക്കുന്നു. ഓസീസ് പേസര് ബെഹറന്‍ഡോര്‍ഫ് ആദ്യ ഓവറുകളില് മികച്ച് ബൗളിങ്ങാണ് പുറത്തെടുക്കുന്നത്. മദ്ധ്യഓവറുകളില് പാണ്ഡ്യ സഹോദരങ്ങള് പന്തുകൊണ്ട് കളി നിയന്ത്രിക്കുന്നു. ക്രുണാലും ഹര്‍ദികും അവസാന മത്സരങ്ങളിലെല്ലാം തരക്കേടില്ലാത്ത ബൗളിങ്ങാണ് കാഴ്ചവെച്ചത്. യുവ സ്പിന്നര് രാഹുല് ചാഹറും ടീമില് സ്ഥാനം നിലനിര്‍ത്തിയേക്കും.\nമുംബൈയ്ക്ക് നേരിയ മുന്‍തൂക്കം\nഇതുവരെ 23 തവണ നേര്‍ക്കുനേര് എത്തിയപ്പോള് 12 തവണ മുംബൈയും 11 തവണ പഞ്ചാബും ജയിച്ചു. മുംബൈയില് എട്ട് തവണ മുഖാമുഖം എത്തിയപ്പോള് നാല് തവണ വീതം ഇരു കൂട്ടരും ജയം പങ്കിട്ടു.\nRead more about: ipl kings x1 punjab mumbai indians ഐപിഎല് 2019 ഐപിഎല് കിങ്‌സ് ഇലവന് പഞ്ചാബ് മുംബൈ ഇന്ത്യന്‍സ്\nStory first published: Wednesday, April 10, 2019, 8:41 [IST]


നടൻ ആന്റണി വർഗീസും അനീഷയും വിവാഹിതരായി; ചിത്രങ്ങൾ വൈറൽ - Malayalam Filmibeat\n| Updated: Saturday, August 7, 2021, 22:51 [IST]\nഅങ്കമാലി ഡയറീസിലൂടെ പ്രേക്ഷകരുടെ പ്രിയങ്കരനായ നടാണ് ആന്റണി വര്‍ഗീസ്. 2017 ൽ പുറത്ത് ഇറങ്ങിയ അങ്കമാലി ഡയറീസ് എന്ന ഒറ്റ ചിത്രം കൊണ്ട് തന്നെ താരം പ്രേക്ഷകരുടെ പ്രിയങ്കരനാവുകയായിരുന്നു. ചിത്രത്തിലെ കഥാപാത്രമായ പെപ്പേ എന്ന പേരിലൂടെയാണ് അറിയപ്പെടുന്നത്. ചെറിയ സമയം കൊണ്ട് തന്നെ താരം പ്രേക്ഷകരുടെ പ്രിയങ്കരനായി മാറുകയായിരുന്നു.\nഭാവിയിലെ സൂപ്പർ നായിക; അനിഖയുടെ കിടിലൻ ഫോട്ടോ ഷൂട്ട്\nമലയാളി പ്രേക്ഷകരുടെ പ്രിയപ്പെട്ട പെപ്പേ വിവാഹിതനായിരിക്കുകയാണ്. അങ്കമാലി സ്വദേശി അനീഷ പൗലോസ് ആണ് വധു. അങ്കാലിയിൽ വെച്ചാണ് വിവാഹം നടന്നത്. കൊവിഡ് മാനദണ്ഡങ്ങൾ പാലിച്ച് അടുത്ത ബന്ധുക്കൾ മാത്രമായിരുന്നു വിവാഹത്തിൽ പങ്കെടുത്തത്. വിവാഹ ചിത്രം സോഷ്യൽ മീഡിയയിൽ വൈറലായിട്ടുണ്ട്. താരങ്ങൾക്ക് ആശംസ നേർന്ന് ആരാധകരും സുഹൃത്തുക്കളും രംഗത്ത് എത്തിയിട്ടുണ്ട്.\nനേരത്തെ തന്നെ താരത്തിന്റെ വിവാഹത്തെ കുറിച്ചുളള വാർത്തകൾ പ്രചരിച്ചിരുന്നു. എന്നാൽ നടൻ ഇതിനെ കുറിച്ച് പ്രതികരിച്ചിരുന്നില്ല. ദിവസങ്ങൾക്ക് മുമ്പായിരുന്നു വിവാഹത്തെ കുറിച്ച് ഔദ്യോഗികമായി വെളിപ്പെടുത്തിയത്. ഹൽദി ചിത്രങ്ങൾ പങ്കുവെച്ച് കൊണ്ടാണ് വിവാഹിതനാകാൻ പോകുന്ന വിവരം ആരാധകരുമായ പങ്കുവെച്ചത്. പങ്കാളി എന്ന് കുറിച്ച് കൊണ്ടാണ് അനീഷയെ പ്രേക്ഷകർക്ക് പരിചയപ്പെടുത്തിയത്. ഹൽദി ചടങ്ങിൽ നിന്നുളള നിരവധി ചിത്രങ്ങളും പങ്കുവെച്ചിരുന്നു.\nഅങ്കമാലി സ്വദേശിയാണ് അനീഷ പൗലോസ്. വിദേശത്ത് നേഴ്സ് ആയി ജോലി ചെയ്യുകയാണ് അനീഷ. സ്കൂൾ കാലം മുതൽ സുഹൃത്തുക്കളായിരുന്നു ഇവർ. ഏറെ കാലത്തെ പ്രണയത്തിന് ശേഷമാണ് ഇരുവരും വിവാഹം കഴിക്കുന്നത്. ഈ വർഷം ഫെബ്രുവരിയിലായിരുന്നു ഇവരുടെ വിവാഹം നിശ്ചയിക്കുന്നത്. കഴിഞ്ഞ ജനുവരിയിലായിരുന്നു ആന്റണിയുടെ സഹോദരിയുട വിവാഹം. ഇതിന് പിന്നാലെയായിരുന്നു നടന്റേയും അനീഷയുടേയും വിവാഹം നിശ്ചയിക്കുന്നത്.\nവിവാഹ ചിത്രങ്ങൾ താരം സോഷ്യൽ മീഡിയയിൽ പങ്കുവെച്ചിട്ടുണ്ട്. ആന്റണിക്കും അനീഷയ്ക്കും ആശംസ നേർന്ന് ആരാധകർ രംഗത്ത് എത്തിയിട്ടുണ്ട്. ചിത്രങ്ങൾക്കൊപ്പം രസകരമായ വീഡിയോയും നടൻ പങ്കുവെച്ചിട്ടുണ്ട്. വിവാഹ നിശ്ചയ ദിവസത്ത എഡിറ്റ് ചെയ്ത രസകരമായ വീഡിയോയാണ് നടൻ ഷെയർ ചെയ്തിരിക്കുന്നത്. വളരെ രസകരമായിട്ടുണ്ട് എന്ന് കുറിച്ച് കൊണ്ടായിരുന്നു ഇൻസ്റ്റഗ്രാമിൽ ഷെയർ പോസ്റ്റ് ചെയ്തത്. ഈ വീഡിയോ ആരാധകർ ഏറ്റെടുത്തിട്ടുണ്ട്. ഓഗസ്റ്റ്4ന് ആയിരുന്നു വിവാഹനിശ്ചയം.\nActor Antony Varghese getting married\n2017ൽ ലിജോ ജോസ് പെല്ലിശ്ശേറി സംവിധാനം ചെയ്ത 'അങ്കമാലി ഡയറീസ്' എന്ന ചിത്രത്തിലൂടെ അരങ്ങേറ്റം കുറിച്ച ആന്റണി വിരലിൽ എണ്ണാവുന്ന ചിത്രങ്ങൾ മാത്രമാണ് ഇതുവരെ അഭിനയിച്ചിരിക്കുന്നത്. അങ്കമാലിയ്ക്ക് ശേഷം ആന്റണി പ്രധാന വേഷത്തിലെത്തിയ ചിത്രമായിരുന്നു സ്വാതന്ത്ര്യം അർദ്ധരാത്രിയിൽ. 2018 ൽ പുറത്തിറങ്ങിയ ഈ ചിത്രം മികച്ച പ്രേക്ഷക ശ്രദ്ധ നേടിയിരുന്നു. ലിജോ ജോസ് പെല്ലിശ്ശേരിയുടെ ചിത്രമായ 'ജെല്ലിക്കെട്ടിലും' പ്രധാനപ്പെട്ട കഥാപാത്രത്തെ നടൻ അവതരിപ്പിച്ചിരുന്നു. 'അനപ്പറമ്പിലെ വേൾഡ്കപ്പ്, അജഗജാന്തരം' തുടങ്ങിയവയാണ് ഇനി പുറത്ത് വരാനുള്ള ചിത്രങ്ങൾ.\nഅങ്കമാലി ടീം തന്നെയാണ് അജഗജാന്തരത്തിലും അഭിനയിച്ചിരിക്കുന്നത്. സ്വാതന്ത്ര്യം അര്‍ദ്ധരാത്രിയില് സംവിധാനം ചെയ്ത ടിനു പാപ്പച്ചനാണ് സിനിമ സംവിധാനം ചെയ്തിരിക്കുന്നത്. കിച്ചു ടെല്ലസും വിനീത് വിശ്വവും ചേര്‍ന്നാണ് തിരക്കഥയെഴുതിയിരിക്കുന്നത്.ചെമ്പന് വിനോദ് ജോസ്, അര്‍ജുന് അശോകന്, കിച്ചു ടെലസ്, ജാഫര് ഇടുക്കി, സുധി കോപ്പ തുടങ്ങിയവരാണ് പ്രധാനകഥാപാത്രങ്ങളെ അവതരിപ്പിക്കുന്നത്.\nRead more about: antony varghese\nAngamaly Diaries fame Antony Varghese Got maried


(Coviid Kerala) സംസ്ഥാനത്ത് ഇന്ന് പേർക്ക് കൊവിഡ്19 | Kerala CM Pinarayi Vijayan Press Briefing\nBy വെബ്ഡെസ്ക് • 11/07/2020 at 6:05PM\nതിരുവനന്തപുരം ആറ് , കൊല്ലം 26, പത്തനംതിട്ട 43, ആലപ്പുഴ 11, കോട്ടയം 6, ഇടുക്കി 11, എറണാകുളം മൂന്ന്, തൃശൂർ 17, പാലക്കാട് ഏഏഴ് , മലപ്പുറം 15, കോഴിക്കോട് നാല്, കണ്ണൂരിൽ ഒന്നും വീതം ആളുകൾ രോഗമുക്തി നേടി.\nസംസ്ഥാനത്ത് തുടർച്ചയായ രണ്ടാം ദിവസവും കൊവിഡ് രോഗികളുടെ എണ്ണം 400 ലേറെയായി. ഇന്ന് 488 പേർക്കാണ് കൊവിഡ് 19 സ്ഥിരീകരിച്ചത്. 148 രോഗമുക്തി നേടി. എറണാകുളത്ത് ഒരു മരണം ഇന്ന് റിപ്പോർട്ട് ചെയ്തു. ഇന്നലെ രാത്രി വൈകി തിരുവനന്തപുരത്ത് ഒരു മരണം റിപ്പോർട്ട് ചെയ്തിരന്നു. ഇന്ന് രോഗം ബാധിച്ചവരിൽ 167 പേര് വിദേശത്ത് നിന്ന് വന്നവർ. മറ്റു സംസ്ഥാനങ്ങളിൽ നിന്ന് വന്ന 76 പേരാണ് രോഗബാധിതരായത്. സമ്പർക്കം മൂലം 234 പേരിലും രോഗബാധയുണ്ടായി. രണ്ട് ആരോഗ്യപ്രവർത്തകർക്കും രണ്ടുവീതം ഐടിബിപി, ബിഎസ്എഫ് ഉദ്യോഗസ്ഥർക്കും രോഗബാധയുണ്ടായി.\nതിരുവനന്തപുരം ആറ് , കൊല്ലം 26, പത്തനംതിട്ട 43, ആലപ്പുഴ 11, കോട്ടയം 6, ഇടുക്കി 11, എറണാകുളം മൂന്ന്, തൃശൂർ 17, പാലക്കാട് ഏഏഴ് , മലപ്പുറം 15, കോഴിക്കോട് നാല്, കണ്ണൂരിൽ ഒന്നും വീതം ആളുകൾ രോഗമുക്തി നേടി. കഴിഞ്ഞ 24 മണിക്കൂറിൽ 12104 സാമ്പിളുകളാണ് പരിശോധിച്ചത്. 18258 പേരാണ് നിരീക്ഷണത്തിലുള്ളത്. 3699 പേർ ആശുപത്രികളിലാണ്.ഇന്ന് മാത്രം 570 പേര് ആശുപത്രിയിൽ പ്രവേശിപ്പിച്ചു.\nസംസ്ഥാനത്തുള്ളത് 195 ഹോട്സ്പോട്ടുകളാണ്. പുതുതായി 16 ഹോട്സ്പോട്ടുകൾ. തിരുവനതപുരം ജില്ലയിൽ 69 പേർക്കാണ് ഇന്ന് രോഗബാധയുണ്ടായത്. അതിൽ 46 പേർക്ക് സമ്പർക്കം വാഴയാണ് രോഗമുണ്ടായത്. ഉറവിടം വ്യക്തമല്ലാത്ത 11 കേസുകളുണ്ടെന്നത് ആശങ്കയുളവാക്കുന്നു.\nകൊവിഡ് പ്രതിരോധ പ്രവർത്തനം ശക്തിപ്പെടുത്തുന്നതിന്റെ ഭാഗമായി പൊലീസ്, റവന്യു, ആരോഗ്യ, ഉദ്യോഗസ്ഥരെ ഉൾക്കൊള്ളിച്ച് 24 മണിക്കൂറും പ്രവർത്തിക്കുന്ന ക്വിക് റെസ്പോൺസ് ടീം രൂപീകരിച്ചു. ക്രിട്ടിക്കൽ കണ്ടെയ്ൻമെന്റ് സോണിലേക്കുള്ള ചരക്കു വാഹന നീക്കം, വെള്ളം, വൈദ്യുതി, തുടങ്ങി എല്ലാം സംഘം നിരീക്ഷിക്കും. പൊലീസ്, ആരോഗ്യ വകുപ്പ് ഉദ്യോഗസ്ഥരും സംഘത്തോടൊപ്പം ഉണ്ടാകുമെന്ന് മുഖ്യമന്ത്രി അറിയിച്ചു.\nഇന്ന് ഏറ്റവും കൂടുതൽ പുതിയ രോഗികളുള്ളത് ആലപ്പുഴ ജില്ലയിലാണ് . 87 പേരാണ് ആലപ്പുഴയിൽ ചികിത്സയിൽ കഴിയുന്നത്. ഇതിൽ 51 പേർക്ക് രോഗം ബാധിച്ചത് സമ്പർക്കത്തിലൂടെയാണ്. മലപ്പുറത്ത് ഇന്ന് രോഗം സ്ഥിരീകരിച്ചത് 51 പേർക്ക്. ജില്ലയിൽ 27 പേർക്കാണ് സമ്പർക്കം വഴി രോഗം ബാധിച്ചത്.\nപാലക്കാട് ജില്ലയിൽ ഇന്ന് റിപ്പോർട്ട് ചെയ്തത് 48 പുതിയ കേസുകളാണ്. ജില്ലാ ആശുപത്രി കോവിഡ് ആശുപത്രിയാക്കി. പാലക്കാട് മെഡിക്കൽ കോളേജും മാങ്ങോട് കേരള മെഡിക്കൽ കോളേജും ഫസ്റ്റ് ലൈന് ട്രീറ്റ്മെന്റ് സെന്ററുകളായി പ്രവർത്തിക്കും.


അബുദാബിയിലെത്തുന്ന ഇന്ത്യക്കാര്‍ക്ക് 12 ദിവസം ക്വാറന്‍റീന് | twelve day quarantine for passengers arriving Abu Dhabi\nഅബുദാബിയിലെത്തുന്ന ഇന്ത്യക്കാര്‍ക്ക് 12 ദിവസം ക്വാറന്‍റീന്\nഅബുദാബി വിമാനത്താവളത്തില് ഇമിഗ്രേഷന് നടപടികള് പൂര്‍ത്തിയാക്കി കഴിയുമ്പോള് അധികൃതര് റിസ്റ്റ്ബാന്‍ഡ് നല്‍കും. അബുദാബിയിലെത്തുമ്പോള് പിസിആര് പരിശോധനയ്ക്ക് വിധേയരാകണം. പിന്നീട് ആറാമത്തെയും 11-ാമത്തെയും ദിവസവും പിസിആര് പരിശോധനയ്ക്ക് വിധേയരാകണമെന്നും ഇത്തിഹാദ് വെബ്‌സൈറ്റില് അറിയിച്ചു.\nAbu Dhabi - United Arab Emirates, First Published Aug 12, 2021, 10:38 PM IST\nഅബുദാബി: ഇന്ത്യയില് നിന്ന് അബുദാബിയിലേക്ക് യാത്ര ചെയ്യുന്ന താമസ വിസക്കാര് അബുദാബിയിലെത്തിയാല് 12 ദിവസം നിര്‍ബന്ധിത ഹോം ക്വാറന്റീനില് കഴിയണം. ഇത്തിഹാദ് എയര്‍വേയ്‌സിന്റെ പുതിയ മാര്‍ഗനിര്‍ദ്ദേശത്തിലാണ് ഇക്കാര്യം അറിയിച്ചിട്ടുള്ളത്. നേരത്തെ 10 ദിവസമായിരുന്നു ഹോം ക്വാറന്റീന് കാലയളവ്.\nഅബുദാബിയിലെത്തുന്നവര് ഹോം ക്വാറന്റീന് കാലയളവില് മെഡിക്കല് അംഗീകാരമുള്ള റിസ്റ്റ്ബാന്‍ഡ്(ട്രാക്കിങ് വാച്ച്) ധരിക്കണമെന്നും ഇത്തിഹാദിന്റെ പുതിയ പ്രോട്ടോക്കോളില് വ്യക്തമാക്കുന്നു. അബുദാബി വിമാനത്താവളത്തില് ഇമിഗ്രേഷന് നടപടികള് പൂര്‍ത്തിയാക്കി കഴിയുമ്പോള് അധികൃതര് റിസ്റ്റ്ബാന്‍ഡ് നല്‍കും. അബുദാബിയിലെത്തുമ്പോള് പിസിആര് പരിശോധനയ്ക്ക് വിധേയരാകണം. പിന്നീട് ആറാമത്തെയും 11-ാമത്തെയും ദിവസവും പിസിആര് പരിശോധനയ്ക്ക് വിധേയരാകണമെന്നും ഇത്തിഹാദ് വെബ്‌സൈറ്റില് അറിയിച്ചു. ഇന്‍ഡിഗോയും ട്രാവല് ഏജന്റുമാര്‍ക്ക് നല്‍കിയ നോട്ടീസില് പുതിയ മാര്‍ഗനിര്‍ദ്ദേശങ്ങള് വ്യക്തമാക്കുന്നുണ്ട്.\nLast Updated Aug 12, 2021, 10:38 PM IST\nhome quarantine in Abu Dhabi


അപകടത്തില് മലയാളികളുണ്ടോയെന്ന് അറിവായിട്ടില്ല | Relatives fail to get accurate information - Malayalam Oneindia\n53 min ago ആത്മഹത്യ ചെയ്യാന് തിരുമാനിച്ചു; ജോളിയുടെ വെളിപ്പെടുത്തല്! രാത്രിയില് പോലീസിന്‍റെ നാടകീയ നീക്കം\nഅപകടത്തില് മലയാളികളുണ്ടോയെന്ന് അറിവായിട്ടില്ല\nPublished: September 10 2002, 5:30 [IST]\nദില്ലി: രാജധാനി അപകടത്തില് മലയാളികള് ആരെങ്കിലും ഉണ്ടോയെന്ന് ഇതുവരെ അറിവായിട്ടില്ല. കൊല്‍ക്കത്തയിലും ദില്ലിയിലും മലയാളികള് ഒട്ടേറെ ഉള്ളതുകൊണ്ട് അപകടത്തില് മലയാളിയും ഉണ്ടാവാനുള്ള സാദ്ധ്യത തള്ളിക്കളയാനാവില്ല. ദില്ലിയിലും കൊല്‍ക്കത്തയിലുമുള്ള മലയാളികള് ആശങ്കയിലാണ്.\nസെപ്തംബര് ഒന്‍പതിന് രാത്രി 10 .40 നാണ് അപകടം നടന്നതെങ്കിലും ഉച്ചയായിട്ടും മരിച്ചവരുടെ പേരുവിവരങ്ങള് കിട്ടിയിട്ടില്ല.\nദില്ലി, കൊല്‍ക്കത്ത തീവണ്ടി സ്റേഷനുകളില് എത്തിയ ബന്ധുക്കള്‍ക്കും കാര്യമായ വിവരങ്ങള് ഒന്നും തന്നെ കിട്ടുന്നില്ലെന്ന് പരാതിയുണ്ട്.\nകൃത്യമായ വിവരങ്ങള് കിട്ടിയാല് മാത്രമേ അവ ബന്ധുക്കള്‍ക്ക് നല്‍കാനാവൂ എന്നാണ് റെയില്‍വേ അധികതരുടെ നിലപാട്. ഒരേപേരിലുള്ള രണ്ടുപേരുണ്ടാവാം. കൃത്യമായ ആളെ തിരിച്ചറിയാതെ വിവരങ്ങള് പുറത്തുവിടുന്നത് കൂടുതല് വിഷമം ഉണ്ടാക്കും.\nStory first published: Tuesday, September 10, 2002, 5:30 [IST]


Friday 17 November 2017 11:07 AM IST\nരാമേശ്വരത്തെ കടൽ എല്ലാം ഏറ്റു വാങ്ങും പോലെ ശാന്തമായിരുന്നു. രാമനാഥസ്വാമി ക്ഷേത്രത്തിന്റെ കിഴക്കേ തീരം. അഗ്നിതീർഥമെന്ന ഈ തീരം ഒരിക്കലും ഉറങ്ങുന്നില്ലെന്നു തോന്നും. സമുദ്രസ്നാനം നടത്തുന്ന ഭക്തരുടെ കൂട്ടങ്ങളാണെങ്ങും. ഉയരുന്ന ‘നമഃശിവായ’ വിളികളും ‘രാമ രാമ’.. വിളികളും. ഭക്തരുടെ പ്രാർഥനകളും പാപദോഷങ്ങളും ആത്മാക്കളുടെ ശാന്തിക്കായുള്ള തർപ്പണങ്ങളും പിതൃബലിയുടെ മന്ത്രോച്ചാരണങ്ങളും എല്ലാമേറ്റുവാങ്ങി കടൽ പതുക്കെ തിരയടിച്ചു.\nകടലിനെ നോക്കി നിന്നപ്പോൾ പുരാണകഥകളോർമ വന്നു. ഈ തീരത്താണ് ശ്രീരാമൻ രാവണ നിഗ്രഹത്തിനു ശേഷം ബ്രഹ്മഹത്യാ പാപം തീർക്കാൻ വന്നണഞ്ഞത്; ശിവഭഗവാനെ മനസ്സിൽ പ്രാർഥിച്ച്. കടൽത്തീരത്തെ മണലു കൊണ്ട് സീതാദേവി ഉണ്ടാക്കിയ ശിവലിംഗം ശ്രീരാമൻ പ്രതിഷ്ഠിച്ചാരാധിച്ചു. അങ്ങനെ രാമനാഥസ്വാമി ക്ഷേത്രമുണ്ടായി... ആ തീരത്തേക്ക് ഇന്ന് അലമാലകൾ പോലെ വന്നു ചേരുന്ന ഭക്തർ. സംസാര ദുഃഖങ്ങളിൽ നിന്നും സർവ പാപങ്ങളിൽ നിന്നും ഈ അഗ്നിതീർഥം മുക്തി തരുമെന്ന് അവർ വിശ്വസിക്കുന്നു.\nസൂര്യൻ ഉദിച്ചിരുന്നില്ല. പക്ഷേ, തീരത്തെ ബലിതർപ്പണ മണ്ഡപത്തിൽ പൂജാരിമാർ നിരന്നിരിക്കുന്നു. അവർക്കു മുന്നിൽ മൺപാത്രത്തിൽ അഗ്നിയെരിയുന്നു. ദർഭ വിരലിൽ ചുറ്റിയ ഭക്തർ ഈറനായ ദേഹവുമായി പൂജാരി ചൊല്ലുന്ന മന്ത്രങ്ങളേറ്റു ചൊല്ലി.. ‘‘തിലതർപ്പണ രൂപേണാം..’’\nജീവിതത്തിന്റെ മറകളില്ലാത്ത പ്രവാഹമാണീ തീരത്ത്. മനുഷ്യർക്കിടയിലൂടെ അവരെ ഗൗനിക്കാതെ അലസമായി അലഞ്ഞു നടക്കുന്ന പശുക്കളും ആടുകളും. പശുക്കൾക്ക് പച്ചിലകൾ കൊടുക്കുന്നതു പുണ്യമായി കരുതുന്നതിനാൽ പച്ചിലകൾ വിൽക്കാൻ നിൽക്കുന്ന സ്ത്രീകളുമുണ്ട്. കിഴക്കേ ഗോപുരത്തിലേക്കുള്ള പാതയിൽ പലതരം ശംഖുകളും കൗതുക വസ്തുക്കളും ശിവലിംഗങ്ങളും നിരന്ന വഴിയോരക്കടകൾ. ജന്മദുഃഖങ്ങൾക്കൊടുവിൽ ഇവിടമാണ് അഭയമെന്ന മട്ടിൽ ഗോപുരത്തിലേക്കുള്ള വഴിയുടെ വശങ്ങളിൽ വന്നടിഞ്ഞിരിക്കുന്ന വൃദ്ധരായ ഭിക്ഷക്കാർ. ജനത്തിരക്കും ശുചിത്വക്കുറവും കാരണം കടൽത്തീരം അങ്ങേയറ്റം മലിനമാക്കപ്പെട്ടിരിക്കുന്നു. പ്ലാസ്റ്റിക്കും തുണികളും അവശിഷ്ടങ്ങളും ചിതറിയ പാഴ് വസ്തുക്കളുമെല്ലാം...\nഎങ്കിലും എല്ലാത്തിനും മീതെ ഭക്തിയുടെ ഇരമ്പമുണ്ട്. തിരകൾ പോലെ കിഴക്കേ ഗോപുര കവാടത്തിലേക്ക് പ്രവഹിക്കുന്ന ഭക്തരുടെ ഒഴുക്ക്. സൂര്യൻ ഉണരും മുമ്പേയുള്ള ഈ തിരക്ക് രാവിലത്തെ സ്ഫടിക ലിംഗ ആരാധനയുടെ ദർശനത്തിനായാണ്. കാരണം, ഇതാണ് രാമേശ്വരം ക്ഷേത്രത്തിലെ ഏറ്റവും വിശേഷപ്പെട്ട പൂജ. രാവിലെ അഞ്ചേകാലിനാണ് സ്ഫടികലിംഗ പൂജാ ദർശനം ആരംഭിക്കുന്നത്.\nരാമനാഥ സ്വാമിയുടെ സന്നിധി\nകനത്ത സെക്യൂരിറ്റിയാണിപ്പോൾ ക്ഷേത്രത്തിന്. ക്യാമറയും മൊബൈൽ ഫോണും കർശനമായി നിരോധിച്ചിരിക്കുന്നു. ക വാടം കടന്നു ചെല്ലുമ്പോഴാദ്യം ഇടതു വശത്തായി വിനായകരുടെ സന്നിധിയാണ്. വിനായകരെ വണങ്ങി നടക്കുമ്പോൾ ഇരുവശത്തും പവിത്ര സ്നാനത്തിനുള്ള തീർഥങ്ങളുടെ അടയാളം കാണാം. കവാടം കടന്നു ചെല്ലുമ്പോൾ മൂന്നാം പ്രാകാരത്തിലെത്തുന്നു. ഇതാണ് പേരുകേട്ട രാമേശ്വരം ക്ഷേത്രത്തിന്റെ പ്രദക്ഷിണ ഇടനാഴി. ദ്വാരപാലകന്മാരെയും വ്യാളീ മുഖങ്ങളും കൊത്തിയ തൂണുകളും രാമകഥയുടെ ചിത്രങ്ങൾ വരച്ച മച്ചും സുന്ദരമാക്കിയ ഇടനാഴി മുറിച്ചു കടന്ന് അടുത്ത മണ്ഡപത്തിലേക്കെത്തി. മുന്നിൽ പടുകൂറ്റൻ നന്ദികേശ്വര സന്നിധിയാണ്. നന്ദി ശ്രീകോവിലിനു മുന്നിലാണ് സ്വർണക്കൊടിമരം.\nശിവന്റെ ശ്രീകോവിലിനെ അഭിമുഖീകരിക്കും പോലെയാണ് നന്ദി സന്നിധി. നന്ദിയെ വണങ്ങി വീണ്ടും ചെല്ലുന്നത് ക്ഷേത്രത്തിലെ പ്രധാന സന്നിധിയായ രാമനാഥസ്വാമി സന്നിധിയിലേക്കാണ്. തമിഴ്നാട്ടിലെ മറ്റ് ക്ഷേത്രങ്ങളിലെ പോലെ ഇവിടെയും സ്പെഷൽ ദർശനത്തിനായുള്ള ടിക്കറ്റെടുത്ത് വലിയ ക്യൂവിൽ നിൽക്കാതെ തന്നെ സന്നിധിയുെട മുന്നിലെത്താം. പക്ഷേ, രാവിലത്തെ സ്ഫടികലിംഗ ദർശനത്തിന് എല്ലാവരും തന്നെ സ്പെഷൽ ടിക്കറ്റെടുത്തവരാണെന്നു തോന്നുന്നു. കാരണം, രാമനാഥസ്വാമിയുടെ ശ്രീകോവിലിനു മുന്നിൽ അറ്റം കാണാനാവാത്ത ക്യൂ ആയിരുന്നു.\nആ ക്യൂവിലൊന്നും കയറാതെ തന്നെ ‘ശിവശിവാ’ ഉരുവിട്ട് ഇടനാഴിയിൽ അൽപം മാറി കണ്ണടച്ചിരിക്കുകയാണ് വീൽചെയറിൽ കൗസല്യയെന്ന മുത്തശ്ശി. ട്രിച്ചിയിൽ നിന്നാണ്. പക്ഷാഘാതം ശരീരത്തെ തളർത്തിയിരുന്നു. എന്നെങ്കിലും, എണീറ്റിരിക്കാനായാൽ രാമനാഥ സ്വാമിയെവന്ന് തൊഴാമെന്ന് നേർന്നിരുന്നു. അങ്ങനെയാണീ വരവ്. ‘‘എല്ലാമേ എനക്ക് രാമനാഥ സ്വാമിതാൻ..’’ അവര് പതുക്കെ പറഞ്ഞു.\nശ്രീകോവിൽ ശിൽപഭംഗിയുള്ള കരിങ്കൽ തൂണുകളാൽ അലംകൃതമാണ്. ശ്രീകോവിലിന്റെ ഇടതു വശത്തായി 64 നായ നാർമാരുടെ കരിങ്കൽ ശിൽപങ്ങൾ പ്രതിഷ്ഠിച്ചിട്ടുണ്ട്. ക്യൂവിലെ ഭക്തരോരോരുത്തരും അക്ഷമരായിരുന്നു. രാമ രാമ വിളികളുമായി ഗുജറാത്തിൽ നിന്നു വന്ന ഒരു കൂട്ടം ഭക്തർ... ഒടുവിൽ ഭക്തരുടെ തിരത്തള്ളലിലൂടെ ഒഴുകി ശ്രീകോവിലിന്റെ മുന്നിലെത്തി. വെള്ളിവാതിലുള്ള ശ്രീകോവിലിനുള്ളിൽ ദീപാലംകൃതമായ അന്തരീക്ഷത്തിൽ സ്ഫടികലിംഗം...!\nഅധികം നേരം ദർശനത്തിന് സമ്മതിക്കാതെ ഭക്തരെ വേഗം തള്ളി മാറ്റുകയാണ് ക്ഷേത്ര ജീവനക്കാർ. ഇവിടുത്തെ ശ്രീകോവിലിൽ രണ്ടു ശിവലിംഗങ്ങളുണ്ട്. ശ്രീകോവിലിനു മുന്നിലായി ആഞ്ജനേയ സന്നിധിയും വലതു വശത്തായി ശ്രീരാമ, ലക്ഷ്മണ, സീത, സുഗ്രീവ സന്നിധിയും ഉണ്ട്.\nശിവലിംഗത്തിനൊപ്പം ‘ആഞ്ജനേയനായ’ ഹനുമാനും മുഖ്യസ്ഥാനമുണ്ട് ഈ ക്ഷേത്രത്തിൽ. അതിന്റെ പിന്നിലും ഉണ്ട് പുരാണ കഥ. ശ്രീപരമേശ്വരനെ ധ്യാനിക്കാൻ ശ്രീരാമനോട് ഋഷികൾ നിർദേശിച്ചപ്പോള് ശിവലിംഗം കൊണ്ടു വരാനായി ആദ്യം അയച്ചത് ഹനുമാനെയാണ്, ഹിമാലയത്തിലേക്ക്. പക്ഷേ, ഹനുമാൻ തിരികെ വരാൻ െെവകിയതിനാൽ സീതാദേവി മണൽ കൊണ്ട് ഉണ്ടാക്കിയ ശിവലിംഗം ശ്രീരാമൻ പ്രതിഷ്ഠിച്ചു ധ്യാനിച്ചു. വൈകാതെ തിരിച്ചെത്തിയ ഹനുമാൻ പ്രതിഷ്ഠ നടത്തിയതറിഞ്ഞു പരിഭവിച്ചു. ശ്രീരാമൻ ഹനുമാന്റെ പരിഭവം മാറ്റാനായി പറഞ്ഞു; താൻ ആദ്യം പ്രതിഷ്ഠിച്ച ശിവലിംഗം എടുത്തു മാറ്റിക്കൊളളാൻ. അങ്ങനെ ഹനുമാൻ തന്റെ വാൽ കൊണ്ട് ശക്തി മുഴുവൻ സംഭരിച്ചു വലിച്ചു നോക്കിയെങ്കിലും ശിവലിംഗം ഒന്ന് അനക്കാൻ പോലും സാധിച്ചില്ല. ഹനുമാൻ സ്വയം വിനീതനായി. എങ്കിലും ഭക്തവൽസലനായ ശ്രീരാമൻ തന്റെ ഭക്തനായ ഹനുമാൻ കൊണ്ടു വന്ന ശിവലിംഗവും ഇടതു വശത്തായി പ്രതിഷ്ഠിച്ചു. ആദ്യത്തെ പൂജ ആ ബിംബത്തിനായിരിക്കണം എന്ന് തീർച്ചപ്പെടുത്തുകയും ചെയ്തത്രേ. ഇന്നും ഈ ചിട്ട പാലിക്കപ്പെടുന്നു.\nശ്രീകോവിലിനു പിന്നിലായി ദക്ഷിണാമൂർത്തി സന്നിധി, രാമലക്ഷ്മണ സന്നിധി, സോമസുന്ദര സന്നിധി ഇങ്ങനെ പല സന്നിധികളുമുണ്ട്. അവിടെയെല്ലാം വണങ്ങി ചുറ്റി വരുമ്പോൾ പർവ്വതവർദ്ധിനി അമ്മൻ സന്നിധിയാണ് ഇടത്തു വശത്ത്. ഇവിടവും ഒരു ക്ഷേത്രം പോലെ രൂപകൽപന ചെയ്യപ്പെട്ടിരിക്കുന്നു. മുന്നിലായി നന്ദി ശ്രീകോവിലും സ്വർണധ്വജവും. ക്ഷേത്രത്തിനു മുന്നിലെ മണ്ഡപം അനേകം കരിങ്കൽ ശിൽപങ്ങളാൽ മനോഹരമാക്കപ്പെട്ടിട്ടുണ്ട്. പ്രദക്ഷിണ വഴികളുടെ ചുറ്റുമ്പോൾ കാണാം; പല കോണുകളിലായി പള്ളികൊണ്ട പെരുമാൾ സന്നിധി, പതഞ്ജലി മഹർഷി സന്നിധി, രാമലിംഗ സന്നിധി ഇങ്ങനെ ഭക്തി സാന്ദ്രമായ അനവധി സന്നിധികൾ. അവിടെയെല്ലാം കാണിക്കയർപ്പിച്ചു നില്ക്കുന്ന ഭക്തരെയും.\n22 തീർഥങ്ങളിലെ കുളി\nരാമനാഥസ്വാമി ക്ഷേത്രത്തിന്റെ തണുത്ത അകത്തളങ്ങൾ സ ദാ ഈറനണിഞ്ഞു കിടക്കുന്നു. തീർഥ സ്നാനത്തിന്റെ ജലം ഈ നിലത്തിനെ എപ്പോഴും നനയ്ക്കുന്നു. രാമേശ്വരം ക്ഷേത്രത്തെ സവിശേഷമാക്കുന്നത് ഇവിടുത്തെ പവിത്രമായ തീർഥങ്ങളാണ്. 22 തീർഥങ്ങളാണ് ക്ഷേത്രത്തിനകത്ത്. ഇതിൽ കുളിക്കുന്നതോടെ ഭക്തരുടെ സർവപാപദോഷങ്ങളിൽ നിന്നും വിമുക്തിയുണ്ടാകുമെന്നാണ് വിശ്വാസം. 22 തീർഥങ്ങൾ ശ്രീരാമന്റെ വില്ലിലെ 22 അമ്പുകളെയാണത്രേ സൂചിപ്പിക്കുന്നത്. ഏറ്റവും പ്രധാനം അഗ്നി തീർഥമെന്ന സമുദ്രതീരം തന്നെ. അതിനാൽ ക്ഷേത്രത്തിലെ തീർഥത്തിൽ കുളിക്കും മുമ്പ് സമുദ്രസ്നാനം നടത്തണമെന്നാണ് ആചാരം.\nശുഭ്രവസ്ത്രവും ചന്ദനക്കുറിയും അണിഞ്ഞ് രാമമൂര്‍ത്തി എത്തി. ക്ഷേത്രജീവനക്കാരനും ഗൈഡുമാണ്. ‘‘25 രൂപ ടിക്കറ്റെടുത്താൽ തീർഥസ്നാനത്തിനായി തനിയെ പോകാം. 250 രൂപ അടച്ചാൽ ഒാരോ തീർഥത്തിലേക്കും ഗൈഡ് കൂട്ടി കൊ ണ്ടു പോകും. തീർഥം കോരി ദേഹത്ത് ഒഴിക്കും.’’ പണമടച്ചപ്പോൾ അദ്ദേഹം തീർഥങ്ങളിലേക്കുള്ള വഴിയേ നയിച്ചു. ശ്രീമഹാലക്ഷ്മി തീർഥമാണ് ഒന്നാമത്തെ തീർഥം. തീർഥക്കിണറ്റിലെ ജലം ക്ഷേത്ര ജീവനക്കാർ ബക്കറ്റിൽ കോരിയെടുത്ത് ഭക്തരുടെ ശിരസ്സിലൂടെ ഒഴിക്കുന്നു. തീർഥക്കുളി, ഭക്തിയുള്ള ഒരാളെ സംബന്ധിച്ച് ആത്മീയാനുഭൂതി പകരുന്ന അനുഭവമാണ്! വാക്കുകളാൽ അതിനെ വർണിക്കാൻ പ്രയാസമാണ്. കണ്ണടച്ച് നിൽക്കെ തീർഥം ശിരസ്സിനെയും ശരീരത്തെയാകെയും നനയ്ക്കുമ്പോൾ ഭഗവാനെ മനസ്സിൽ വിചാരിച്ചു പോകും.\nസർവദോഷങ്ങളിൽ നിന്നും സംസാര ദുഖങ്ങളിൽ നിന്നും വിമുക്തി തരുന്ന ഏതോ പുണ്യം അനുഭവപ്പെടും! ക്ഷേത്രത്തിനകത്ത് ഇരുവശങ്ങളിലായിട്ടുള്ള മതിൽക്കെട്ടുകൾക്കുള്ളിൽ പലയിടത്തായിട്ടാണ് തീർഥക്കിണറുകൾ. ഒാ രോ തീർഥവും കടന്ന് അടുത്തതിലേക്ക് വഴികാട്ടിയുടെ പിന്നാലെ നടന്നു. സാവിത്രി തീർഥം, ഗായത്രി തീർഥം, സരസ്വതി തീർഥം... ഇതു കഴിഞ്ഞാലുള്ള സേതുമാധവതീർഥം വിശാലമായ താമരക്കുളമാണ്. ഇനി ഗന്ധമാദന തീർഥം, ഗവാക്ഷ തീർഥം, കവായ തീർഥം, നള തീർഥം, നിള തീർഥം, ശങ്കു തീർഥം, ചക്ര തീർഥം, ബ്രഹ്മഹത്യാ വിമോചന തീർഥം, സൂര്യ തീർഥം, ചന്ദ്ര തീർഥം, ഗംഗാ തീർഥം, യമുനാ തീർഥം, ഗയാ തീർഥം, ശിവ തീർഥം, സത്യ മിത്ര തീർഥം, സർവ തീർഥം... ഇനി അവസാനത്തെ തീർഥം. അത് കോടി തീർഥമാണ്. ഇവിടെ ഒരു കൊച്ചു പാത്രത്തിൽ വെള്ളമെടുത്ത് ശിരസ്സിലേക്കു കുടഞ്ഞ് നനയ്ക്കുന്നതേയുള്ളൂ.\nകോടി തീർഥത്തിലും കൂടി നനയുന്നതോടെ ശരീരവും മനസ്സും പവിത്രമാക്കപ്പെടുന്ന അനുഭവം തോന്നും. നനഞ്ഞ വസ്ത്രവുമായി ഭഗവാനെ ദർശിക്കാൻ പാടില്ല. അതിനാൽ തീർഥക്കുളിക്കു ശേഷം പുറത്തുനിന്ന് തൊഴുതശേഷം വസ്ത്രം മാറി വന്നിട്ടു വേണം ശ്രീകോവിലിൽ പോയി തൊഴാൻ. തീർഥസ്നാനം ഇവിടുത്തെ ഗൈഡുമാരുടെ വരുമാനമാർഗം കൂടിയാണ്. അടുത്ത ഭക്തരുടെ അടുക്കലേക്ക്് തിരക്കിട്ട് രാമമൂർത്തി ഒാടിപ്പോയി. പൂജകൾ ചെയ്യാനാഗ്രഹിക്കുന്നവർക്കായി പൂജാരിമാർ കാത്തു നിൽക്കുന്നു. ഇടനാഴിയിലൂടെ നടക്കുമ്പോൾ അങ്ങനെ കുടുംബമൊന്നിച്ചു ചെയ്യുന്ന പൂജയുടെ മന്ത്രോച്ചാരണങ്ങൾ കാതിൽ വന്നലയ്ക്കുന്നു.\nതൊഴുതിറങ്ങി വരുമ്പോൾ മുന്നിൽ വിസ്മയം പോലെ മൂന്നാമത്തെ പ്രദക്ഷിണ ഇടനാഴി. ഇന്ത്യയിലെ എല്ലാ ക്ഷേത്രങ്ങളിലും വച്ച് ഏറ്റവും നീളമുള്ള പ്രദക്ഷിണ ഇടനാഴി ഇതാണ്. നീളം കിഴക്ക് – പടിഞ്ഞാറ് 400 അടിയും തെക്കു – വടക്ക് 640 അടിയും ആണ്. വ്യാളീ മുഖവും ചിത്രപ്പണികളും മനോഹരമാക്കിയ 1212 തൂണുകൾ. ഈ ഇടനാഴിയിലൂടെ നടക്കുമ്പോൾ രാമനാഥസ്വാമി ക്ഷേത്രത്തെ ഇന്നത്തെ രൂപത്തിലാക്കിയെടുത്ത പാണ്ഡ്യരാജാക്കന്മാരെ കുറിച്ചും സേതുപതി രാജാക്കന്മാരെക്കുറിച്ചും ചിന്തിച്ചു പോകും.\nഅതി പ്രാചീന കാലത്ത് ഈ ക്ഷേത്രത്തിലെ പ്രതിഷ്ഠ ഒാലക്കുടിലിലായിരുന്നുവത്രേ! അന്ന് അത് സംരക്ഷിച്ചിരുന്നത് ഒരു സന്യാസിയായിരുന്നുവെന്നാണ് വിശ്വാസം. പിന്നീട് പല കാലഘട്ടങ്ങളിലായി ഭക്തരായ അനേകം രാജാക്കന്മാർ ഈ ക്ഷേത്രത്തെ മണ്ഡപങ്ങളും പ്രാകാരങ്ങളും കൊത്തുപണികളും സന്നിധികളും പണിയിപ്പിച്ച് വലുതാക്കി കൊണ്ടിരുന്നു. 12–ാം നൂറ്റാണ്ടിൽ പാണ്ഡ്യരാജാക്കന്മാരാണ് ക്ഷേത്രത്തെ ആദ്യം മനോഹരമായി പടുത്തുയർത്തിയത്. ജാഫ്നയിലെ ഭക്തരായ രാജാക്കന്മാർക്കും ക്ഷേത്രം വലുതാക്കുന്നതിൽ പ്രധാന പങ്കുണ്ട്. 17 –ാം നൂറ്റാണ്ടിൽ സേതുപതിമാരാണ് മൂന്നാം പ്രദക്ഷിണ ഇടനാഴി പണിയിപ്പിച്ചത്. പടിഞ്ഞാറേ ഗോപുരത്തിനടുത്തായി സേതുപതിമാരിൽ പ്രമുഖരുടെ ഛായാചിത്രം വരച്ചു വച്ചിട്ടുണ്ട്.\nസായാഹ്നത്തിൽ കടൽതീരത്തേക്ക് വീണ്ടുമെത്തി. ഒരിക്കലും വിരാമമില്ലാത്തതു പോലെയാണ് അഗ്നിതീർഥത്തിലെ മ ണ്ഡപത്തിൽ പിതൃബലിയുടെ പൂജകൾ നടക്കുന്നത്. സൂര്യനുദിക്കും മുമ്പേ തുടങ്ങുന്ന പൂജകൾ രാത്രിയിലും നീളുന്നു. ലക്ഷ്മീനാരായണ ശർമ എന്ന പൂജാരി പറഞ്ഞു: ‘‘ഒരു ദിവസം ഞാൻ നൂറു പൂജകളെങ്കിലും ചെയ്യുന്നുണ്ട്. മരിച്ച പ്രിയപ്പെട്ടവരുടെ ആത്മാവിനു ശാന്തി കിട്ടാനുള്ള പ്രാർഥനകളുമായിട്ടാണ് ഒാരോരുത്തരുമിവിടെ വരുന്നത്. വേർപാടിന്റെ ഭാരം ശിവ ഭഗവാന്റെ നടയിലർപ്പിച്ച്....\nഇവിടെ ഞങ്ങളുടെ ഒാരോ ദിവസത്തെയും എല്ലാവരുടെയും വരുമാനം വൈകിട്ട് ഒന്നിച്ച് ശേഖരിക്കും. നാനൂറോളം അംഗങ്ങളുണ്ട്് ഞങ്ങളുടെ കൂട്ടത്തിൽ. എല്ലാവർക്കുമിടയിൽ ഈ തുക പങ്കിട്ട് എടുക്കുകയാണ് പതിവ്... പൂജാരിമാർ മാത്രമല്ല, സഹായികളായ ചെറിയ ജോലിക്കാർക്ക് വരെ.\n20 വർഷമായി ഞാൻ പിതൃപൂജ ചെയ്യുന്നു. പൈതൃകമായി ലഭിച്ചതാണീ പൂജാരി സ്ഥാനം. എന്റെ അച്ഛനും പൂജാരിയായിരുന്നു. ഒാരോ ദിവസവും മറക്കാനാവാത്ത അനുഭവങ്ങളാണ്. ദുഃഖഭാരം നിറഞ്ഞ എത്രയെത്ര മുഖങ്ങൾ! അച്ഛൻ ചൊല്ലുന്ന മന്ത്രങ്ങൾ കേട്ടു പഠിച്ചു തുടങ്ങിയതാണ് ഞാൻ...!’’\nഒരു കൊച്ചു കുട്ടിയും അവന്റെ അമ്മയും അദ്ദേഹത്തിനു മുന്നിൽ ചമ്രം പടിഞ്ഞിരുന്നു. കുട്ടി വിരലിലെ ദർഭ കൗതുകത്തോടെ ചുറ്റിക്കൊണ്ടിരുന്നു കുടുംബാംഗങ്ങളെല്ലാം അവർക്കു ചുറ്റും സ്നേഹത്തോടെ, അടക്കി വച്ച ദുഃഖത്തോടെ നിരന്നു നിന്നു. ലക്ഷ്മീനാരായണൻ മന്ത്രങ്ങൾ ചൊല്ലി:\n‘‘ഗോത്രാണാം വസുരുദ്രേ... ആദിത്യേ സ്വരൂപാണാം...\n....... സ്വഥ തർപ്പയാമി...........’’\nകുട്ടി അതേറ്റു ചൊല്ലുന്നു. ഒടുവിൽ എള്ളും പൂവും നിവേദ്യവുമെടുത്ത് അവർ കടലിലേക്കിറങ്ങി. തിരിച്ചു കയറുന്ന വഴിക്ക് ആ വീട്ടമ്മ സ്വയം പരിചയപ്പെടുത്തി: ‘‘ചെന്നൈയിൽ ഉദ്യോഗസ്ഥയാണ്. ലക്ഷിത. മകൻ പ്രണവ്. സ്വദേശം മധുരയാണ്. രണ്ടു വർഷം മുമ്പായിരുന്നു കുട്ടിയുടെ അച്ഛന്റെ മരണം. പൂജ ചെയ്തിട്ട് വേഗം മടങ്ങണം...’’\nകുട്ടി കൗതുകത്തിലായിരുന്നു. ബാല്യത്തിന്റെ നിഷ്കളങ്കതയോടെ അവൻ അമ്മയോട് എന്തോ കൗതുകം വിവരിച്ച് പു‍ഞ്ചിരിച്ചു. അമ്മ കടലിനെ നോക്കി പ്രാർഥിച്ചു. മരിച്ചയാളിന്റെ ഒാർമ സ്മൃതിയിൽ നിറയുന്നു. എങ്കിലും ജീവിതത്തിന്റെ തിരക്കിട്ട ഒഴുക്കിൽ എല്ലാം സ്വാഭാവികമായതു പോലെ. ആത്മാവിന്റെ ശാന്തിക്കായുള്ള പ്രാർഥനകൾ. എല്ലാം ഏറ്റു വാങ്ങുന്ന അഗ്നിതീർഥത്തിലെ കടൽ ആ പ്രാർഥനയും ഏറ്റുവാങ്ങി. കടൽ അപ്പോഴൊരു ‘കാരുണ്യവാരിധി’ പോലെ...\nപിന്നെ, കടൽതീരത്ത് ഇരുട്ടിന് കട്ടി കൂടിക്കൂടി വന്നു. പ ക്ഷേ, അപ്പോഴും തിരക്കൊഴിയുന്നേയില്ല. എല്ലാവരും നിഴലുകൾ പോലെ ഒന്നിച്ച് ഒരു പ്രവാഹം പോലെയൊഴുകി. ആ ഒഴുക്കിലലിഞ്ഞ് വീണ്ടുമൊരിക്കൽ കൂടി രാമനാഥ സ്വാമിയുടെ സന്നിധിയിലേക്ക്, അലയുന്ന പശുക്കളെയും ഭിക്ഷക്കാരെയും സന്ന്യാസിമാരെയും എല്ലാം കടന്ന് നടന്നു. ദൂരെ കിഴക്കേ ഗോപുരം മഞ്ഞ നിറത്തിൽ കുളിച്ചു നിൽക്കുന്നു... അവിടെ തെളിയുന്നു ആരുടെയോ ഹൃദയത്തിലെ ദീപ്തമായ പ്രാർഥന പോലെ ശിവ ശിവ എന്ന മന്ത്രാക്ഷരങ്ങൾ! അപ്പോഴും പിന്നിൽ കേൾക്കാം, രാമ കഥ പാടുന്ന കടലിന്റെ നേർത്ത ഇരമ്പം.\n12 ജ്യോതിർ ലിംഗക്ഷേത്രങ്ങളിലൊന്നും ഹൈന്ദവരുടെ ച തുർ ധാമ ക്ഷേത്രങ്ങളിലൊന്നുമാണ് രാമേശ്വരം. ദ്വാരക, പുരി, ബദരി ഇവയാണ് മറ്റ് മൂന്ന് ക്ഷേത്രങ്ങൾ. രാമേശ്വരം ദീപിലെങ്ങും രാമായണ െഎതിഹ്യത്തിന്റെ അടയാളങ്ങൾ ചിതറിക്കിടക്കുന്നു. ശ്രീരാമൻ സേതു ബന്ധനത്തിനു മുമ്പ് ഏകാന്തനായി പ്രാർഥിച്ചെന്നു കരുതുന്ന പ്രാചീന ക്ഷേത്രമാണ് ഏകാന്തരാമേശ്വരം ക്ഷേത്രം. ഇത് രാമേശ്വരത്തു നിന്ന് ഏഴു കിലോമീറ്റർ ദൂരെ തങ്കച്ചിമാടം റെയിൽവെ സ്റ്റേഷനടുത്താണ്. ഗന്ധമാദന പർവതത്തിൽ ശ്രീരാമന്റെ പാദങ്ങൾ പതിഞ്ഞുവെന്നു വിശ്വസിക്കുന്ന കല്ലുണ്ട്. വില്ലൂന്നി തീർഥവും അതിനടുത്താണ്.\nരാമകഥകളുടെ പുണ്യം തേടുന്നവർ ധനുഷ്കോടിയിലേക്കും പോകണം. ഇത് രാമേശ്വരത്തു നിന്ന് 27 കിലോമീറ്റർ ദൂരത്തായി പാമ്പൻ ദ്വീപിലാണ്. മുമ്പ് ധനുഷ്കോടിയും രാമേശ്വരം പോലെ തന്നെ തിരക്കേറിയൊരു ജനവാസകേന്ദ്രമായിരുന്നു. 1964 –ലെ ചുഴലിക്കാറ്റ് ധനുഷ്കോടിയെ തൂത്തെറിഞ്ഞു. ധനുഷ് കോടിയിലെ കടൽത്തീരത്താണ് രാമസേതു അഥവാ രാമൻ ലങ്കയിലേക്ക് നിർമിച്ച പാലം. സമുദ്രത്തിനടിയിൽ ഇന്നും രാമസേതുവെന്ന ആ പാലമുണ്ടെന്നാണ് വിശ്വാസം. ഇവിടെ നിന്ന് ശ്രീലങ്കയിലേക്ക് 27 കിലോമീറ്റർ ദൂരമേയുള്ളൂ.\nരാമേശ്വരത്തു നിന്നും രാമനാഥപുരത്തേക്കുള്ള വഴിക്കു സമീപമായിട്ടാണ് ദേവിപട്ടണം. ഇവിടെ സമുദ്രത്തിനുള്ളിലായുള്ള നവഗ്രഹപ്രതിഷ്ഠ ശ്രീരാമൻ പ്രതിഷ്ഠിച്ചതാണെന്ന് വിശ്വസിക്കുന്നു. ‘നവബാഷാണം’ എന്നറിയപ്പെടുന്ന ഈ കൊച്ചു ക്ഷേത്രത്തിലേക്ക് ഭക്തർ ഗ്രഹദോഷ ശാന്തിക്കായി വന്നുചേരുന്നു. കടലിലെ നവഗ്രഹശിലകളെ ചുറ്റി ജലത്തിലൂടെ പ്രദക്ഷിണം ചെയ്യുന്നു ഇവിടെ ഭക്തർ. രാമേശ്വരത്തെ കരയോടു ബന്ധിപ്പിക്കുന്ന പാമ്പന് പാലം, മുന് രാഷ്ട്രപതി എ.പി.ജെ അബ്ദുള് കലാമിന്‍റെ ത്യാഗ ജീവിത ദൃശ്യങ്ങള് ഉള്‍ക്കൊള്ളുന്ന ജന്മഗൃഹ മ്യൂസിയം എന്നിവയും രാമേശ്വരത്തെ കാഴ്ചകളാണ്. പാമ്പന്‍പാലത്തിലൂടെയുള്ള ട്രെയിന് യാത്ര ആര്‍ക്കും അവിസ്മരണീയമായ അനുഭവം നല്‍കും.


fathima latheef murder take cbi | ഫാത്തിമ ലത്തീഫിന്റെ മരണം സിബിഐ അന്വേഷിക്കുമെന്ന് ഉറപ്പ് നൽകി അമിത്ഷാ; വനിതാ ഐ.ജിയുടെ നേതൃത്വത്തിൽ ഫാത്തിമയുടെ മരണം അന്വേഷിക്കും; ഉത്തതവിദ്യാഭ്യാസ സ്ഥാപനങ്ങളിലെ അക്കാദമിക്ക് പ്രവർത്തനത്തെ കുറിച്ച് അന്വേഷിക്കുമെന്നും അമിത്ഷയുട ഉറപ്പ്; ഫാത്തിമയുടെ പിതാവും കേന്ദ്രമന്ത്രി അമിത്ഷായുമായി കൂടിക്കാഴ്ച നടത്തി; മദ്രാസ് ഐ.ഐ.ടിയിലെ മരണങ്ങളിലെ ദുരൂഹത ഇനി സിബിഐ അന്വേഷണത്തിൽ - MarunadanMalayali.com\nDecember 05, 2019 | 01:32 PM IST | Permalink\nന്യുഡൽഹി: മദ്രാസ് ഐ.ഐ.ടിയിലെ ഒന്നാം വിദ്യാർത്ഥി ഫാത്തിമാ ലത്തീഫിന്റെ മരണം സിബിഐ അന്വേഷണം നടത്തുമെന്ന് കേന്ദ്ര ആഭ്യന്തരമന്ത്രി അമിത്ഷാ. വനിതാ ഐജിയായിരിക്കും അന്വേഷിക്കുക. ഉത്തത വിദ്യാഭ്യാസ സ്ഥാപനങ്ങളിലെ അക്കാദമിക്ക് പ്രവർത്തനങ്ങളെക്കുറിച്ചും അന്വേഷിക്കുമെന്നും അമിത് ഷാ വ്യക്തമാക്കി. ഫാത്തിമയുടെ പിതാവ് ലത്തീഫും അമിതഷായും തമ്മിൽ നടത്തിയ കൂടിക്കാഴ്ചയ്ക്ക് ശേഷമാണ് അമിത്ഷാ നിലപാട് അറിയിച്ചത്.\nഫാത്തിമാ ലത്തീഫിന്റെ മരണം സിബിഐക്ക് വിടണമെന്ന് ആവശ്യപ്പെട്ട് എസ്.എസ്.യുവും ഫാത്തിമയുപടെ പിതാവുമാണ് മദ്രാസ് ഹൈക്കോടതിയെ സമീപിച്ചിരുന്നത്. എന്നാൽ സിപിഐ അന്വേഷണം ആവശ്യമില്ലെന്നും നിലവിൽ ക്രൈം ബ്രാഞ്ച് അന്വേഷണം തൃപ്തികരമാണെന്നും തമിഴ്‌നാട് സർക്കാർ വ്യക്തമാക്കിയിരുന്നു. ഇതിന് പിന്നാലെ മദ്രാസ് ഹൈക്കോടതിയും തമിഴ്‌നാട് സർക്കാരിനെ വിമർശിച്ചിരുന്നു.\nവിദ്യാർത്ഥിയുടെ മരണവുമായി ബന്ധപ്പെട്ട കേസ് എന്തുകൊണ്ട് സി.ബി.സിഐ.ഡിക്ക് കൈമാറുന്നില്ലെന്ന് മദ്രാസ് ഹൈക്കോടതിയുടെ കഴിഞ്ഞ ദിവസം ചോദിച്ചിരുന്നത്. ഫാത്തിമ ലത്തീഫിന്റേത് ഉൾപ്പെടെ മദ്രാസ് ഐഐടിയിലെ ദുരൂഹ മരണങ്ങൾ സിബിഐ അന്വേഷിക്കണമെന്ന ഹർജി പരിഗണിച്ചാണ് ഹൈക്കോടതിയുടെ വിമർശനം ഉയർത്തിയിരുന്നത്.\nഎന്നാൽ ഫാത്തിമ ലത്തീഫിന്റെ മരണത്തിൽ സെൻട്രൽ ക്രൈംബ്രാഞ്ച് അന്വേഷണം പുരോഗമിക്കുകയാണെന്നും നിലവിൽ സി.ബി.സിഐ.ഡിയുടെ അന്വേഷണം ആവശ്യമില്ലെന്നുമായിരുന്നു തമിഴ്‌നാട് സർക്കാർ കോടതിയെ അറിയിച്ചത്.\nമദ്രാസ് ഐഐടിയിൽ 2006 മുതൽ നടന്ന ആത്മഹത്യകളിൽ സിബിഐ അന്വേഷണം ആവശ്യപ്പെട്ട് ലോക് താന്ത്രിക് യുവജനതാദളാണ് ഹൈക്കോടതിയെ സമീപിച്ചത്. ഫാത്തിമയുടെ മരണത്തിൽ തമിഴ്‌നാട് പൊലീസ് നടത്തുന്ന അന്വേഷണം കാര്യക്ഷമമല്ലെന്ന് ആരോപിക്കുന്ന ഹർജിയിൽ, വിദ്യാർത്ഥി ആത്മഹത്യകൾ തടയുന്നതിനുള്ള നടപടികൾക്ക് ഐ.ഐ.ടി. അധികൃതർ തയ്യാറാകുന്നില്ലെന്നും പറയുന്നു.\nലോക് താന്ത്രിക് യുവജനതാദളിനുവേണ്ടി ദേശീയ പ്രസിഡന്റ് സലീം മടവൂരാണ് ഹർജി സമർപ്പിച്ചിരിക്കുന്നത്. ഐ.ഐ.ടി. അധികൃതർക്ക് ഉന്നത സ്വാധീനമുള്ളതിനാൽ ലോക്കൽ പൊലീസ് നീതിപൂർവമായി അന്വേഷണം നടത്തുമെന്ന വിശ്വാസമില്ലെന്നും അതിനാൽ സിബിഐ. അന്വേഷണം വേണമെന്നും ഹർജിയിൽ ആവശ്യപ്പെടുന്നു. 2015-ൽനടന്ന സമാനമായ സംഭവത്തിൽ സുപ്രീംകോടതി സിബിഐ. അന്വേഷണത്തിന് ഉത്തരവിട്ടിട്ടുണ്ടെന്നും ഹർജിയിൽ ചൂണ്ടിക്കാട്ടിയിരുന്നു. ഫാത്തിമയുടെ മരണത്തിൽ സിബിഐ. അന്വേഷണം ആവശ്യപ്പെട്ട് എൻ.എസ്.യു. സമർപ്പിച്ച ഹർജിയും ഹൈക്കോടതിയുടെ പരിഗണനയിലുണ്ട്.\nഐ.ഐ.ടി.വിദ്യാർത്ഥിനിയും കൊല്ലം സ്വദേശിനിയുമായ ഫാത്തിമ ലത്തീഫ് ആത്മഹത്യ ചെയ്തതിനുപിന്നിൽ ഈസ്ഥാപനത്തിലെ അദ്ധ്യാപകൻ സുദർശൻ പത്മനാഭനാണ് പിതാവ് അബ്ദുൾ ലത്തീഫ് ആരോപിച്ചിരുന്നത്. ഫാത്തിമയുടെ ഫോണിൽനിന്ന് ലഭിച്ച സന്ദേശങ്ങളിൽ ഇക്കാര്യം വ്യക്തമാണെന്ന് പിതാവ് അബ്ദുൾ ലത്തീഫ് ആരോപിച്ചിരുന്നു. മരണത്തിന് ഈ അദ്ധ്യാപകനാണ് ഉത്തരവാദിയെന്ന് ഫാത്തിമ ലത്തീഫ് രേഖപ്പെടുത്തിയിട്ടുണ്ട്. കഴിഞ്ഞമാസം ഒൻപതിനാണ് ഫാത്തിമ ലത്തീഫിനെ ഹോസ്റ്റൽ മുറിയിൽ തൂങ്ങി മരിച്ചനിലയിൽ കണ്ടെത്തുന്നത്. പിന്നാലെ പൊലീസ് കണ്ടെടുത്ത ഫാത്തിമയുടെ ഫോൺ, ലാപ്ടോപ് എന്നിവ പരിശോധിച്ചിരുന്നു.\nഹുമാനിറ്റീസ് ആൻഡ് സോഷ്യൽ സയൻസസ് ഡിപ്പാർട്ടമെന്റിലെ ഒന്നാം വർഷ എംഎ വിദ്യാർത്ഥിനിയായിരുന്നു ഫാത്തിമ. ആത്മഹത്യയിൽ ദുരൂഹതയുണ്ടെന്ന് വീട്ടുകാർ ആരോപിച്ചതോടെയാണ് ഫാത്തിമയുടെ മരണം വിവാദത്തിലേക്ക് നീങ്ങിയത്. തന്റെ മരണത്തിന് കാരണം ഐഐടി യിലെ അദ്ധ്യാപകനായ സുദർശൻ പത്മനാഭനാണെന്ന് ഫാത്തിമ തന്റെ മൊബൈലിൽ ആത്മഹത്യാക്കുറിപ്പായി രേഖപ്പെടുത്തിയിരുന്നതായി വീട്ടുകാർ പറയുന്നു.\nഇന്റേണൽ മാർക്കുമായി ബന്ധപ്പെട്ട് ഫാത്തിമ ലത്തീഫ് അപ്പീൽ നൽകിയിരുന്നു. ഇരുപതിൽ 13 മാർക്കായിരുന്നു ഫാത്തിമയ്ക്ക് ലഭിച്ചത്. തനിക്ക് പതിനെട്ട് മാർക്ക് ലഭിച്ചിട്ടുണ്ടെന്ന് ചൂണ്ടിക്കാട്ടിയാണ് ഫാത്തിമ അപ്പീൽ നൽകിയത്. ഇതിന്റെ അടിസ്ഥാനത്തിൽ നടത്തിയ പുനഃപരിശോധനയിൽ ഫാത്തിമയ്ക്ക് പതിനെട്ട് മാർക്ക് ലഭിച്ചിരുന്നു. ഇതിന്റെ പേരിൽ സുദർശൻ പത്മനാഭന് ഫാത്തിമയോട് വിരോധം തോന്നിയിരിക്കാമെന്നാണ് ബന്ധുക്കൾ പറയുന്നത്. ഇതിനൊപ്പം മുൻപ് ഫാത്തിമ ലതീഫ് പഠിച്ചിരുന്ന വിദ്യാലയത്തിൽ ജോലി ചെയ്തിരുന്ന എം.ഫൈസൽ എഫ് ബിയിൽ എഴുതിയ കുറിപ്പിൽ ചില ഗുരുതര ആരോപണങ്ങളും ഉന്നയിക്കുന്നു. അദ്ധ്യാപകന്റെ വർഗ്ഗീയ പക കാരണം ഫാത്തിമ അത്മഹത്യ ചെയ്തുവെന്ന സൂചനയാണ് ഈ പോസ്റ്റിലുൾപ്പെട്ടിരുന്നത്.\nഫാത്തിമയുടെ പോസ്റ്റ്മോർട്ടം നടപടികളുമായി ബന്ധപ്പെട്ട് ചെന്നൈ കോട്ടൂർപുരം പൊലീസ് സ്റ്റേഷനിലെത്തിയ ഇരട്ടസഹോദരി ഐഷ ലത്തീഫും കുടുംബസുഹൃത്തായ ഷൈൻദേവും സുഹൃത്തുക്കളുടെ ഫോൺനമ്പറുകൾക്കായി ഫാത്തിമയുടെ ഫോൺ വേണമെന്ന് ആവശ്യപ്പെടുകയും പൊലീസ് ഫോൺനൽകുകയും ചെയ്തു. ഫോൺ പരിശോധിച്ചപ്പോഴാണ് ഐഷ ഈ സന്ദേശം കണ്ടത്. ഒപ്പം ഫോണിലെ നോട്ടുകൾ പരിശോധിക്കണമെന്നും എഴുതിയിരുന്നു. തുടർന്ന് അത് സ്‌ക്രീൻഷോട്ട് എടുത്തുസൂക്ഷിച്ചു. മുഖ്യമന്ത്രിക്ക് പരാതിനൽകി. മാർക്കുകുറഞ്ഞ വിഷമത്തിലാണ് ഫാത്തിമ ആത്മഹത്യചെയ്തതെന്ന വാർത്ത അടിസ്ഥാനരഹിതമാണെന്ന് അബ്ദുൾ ലത്തീഫ് പ്രതികരിച്ചത്.\nലോജിക് എന്ന വിഷയത്തിൽ വിദ്യാർത്ഥിനിയുടെ മാർക്ക് മനഃപൂർവം കുറച്ചിരുന്നു. ഇരുപതിൽ 13 മാർക്കാണ് നൽകിയത്. എന്നിട്ടും ഫാത്തിമയ്ക്കു തന്നെയായിരുന്നു കൂടുതൽ മാർക്ക്. ഉത്തരക്കടലാസിൽ മാർക്കുകൂട്ടിയപ്പോൾ അഞ്ചുമാർക്കുകൂടി ലഭിക്കാനുണ്ടെന്ന് ഫാത്തിമ ഇ-മെയിലിലൂടെ അദ്ധ്യാപകനോട് പറയുകയും അതുനൽകാമെന്ന് അദ്ദേഹം മറുപടിനൽകിയെന്നും വീട്ടിലറിയിച്ചിരുന്നു.\nഎന്നാൽ, മാർക്കുനൽകിയില്ല. എട്ടുമണിക്ക് ആഹാരം കഴിക്കാനെത്തുന്ന ഫാത്തിമ സംഭവദിവസം രാത്രി 9.30-യോടെ ഹോസ്റ്റൽ മെസ് ഹാളിലെത്തി കരഞ്ഞുവെന്നും ഒരുസ്ത്രീ കുട്ടിയെ ആശ്വസിപ്പിക്കുന്നതായി കണ്ടെന്നും അറിഞ്ഞു. വിദ്യാർത്ഥിനിയുടെ മരണത്തിനുപിന്നിലുള്ള കാരണം ആ സ്ത്രീക്ക് അറിയാം. ഹോസ്റ്റലിലെ സി.സി.ടി.വി. ദൃശ്യങ്ങൾ പരിശോധിക്കണമെന്നാണ് ആവശ്യപ്പെട്ടിരുന്നത്.


രജിസ്റ്റര് മാര്യേജ് വിവരങ്ങള് കാവിപ്പട ഗ്രൂപ്പിലെത്തുന്നത് ലവ് ജിഹാദ് എന്ന പേരില്, ഇതിനായി എല്ലാ മാസവും ന്യൂസ്‌ലെറ്റര് | DoolNews\nരജിസ്റ്റര് മാര്യേജ് വിവരങ്ങള് കാവിപ്പട ഗ്രൂപ്പിലെത്തുന്നത് ലവ് ജിഹാദ് എന്ന പേരില്, ഇതിനായി എല്ലാ മാസവും ന്യൂസ്‌ലെറ്റര്\nSaturday, 25th July 2020, 6:24 pm\nകാവിപ്പട എന്ന പേജില് 'Monthly Love Jihad Newsletter' എന്ന പേരില് സ്‌പെഷ്യല് മാര്യേജ് ആക്ട് പ്രകാരം രജിസ്റ്റര് ചെയ്തവരുടെ വിവരങ്ങള് മാസാമാസം പ്രസിദ്ധീകരിക്കുന്നുണ്ട്. അതിലായിരുന്നു ഈ ദമ്പതികളുടെ കാര്യം വന്നത്. കാവിപ്പട പോലെയുള്ള ഗ്രൂപ്പുകള് എല്ലാ മാസവും ആ മാസത്തില് സ്‌പെഷ്യല് മാര്യേജ് ആക്ട് പ്രകാരം രജിസ്റ്റര് ചെയ്തവരുടെ വിവരങ്ങള് ക്രോഡീകരിച്ചു വാട്‌സ്ആപ്പിലും ഫേസ്ബുക്കിലും പ്രചരിപ്പിക്കുകയാണ്.\nസംസ്ഥാനത്ത് പ്രത്യേക വിവാഹ നിയമപ്രകാരം വിവാഹ ഉദ്യോഗസ്ഥന് സമര്‍പ്പിക്കുന്ന വിവാഹ നോട്ടീസ് രജിസ്ട്രേഷന് വകുപ്പിന്റെ വെബ് സൈറ്റില് പ്രസിദ്ധീകരിക്കുന്ന നടപടി നിര്‍ത്തിവെയ്ക്കുന്നതിന് പൊതുമരാമത്ത്, രജിസ്ട്രേഷന് മന്ത്രി ജി. സുധാകരന് കഴിഞ്ഞ ദിവസം നിര്‍ദേശം നല്‍കിയിരുന്നു. വകുപ്പിന്റെ വെബ്‌സൈറ്റില് പ്രസിദ്ധീകരിക്കുന്ന നോട്ടീസുകള് ഡൗണ്‍ലോഡ് ചെയ്ത് വര്‍ഗീയ പ്രചരണത്തിന് ഉപയോഗിക്കുന്നതായി പരാതികള് ലഭിച്ചതിനെ തുടര്‍ന്നായിരുന്നു നടപടി.\nവ്യത്യസ്ത മതങ്ങളില് പെട്ടവര് വിവാഹിതരാകുന്നതിനെതിരെ പല തീവ്രഗ്രൂപ്പുകളും നടത്തുന്ന വിദ്വേഷപ്രചരണം ചൂണ്ടിക്കാട്ടി പോൡി പ്രൊഫഷണല് ആയ ആതിര സുജാത രാധാകൃഷ്ണന് രംഗത്തെത്തിയതിനെ തുടര്‍ന്നായിരുന്നു സര്‍ക്കാര് നടപടി. സ്‌പെഷ്യല് മാര്യേജ് ആക്ടിലെ വിവേചനപരമായ നടപടികളെയും അതിന്റെ ദുരുപയോഗങ്ങള്‍ക്കുമെതിരെ പ്രതിഷേധിക്കാനിടയായ സാഹചര്യത്തെക്കുറിച്ചും നിയമത്തില് ആഗ്രഹിക്കുന്ന മാറ്റങ്ങളെക്കുറിച്ചും വ്യാജവിദ്വേഷപ്രചരണങ്ങള്‍ക്ക് വേദിയാകുന്ന കേരളത്തെക്കുറിച്ചുമുള്ള കാഴ്ചപ്പാടുകള് ആതിര ഡൂള്‍ന്യൂസിനോട് പങ്കുവെക്കുന്നു.\nസ്‌പെഷ്യല് മാര്യേജ് ആക്ട് പ്രകാരം വിവാഹിതരാവുന്നവരുടെ വിവരങ്ങള് വെബ്‌സൈറ്റില് പ്രദള്‍ശിപ്പിക്കുന്നത് തടയാനായി മുന്നോട്ടുവരാന് തീരുമാനിച്ചത് എന്തുകൊണ്ടാണ്?\n2019 ഡിസംബറിലാണ് എന്റെയും ഷമീമിന്റെയും വിവാഹം നടക്കുന്നത്. അതിനുമുന്‍പ് കോഴിക്കോട് രജിസ്‌ട്രേഷന് ഓഫിസില് വിവാഹത്തിന്റെ അപേക്ഷ സമര്‍പ്പിച്ചിരുന്നു. അപേക്ഷ സമര്‍പ്പിച്ച് കുറച്ച് ദിവസങ്ങള്‍ക്കുള്ളില് ഫേസ്ബുക്കില് ഷമീമിന് ഒരു നോട്ടിഫിക്കേഷന് വന്നു. നിങ്ങളുടെ ഫോട്ടോക്ക് സാദൃശ്യമുള്ള ഫോട്ടോ കുറച്ച് പേര് അപ് ലോഡ് ചെയ്തിട്ടുണ്ട്, അതില് നിങ്ങളെ ടാഗ് ചെയ്യണമോയെന്ന് ചോദിച്ചിട്ടായിരുന്നു ഈ നോട്ടിഫിക്കേഷന് വന്നത്. അത് നോക്കിയപ്പോഴാണ് തീവ്രവലതുപക്ഷക്കാരായ കുറച്ചു പേര് സ്‌പെഷ്യല് മാര്യേജ് ആക്ട് പ്രകാരം അപേക്ഷ സമര്‍പ്പിച്ച 100 പേരുടെ അപേക്ഷകളും കളര് ഫോട്ടോയും സഹിതം അപ്‌ലോഡ് ചെയ്തത് കണ്ടത്. അപേക്ഷാ ഫോമില് ഇവരുടെ വീടിന്റെ വിലാസമടക്കമുള്ള വിവരങ്ങളുണ്ട്. ഈ പോസ്റ്റുകളില് പറയുന്നത് ‘നിങ്ങള് ഇവരുടെ വീടുകളില് പോയി കുടുംബക്കാരെ പറഞ്ഞുമനസ്സിലാക്കി വിവാഹത്തില് നിന്നും പിന്തിരിപ്പിക്കണം’ എന്നൊക്കെയാണ്. ഈ പോസ്റ്റുകള് വലിയ തോതില് ഷെയര് ചെയ്യപ്പെട്ടിരുന്നു.\nഞാനും എന്റെ സുഹൃത്തുക്കളും ചേര്‍ന്ന് ഈ പോസ്റ്റുകള് റിപ്പോര്‍ട്ട് ചെയ്തു. നിരന്തരമായി റിപ്പോര്‍ട്ട് ചെയ്തതിനെ തുടര്‍ന്ന് ഇവര് ഈ വിവരങ്ങള് പങ്കുവെക്കുന്നത് വാട്‌സ്ആപ്പ് വഴിയാക്കി. അതിനുശേഷം ഇത്തരത്തിലുള്ള പോസ്റ്റുകളെക്കുറിച്ച് കാര്യമായി ഒന്നും കേട്ടില്ല. പക്ഷെ കുറച്ച് നാളുകള്‍ക്ക് ശേഷം എന്റെ അമ്മക്ക് വീടിനടുത്തുള്ള അധ്യാപിക ഒരു വാട്‌സ്ആപ്പ് ഫോര്‍വേഡ് മെസേജ് കാണിച്ചുകൊടുത്തു. പത്താം ക്ലാസുകാരുടെ വാട്‌സ് ആപ്പ് ഗ്രൂപ്പിലേക്ക് വന്ന മെസേജ് ആയിരുന്നു അത്. ലവ് ജിഹാദ് കേരളത്തില് തിരിച്ചുവന്നിരിക്കുന്നു, മാതാപിതാക്കളെ കണ്ടെത്തി ഇവരെ വിവാഹത്തില് പിന്തിരിപ്പിക്കണം എന്നെല്ലാം പറഞ്ഞുകൊണ്ട്, നേരത്തെ പറഞ്ഞ സ്‌പെഷ്യല് മാര്യേജ് ആക്ട് പ്രകാരം രജിസ്റ്റര് ചെയ്തവരുടെ അപേക്ഷാ ഫോമുകള് അടങ്ങിയ പി.ഡി.എഫ് അടക്കമുള്ള മെസേജ് ആയിരുന്നു അത്.\nആതിര ഭര്‍ത്താവ് ഷമീമിനൊപ്പം\nആ സമയത്ത് ഞങ്ങളുടെ വിവാഹം അടുത്തിരിക്കുകയായിരുന്നു. രണ്ട് കുടുംബങ്ങളുടെയും അനുഗ്രഹത്തോടെ തന്നെ വിവാഹം കഴിക്കണമെന്ന തീരുമാനിച്ച്, കുറെ നാളുകള് കാത്തിരുന്ന ശേഷമായിരുന്നു വിവാഹം നടക്കുന്നത്. അത്രമേല് സന്തോഷത്തിലായിരുന്നു ഞങ്ങള്. അതുകൊണ്ടു തന്നെ ഈ പ്രശ്‌നങ്ങളൊക്കെ വിവാഹത്തിന് ശേഷം നോക്കാം എന്ന് വിചാരിക്കുകയായിരുന്നു. അങ്ങിനെ വിവാഹം കഴിഞ്ഞു. അപ്പോഴേക്കും കൊറോണ പ്രതിസന്ധി വന്നല്ലോ. ഇക്കാര്യത്തിലേക്ക് ശ്രദ്ധ കൊടുക്കാന് പറ്റിയില്ല.\nപിന്നീട് ജൂണില് മുഖ്യമന്ത്രി പിണറായി വിജയന്റെ മകളുടെ വിവാഹത്തിന്റെ വാര്‍ത്ത വന്നപ്പോഴാണ് ഈ വിദ്വേഷ പ്രചരണത്തെക്കുറിച്ച് വീണ്ടും ചിന്തിക്കുന്നത്. കാരണം ആ സമത്ത് ഒരുപാട് ഫേസ്ബുക്ക് പേജുകളിലും മറ്റും ഈ വിവാഹത്തെക്കുറിച്ച് വളരെ മോശമായ കമന്റുകളും പോസ്റ്റും വന്നിരുന്നു. മുഖ്യമന്ത്രി എന്ന അത്രയും പ്രിവിലേജ്ഡ് ആയിട്ടുള്ള ആളുടെ മകള്‍ക്കെതിരെ പോലും ഇത്രയും മോശമായ പ്രചാരണം നടക്കുന്നു. അപ്പോള് ഈ പ്രിവിലേജൊന്നും ഇല്ലാത്ത സാധാരണക്കാരുടെ കാര്യം എന്തായിരിക്കും. ഇതൊക്കെ ആലോചിച്ചിട്ടാണ് ഞാന് എനിക്കുണ്ടായ അനുഭവം ഫേസ്ബുക്ക് പോസ്റ്റായി എഴുതുന്നത്. അത് കുറെ പേര് ഷെയര് ചെയ്തു.\nഅതിനുശേഷം ഈ മാസം തുടക്കത്തില് എന്റെ ഒരു സുഹൃത്ത് അദ്ദേഹത്തിന്റെ സുഹൃത്തിനും സമാനമായ അനുഭവം നേരിടുകയാണെന്ന് അറിയിച്ചു. കാവിപ്പട എന്ന പേജില് ‘Monthly Love Jihad Newsletter’ എന്ന പേരില് സ്‌പെഷ്യല് മാര്യേജ് ആക്ട് പ്രകാരം രജിസ്റ്റര് ചെയ്തവരുടെ വിവരങ്ങള് മാസാമാസം പ്രസിദ്ധീകരിക്കുന്നുണ്ട്. അതിലായിരുന്നു ഈ ദമ്പതികളുടെ കാര്യം വന്നത്. കാവിപ്പട പോലെയുള്ള ഗ്രൂപ്പുകള് എല്ലാ മാസവും ആ മാസത്തില് സ്‌പെഷ്യല് മാര്യേജ് ആക്ട് പ്രകാരം രജിസ്റ്റര് ചെയ്തവരുടെ വിവരങ്ങള് ക്രോഡീകരിച്ചു വാട്‌സ്ആപ്പിലും ഫേസ്ബുക്കിലും പ്രചരിപ്പിക്കുകയാണ്.\nകടപ്പാട് ന്യൂസ് മിനുറ്റ്\nഈ ന്യൂസ് ലെറ്ററില് വന്ന പല ദമ്പതികളും എന്നെ ബന്ധപ്പെട്ടിരുന്നു. അങ്ങിനെയാണ് വിഷയം ന്യൂസ്മിനുറ്റിന്റെ ശ്രദ്ധയില്‍പ്പെടുത്തുന്നത്. അവര് ഇത്തരത്തില് വിദ്വേഷപ്രചരണത്തില് ഇരയായവുരടെ വിവരങ്ങള് ശേഖരിച്ച് ആധികാരികമായി തന്നെ റിപ്പോര്‍ട്ട് ചെയ്യുകയായിരുന്നു. ഈ ഒരു സമയമാകുമ്പോഴേക്കും സ്‌പെഷ്യല് മാര്യേജ് ആക്ടിന്റെ എല്ലാ നിയമവശങ്ങളും ഞാന് വായിച്ച് മനസ്സിലാക്കിയിരുന്നു. അതില് എവിടെയും വെബ്‌സൈറ്റില് വിവരങ്ങള് പ്രദര്‍ശിപ്പിക്കണമെന്ന് പറയുന്നില്ല. രജിസ്റ്റര് ഓഫീസില് വിവരങ്ങള് നല്‍കണമെന്നേ വേണമെന്നേ പറയുന്നുള്ളു.\nഈ വിദ്വേഷപ്രചരണങ്ങള് വന്നപ്പോള് വിവാഹം കഴിക്കുന്നവരുടെ വിവരങ്ങള് എങ്ങിനെയോ ചോരുന്നു എന്നാണ് ഞങ്ങള് ആദ്യം കരുതിയിരുന്നത്. പിന്നീടാണ് ഇത് വെബ്‌സൈറ്റില് ലഭ്യമാണെന്നും അവിടെ നിന്നും ഡൗണ്‍ലോഡ് ചെയ്താണ് പ്രചരിപ്പിക്കുന്നതെന്നും അറിയുന്നത്.\nഅപ്പോഴാണ് സര്‍ക്കാരുകളുടെ ഒരു നോട്ടക്കുറവിന്റെ ഭാഗമായാണ് ഇത്തരം ഒരു അവസരമുണ്ടാകുന്നതെന്ന് മനസ്സിലാക്കുന്നത്. ഇങ്ങിനെ വിവരങ്ങള് എടുത്ത് വിദ്വേഷപ്രചരണം നടത്തുമെന്ന് സര്‍ക്കാരും കരുതുന്നുണ്ടാകില്ലല്ലോ.\nഎന്നാല് പിന്നെ മന്ത്രിയോട് തന്നെ ഈ വിഷയം ധരിപ്പിക്കാമെന്ന് വെച്ചു. അങ്ങിനെ മന്ത്രി ജി. സുധാകരനെ ടാഗ് ചെയ്ത് ഫേസ്ബുക്കിലെഴുതി. കുറെ പേര് ഷെയര് ചെയ്തു, ഇതേക്കുറിച്ചെഴുതി. ചിലര് സുധാകരന് സാറിനെ നേരിട്ട് അറിയിച്ചു. അങ്ങിനെയാണ് ഈ വിഷയത്തില് മന്ത്രിയുടെ ഇടപെടലുണ്ടാകുന്നതും വെബ്‌സൈറ്റില് വിവരങ്ങള് പ്രദര്‍ശിപ്പിക്കേണ്ടതില്ലെന്ന ഉത്തരവ് വരുന്നത്.\nവളരെ ദ്രുതഗതിയിലാണല്ലോ ഈ വിഷയത്തില് നടപടിയുണ്ടായത്. അങ്ങനെ സംഭവിക്കുമെന്ന് കരുതിയിരുന്നോ ? സര്‍ക്കാര് ഇടപെടലിനെ എങ്ങിനെ നോക്കിക്കാണുന്നു?\nസത്യം പറഞ്ഞാല് ഇത്രയും വേഗം നടപടിയുണ്ടാകുമെന്ന് ഞാന് വിചാരിച്ചിരുന്നേ ഇല്ല. ഇതൊരു നീണ്ട നാളത്തേക്കുള്ള യുദ്ധമായിരിക്കുമെന്നായിരുന്നു ഞാന് കരുതിയിരുന്നത്. ഹൈക്കോടതിയില് ഹരജി ഫയല് ചെയ്യേണ്ടി വരുമെന്നൊക്കെ കരുതിയിരുന്നു. പക്ഷെ വളരെ പെട്ടെന്ന് തന്നെ ഇടപെടലുണ്ടായി. തികച്ചും അഭിനന്ദനാര്‍ഹമായ നടപടിയാണിത്. ഒരു തെറ്റുണ്ടെന്ന് ആരെങ്കിലും ചൂണ്ടിക്കാണിക്കുമ്പോള് അത് അപ്പോള് തന്നെ തിരുത്താന് തയ്യാറാകുന്നത് വലിയ ഒരു കാര്യമല്ലേ.\nസ്‌പെഷ്യല് മാര്യേജ് ആക്ടില് ഇനിയും എന്തെങ്കിലും മാറ്റങ്ങള് വരണമെന്ന് ആഗ്രഹിക്കുന്നുണ്ടോ?\nതീര്‍ച്ചയായും. ഒരേ മതത്തില് പെട്ടവര് വിവാഹിതരാകുന്നതിനേക്കാള് എത്രയോ നിയമനടപടികളാണ് വ്യത്യസ്ത മതത്തില്‍പ്പെട്ടവര് വിവാഹിതരാകുമ്പോള് പാലിക്കേണ്ടി വരുന്നത്. ഒരേ മതത്തില് പെട്ടവര് വിവാഹം കഴിഞ്ഞ ശേഷം രജിസ്റ്റര് ചെയ്താല് മതി. വ്യത്യസ്ത മതത്തില്‍പ്പെട്ടവര് ആകുമ്പോള് 30 ദിവസം മുന്‍പ് രജിസ്റ്റര് ചെയ്യണം. കൂടാതെ വേറെയും നടപടികള്.\nഇക്കാര്യത്തെക്കുറിച്ച് ഒരിക്കല് രജിസ്റ്റര് ഓഫീസില് ചോദിച്ചിരുന്നു. അപ്പോള് അവിടുത്തെ ഓഫീസര് പറഞ്ഞത്, ‘വ്യാജന്മാരൊക്കെ വരാമല്ലോ. ഈ വിവാഹതിരാകുന്നവരില് വിവാഹത്തട്ടിപ്പുകാരുണ്ടെങ്കിലോ. അതുകൊണ്ടാണ് ഈ മുന്‍കൂട്ടി രജിസ്‌ട്രേഷനും മറ്റും വേണ്ടി വരുന്നത്.’ എന്നാണ്. എനിക്ക് ഈ പറഞ്ഞതിനോട് ഒന്നേ ചോദിക്കാനുള്ളു. ഈ തട്ടിപ്പ് ഒരേ മതത്തില് ആകുമ്പോള് നടക്കില്ലേ, വ്യത്യസ്ത മതത്തില് പെട്ടവര് മാത്രമാകുമ്പോഴാണോ ഇതൊക്കെ നടക്കുന്നത്?\nഈ പറയുന്ന 30 ദിവസം മുന്‍പ് രജിസ്റ്റര് ചെയ്യണമെന്നത് മാറിയേ തീരു. ഇത് തികച്ചും വിവേചനപരമാണ്. വിവാഹബന്ധങ്ങളില് ഒരാളുടെ സ്വകാര്യതക്കുള്ള അവകാശത്തെ ലംഘിക്കുന്നതാണിത്. അതുകൊണ്ട് തന്നെ സ്‌പെഷ്യല് മാര്യേജ് ആക്ട് 1954ല് ഭേദഗതി വരുത്തണം. അതിന് കേന്ദ്ര സര്‍ക്കാര് തീരുമാനമെടുക്കണം.\nഈ വിഷയം എം.പിമാരുടെ ശ്രദ്ധയില് കൊണ്ടുവരാനുള്ള ശ്രമത്തിലാണ് ഞാന് ഇപ്പോള്. അടുത്ത പാര്‍ലമെന്റ് യോഗം നടക്കുന്ന സമയത്ത് ഈ വിഷയം ആരെങ്കിലും ഉന്നയിക്കുകയും നിയമത്തില് ഭേദഗതി വരുകയുമാണെങ്കില് അത് വലിയ കാര്യമായിരിക്കും. ഇപ്പോള് മന്ത്രി ജി. സുധാകരന് നടത്തിയ ഇടപെടല് ഈ നിയമത്തിലെ ഒരു നാഴികക്കല്ലാണ്.\nവ്യത്യസ്ത മതങ്ങളില് പെട്ടവര് വിവാഹതിരാകുന്നതിനെതിരെ നടക്കുന്ന ലവ് ജിഹാദ് അടക്കമുള്ള വിദ്വേഷപ്രചരണങ്ങളെ എങ്ങിനെ നോക്കിക്കാണുന്നു?\nകേരളത്തില് മിശ്രവിവാഹം ചെയ്യുന്നവര്‍ക്ക് സുരക്ഷിത ഭവനങ്ങളും മറ്റും ഒരുക്കുന്നുണ്ട്. അതൊക്കെ വെച്ചുനോക്കുമ്പോള് മറ്റു സംസ്ഥാനങ്ങളേക്കാള് ഭേദമാണ് ഇവിടുത്തെ കാര്യങ്ങള്. പക്ഷെ ഇവിടെയും മതങ്ങളിലെ തീവ്രവിഭാഗങ്ങള് സ്‌പെഷ്യല് മാര്യേജ് ആക്ട് പ്രകാരമുള്ള വിവാഹങ്ങള്‍ക്കെതിരെ നില്‍ക്കുന്നുണ്ട്.\nപക്ഷെ ഇതില് ഏറ്റവും ശ്രദ്ധിക്കേണ്ട ഒരു വിഷയം എന്താണെന്ന് പറയാം. നമ്മള് എപ്പോഴാണ് സ്‌പെഷ്യല് മാര്യേജ് ആക്ട് പ്രകാരം വിവാഹിതരാകാന് തീരുമാനിക്കുന്നത്, മതം മാറേണ്ട, നമ്മുടെ മതത്തില് തന്നെ നിന്നാല് മതിയെന്ന അവസരത്തിലാണല്ലോ. മതം മാറിയിട്ടുണ്ടെങ്കില് സാധാരണ പോലെ വിവാഹശേഷം രജിസ്റ്റര് ചെയ്താല് മതിയല്ലോ. എന്റെ കാര്യത്തില് തന്നെ ഞാനും ഷമീമും സ്വന്തം മതത്തില് നിന്നുകൊണ്ടു തന്നെ വിവാഹം കഴിച്ചാല് മതിയെന്ന് തീരുമാനിക്കുമ്പോഴാണ് സ്‌പെഷ്യല് മാര്യേജ് ആക്ടിലേക്ക് നീങ്ങുന്നത്. ഇങ്ങിനെ മതം മാറാതെ നില്‍ക്കുന്നവര്‍ക്കെതിരെ എന്തിനാണ് രണ്ടു മതവിഭാഗക്കാരും ഇത്രയും പ്രശ്‌നമുണ്ടാക്കുന്നത് എന്നാണ് മനസ്സിലാകാത്തത്.\nസുധാകരന് സാറിന്റെ പോസ്റ്റിനു താഴെ തന്നെയുള്ള ചില കമന്റുകള് കാണാം ‘നിങ്ങള് ലവ് ജിഹാദിനെ പിന്തുണക്കുകയാണോ’ എന്നെല്ലാം ചോദിച്ചുക്കൊണ്ട്. ഒന്നാമത് ലവ് ജിഹാദ് സംഭവിക്കുന്നില്ല എന്നാണ് കേന്ദ്ര ആഭ്യന്തര സഹമന്ത്രി തന്നെ പറയുന്നത്. ഇനി ഇവര് പറയുന്നതുപോലെ ലവ് ജിഹാദ് നടക്കുന്നു എന്നു തന്നെ വെക്കുക, മതം മാറ്റി സിറിയയില് കൊണ്ടുപോകുന്നു എന്നൊക്കെ ആണല്ലോ പറയുന്നത്. അങ്ങിനെയാണെങ്കില് സ്‌പെഷ്യല് മാര്യേജ് ആക്ടില് ആരാണ് മതം മാറുന്നത്? എന്തിനാണ് ഇവരുടെ വിവരങ്ങള് ലവ് ജിഹാദായി പ്രചരിപ്പിക്കുന്നത്? ആളുകളുടെ സ്വകാര്യവിവരങ്ങള് പ്രചരിപ്പിക്കാന് ഇവര്‍ക്ക് എന്ത് അവകാശമാണുള്ളത്. വ്യക്തികളുടെ സ്വകാര്യതക്കുമേലുള്ള അവകാശത്തിന്റെ ലംഘനമാണിത്.\nനമ്മുടെ വിലാസമടക്കമുള്ള വിവരങ്ങള് സമൂഹമാധ്യമങ്ങളില് ഇവര് അങ്ങ് പ്രചരിപ്പിക്കുന്നു. എന്നിട്ട് നമ്മുടെ മാതാപിതാക്കളെ ചെന്നുകാണാന് പറയുന്നു, എന്തിന്? പ്രായപൂര്‍ത്തിയായ രണ്ട് വ്യക്തികള് വിവാഹം കഴിക്കുമ്പോള് എന്ത് പ്രസക്തിയാണ് ഇതിനൊക്കെ ഉള്ളത്…\nഎന്റെ കല്യാണത്തിന്റെ കാര്യം എടുക്കുകയാണെങ്കില് രണ്ട് കുടുംബക്കാരും ചേര്‍ന്ന് ആഘോഷമായാണ് നടത്തിയത്. ഞാനും ഷമീമും സാമ്പത്തികമായി നല്ല നിലയിലാണ്. ഇതൊക്കെ ഞങ്ങള്‍ക്കുള്ള പ്രിവിലേജ് ആണ്. അങ്ങിനെ അല്ലാത്ത എത്രയോ പേരുണ്ടാകും. വ്യത്യസ്ത മതത്തില് പെട്ടവരായ പലരും ഏറെ ബുദ്ധിമുട്ടിയാണ് രജിസ്റ്റര് പോലും ചെയ്തിരിക്കുക. അവരുടെ സുരക്ഷിതത്വം ഇങ്ങിനെ ഭീഷണി നേരിടേണ്ടി വരുന്നത് അംഗീകരിക്കാനാവില്ല.\nലവ് ജിഹാദ് എന്ന വാക്കിനോട് എനിക്ക് ഒരിക്കലും പൊരുത്തപ്പെടാനാകില്ല. ഏറെ ദുരുപയോഗം ചെയ്യപ്പെട്ട പദമാണിത്. പക്ഷെ ഇനി ഏതെങ്കിലും മാതാപിതാക്കള്‍ക്ക് പരാതിയുണ്ടെങ്കില് അവര്‍ക്ക് പൊലീസില് പോകാം. നിയമത്തിന്റെ വഴി നോക്കാം. അല്ലാതെ ഈ ഒരു പേരും പറഞ്ഞ് ഇതരമതങ്ങളില് പെട്ടവര് വിവാഹിതരാകുന്നതിനെ മുഴുവന് ലവ് ജിഹാദ്, തീവ്രവാദത്തിനായി പോകുന്നു എന്നു പ്രചരിപ്പിക്കുന്നത് തെറ്റാണ്.\nഇവര് പറയുന്നത് പോലെ കാര്യങ്ങള് നടക്കുന്നുണ്ടെങ്കില് തന്നെ ഈ തീവ്ര വലതുപക്ഷക്കാര് വിശ്വസിക്കുന്ന അതേ പ്രത്യയശാസ്ത്രം ഉള്ളവരല്ലേ രാജ്യം ഭരിക്കുന്നത്. അന്വേഷണം നടത്താന് പ്രയാസമില്ലല്ലോ. അന്വേഷിച്ച് സത്യം കൊണ്ടുവരട്ടെ. അല്ലാതെ ഇത് തന്നെ പറഞ്ഞ് മറ്റുള്ളവരെ അസഭ്യം പറയുന്നതും ഉപദ്രവിക്കുന്നതും വിദ്വേഷം വളര്‍ത്തുന്നതും വലിയ തെറ്റാണ്.\nഈ ലവ് ജിഹാദ് എന്ന പേരില് പ്രചരിക്കുന്ന പോസ്റ്റുകളിലെല്ലാം വലിയ സ്ത്രീവിരുദ്ധത കൂടിയുണ്ട്. എല്ലാ പോസ്റ്റുകളിലും പറയുന്നത് ഹിന്ദുക്കളായ നിഷ്‌കളങ്കരായ പെണ്‍കുട്ടികളെ വലയിട്ട് പിടിക്കുന്നു എന്നാണ്. മറ്റു മതക്കാരുടെ പോസ്റ്റുകളിലും സമാനമായ വാചകങ്ങള് കാണാം. അതായത് ഏതു മതത്തില്‍പ്പെട്ടവരാണെങ്കിലും കേരളത്തിലെ പെണ്‍കുട്ടികള്‍ക്ക് കാര്യമായ ബുദ്ധിയില്ല, അവര് പെട്ടെന്ന് ഈ ചതിക്കുഴിയില് പെട്ടുപോകുന്നു എന്നാണ് ഇതിലൂടെ പറയുന്നത്. പെണ്‍കുട്ടികളുടെ ബുദ്ധിശക്തിയെയും ബോധത്തെയുമാണ് അവര് ചോദ്യം ചെയ്യുന്നത്.\nകേരളത്തിലെ പെണ്‍കുട്ടികള് ഇങ്ങിനെ വലയിലാവാന് വേണ്ടി കാത്തുനില്‍ക്കുകയാണ് എന്ന പോലെയാണ് ഇവരുടെ പോസ്റ്റുകള്. സ്ത്രീവിരുദ്ധമായ ചിന്തകളില് നിന്നുകൂടിയാണ് ഇത്തരം വാചകങ്ങള് വരുന്നത്. കുടുംബങ്ങള്‍ക്കകത്തെ കാര്യങ്ങള് സാമൂഹ്യവിഷയമാക്കി പ്രചരിപ്പിക്കാന് ആരും ഇവര്‍ക്ക് ലൈസന്‍സ് കൊടുത്തിട്ടില്ല. ആരും ഫേസ്ബുക്ക് ആങ്ങളമാരാകാനും നില്‍ക്കണ്ട.\nഎനിക്ക് അറിയാവുന്ന ഒരുപാട് പേര് ഇന്ത്യയിലെ ഈ സ്ഥിതി പേടിച്ച് വിദേശത്ത് പോയി വിവാഹം രജിസ്റ്റര് ചെയ്യുകയാണ്. പലരും മറ്റു രാജ്യങ്ങളില് സ്ഥിരിതാമസക്കാരാകുന്നു. കേരളത്തില് എന്നല്ല ഇന്ത്യയില് തന്നെ അത്രയും ഭയപ്പെടുത്തുന്ന അവസ്ഥയാണ് വ്യത്യസ്ത മതത്തില്‍പെട്ട വിവാഹിതര് നേരിടേണ്ടി വരുന്നത്.\nകൃത്യമായി നികുതിയടക്കുന്ന പൗരന്മാരാണ് നമ്മളെല്ലാവരും. ആ പൗരന്മാര്‍ക്ക് സ്വന്തം സുരക്ഷയെ പേടിച്ച് രാജ്യം തന്നെ വിട്ടുപോകണ്ടി വരികയെന്നാല് എത്ര ഭീകരമാണത് . തീവ്രഹിന്ദുസംഘടനകളും തീവ്ര മുസ്‌ലിം സംഘടനകളും എല്ലാം ഈ വിദ്വേഷപ്രചാരകരുടെ കൂട്ടത്തിലുണ്ട്. എല്ലാ മതത്തിലെയും തീവ്രപക്ഷക്കാര് ഇവിടെയുണ്ട്. ഞങ്ങളുടെ ശ്രദ്ധയില് പെട്ടത് തീവ്രഹിന്ദു വിഭാഗങ്ങള് പ്രചരിപ്പിച്ച കാര്യങ്ങളാണെന്ന് മാത്രം.\nവാട്‌സ്ആപ്പ് യൂണിവേഴ്‌സിറ്റികള് കേരളത്തിലെ ജനങ്ങളുടെ പ്രധാന വാര്‍ത്തസ്രോതസ്സായി മാറുന്നതായി കരുതുന്നുണ്ടോ? അത് ഇത്തരം വിദ്വേഷ പ്രചാരണങ്ങള് വ്യാപകമാകാന് കാരണമാകുന്നുണ്ടോ ?\nകേരളത്തില് ഇന്റര്‍നെറ്റ് വ്യാപകമായി ഉപയോഗത്തില് വന്നതോടെ ജനങ്ങള് വിവരങ്ങള് അറിയുന്നതിനായി ഫേസ്ബുക്കിനെയും വാട്‌സ്ആപ്പിനായും കൂടുതലായി ആശ്രയിക്കാന് തുടങ്ങി. ഇതിന് ഒരുപാട് നല്ല വശങ്ങള് ഉണ്ട്. ഇപ്പോള് ഞാന് ഫേസ്ബുക്കില് ഇട്ട പോസ്റ്റ് കണ്ടിട്ടാണല്ലോ ഈ നടപടി പോലും വന്നത്.\nകേരളത്തിന് സാക്ഷരത ഉണ്ട്, പക്ഷെ അതിനനുസരിച്ചുള്ള ബോധമില്ല. വാട്‌സ്ആപ്പും ഫേസ്ബുക്കും ഇവരുടെ വാര്‍ത്തസ്രോതസ്സായിരിക്കുകയാണ്. എന്റെ കുടുംബത്തില് നിന്നുള്ളവര് പോലും പല വ്യാജ വാട്‌സ്ആപ്പ് സന്ദേശങ്ങളും സത്യമാണെന്ന് കരുതി അയച്ചുതരാറുണ്ട്. ക്ലിക് ബൈറ്റ് തലക്കെട്ടുകളോട് കൂടിയാണ് പല വിദ്വേഷ ക്യാംപെയ്‌നുകളും വരുന്നത്. ഇവ ചെയ്യുന്നവര്‍ക്ക് അറിയാം ആളുകള് എന്താണ് ആളുകള് വായിക്കുക എന്ന്.\nനമ്മള് ആരും തന്നെ ഈ വരുന്ന ഫോര്‍വേര്‍ഡ് മെസേജുകളുടെ സത്യാവസ്ഥ അന്വേഷിക്കാറില്ല. പിന്നെ ചില മുന്‍ധാരണകളുടെ പുറത്താണ് ഈ വിഷയങ്ങളെ സമീപിക്കുന്നതും. നമ്മുടെ മുന്‍ധാരണകളെ പിന്തുണക്കുന്ന എന്ത് ഫോര്‍വേര്‍ഡ് മെസേജുകളും സത്യമാണെന്ന് വിശ്വസിക്കുകയാണ്. അത് മറ്റുള്ളവരിലേക്ക് പ്രചരിപ്പിക്കുകയും ചെയ്യുന്നു.\nഇപ്പോള് മാധ്യമങ്ങള് വ്യാജവാര്‍ത്തകള് പൊളിക്കുന്ന പരിപാടികള് കൊണ്ടുവരുന്നുണ്ടല്ലോ, അത്തരം പരിപാടികളെല്ലാം കൂടുതലായി കൊണ്ടുവന്ന് ജനങ്ങള്‍ക്കിടയില് അവബോധം സൃഷ്ടിക്കേണ്ടതുണ്ട്.\nAthira Sujatha Radhakrishnan


Nurse Ansali's suicide: Police case against mother-in-law | നഴ്‌സ് അന്‍സലിയുടെ മരണം ആത്മഹത്യ: ഭര്‍ത്താവിനും അമ്മായി അമ്മക്കുമെതിരേ പ്രേരണാകുറ്റം, ആന്‍ലിയയ്ക്കു മാനസിക രോഗമായിരുന്നെന്ന് ഭര്‍ത്താവ് ജസ്റ്റിന് - Malayalam Oneindia\nനഴ്‌സ് അന്‍സലിയുടെ മരണം ആത്മഹത്യ: ഭര്‍ത്താവിനും അമ്മായി അമ്മക്കുമെതിരേ പ്രേരണാകുറ്റം, ആന്‍ലിയയ്ക്കു മാനസിക രോഗമായിരുന്നെന്ന് ഭര്‍ത്താവ് ജസ്റ്റിന്\nUpdated: Mon, Jan 28, 2019, 23:37 [IST]\nതൃശൂര്: നഴ്‌സ് ആന്‍ലിയുടെ ദുരൂഹ മരണം ആത്മഹത്യ എന്ന നിഗമനത്തിലാണ് കേസ് അന്വേഷിക്കുന്ന കോഴക്കോട് ക്രൈംബ്രാഞ്ച് സംഘം. കൊലപാതകമെന്ന് സംശയിക്കാവുന്ന തെളിവുകളൊന്നും ഇതുവരെ ലഭിച്ചിട്ടില്ലെന്ന് അന്വേഷണസംഘം പറയുന്നു. എന്നാല് ആന്‍ലിയയുടെ ഭര്‍ത്താവ് മുല്ലശേരി അന്നകര സ്വദേശി ജസ്റ്റിന്റെ മൊബൈല് ഫോണ് പരിശോധിച്ച അന്വേഷണസംഘം ആത്മഹത്യ പ്രേരണ സ്ഥിരീകരിക്കാവുന്ന എസ്.എം.എസ്. സന്ദേശങ്ങള് കണ്ടെത്തി.\nമോദിക്ക് ഇപ്പോഴും സംഘപരിവാർ പ്രചാരകന്‍റെ മനസ്; രൂക്ഷ വിമർശനവുമായി പിണറായി വിജയൻ\nജസ്റ്റിനും കുടുംബവും ആന്‍ലിയയെ മാനസികവും ശാരീരികവുമായി പീഡിപ്പിച്ചതിന്റെ തെളിവുകളും ലഭിച്ചതായി അറിയുന്നു. ഫോര്‍ട്ട് കൊച്ചി നസറേത്ത് പാറയ്ക്കല് ഹൈജിനസിന്റെ മകളായ ആന്‍ലിയയെ ഓഗസ്റ്റ് 28 നാണ് ആലുവാപ്പുഴയില് മരിച്ച നിലയില് കണ്ടെത്തിയത്. വടക്കേക്കര പോലീസ് നടത്തിയ അന്വേഷണം പിന്നീട് കോഴിക്കോട് ക്രൈംബ്രാഞ്ച് ഏറ്റെടുക്കുകയായിരുന്നു.\nജസ്റ്റിനുമായി നിരന്തരം കലഹമുണ്ടാകുന്നതായും ഭര്‍തൃവീട്ടില് ക്രൂരമായ പീഡനങ്ങള് ഏറ്റുവാങ്ങുന്നതായും ആന്‍ലിയ ഡയറിയില് കുറിച്ചിരുന്നു. മരണത്തിന് ഏതാനും നാള് മുമ്പ് ആന്‍ലിയ സഹോദരന് അയച്ച എസ്.എം.എസുകളില് തനിക്ക് എന്തെങ്കിലും സംഭവിച്ചാല് ജസ്റ്റിനും അമ്മയുമാണ് ഉത്തരവാദികളെന്ന് പറയുന്ന സന്ദേശവും ക്രൈംബ്രാഞ്ച് കണ്ടെത്തി.\nബംഗളുരുവില് പരീക്ഷയ്ക്ക് പോകാനായി ഓഗസ്റ്റ് 25ന് ആന്‍ലിയയെ തൃശൂര് റെയില്‍വേസ്റ്റേഷില്‍നിന്ന് താന് ട്രെയിനില് കയറ്റി വിട്ടതായി ജസ്റ്റിന് ക്രൈംബ്രാഞ്ചിന് നല്‍കി മൊഴിയില് പറയുന്നു. ഇതുപ്രകാരം തൃശൂര് റെയില്‍വേ സ്റ്റേഷനിലെ സിസികാമറകളും അന്വേഷണസംഘം പരിശോധിച്ചു. ബംഗളുവിനു ട്രെയിനില് കയറിയ ആന്‍ലിയയുടെ ജഡം മൂന്ന് ദിവസം കഴിഞ്ഞ് എങ്ങിനെ ആലുവ പുഴയില് കണ്ടെത്തി എന്നത് ദുരൂഹമായി തുടരുകയാണ്.\nഅതേസമയം മകളുടെ മരണത്തില് നിലനില്‍ക്കുന്ന ദുരൂഹതകള് നീക്കി പ്രതിക്ക് ശിക്ഷ ഉറപ്പാക്കാന് ഏത് അറ്റംവരെയും പൊരുതമെന്ന് ആലിയയുടെ പിതാവ് ഹൈജിനസ് പറഞ്ഞു. പ്രതിക്ക് ശിക്ഷ ഉളപ്പാക്കിയശേഷം ഇപ്പോള് ജസ്റ്റിന്റെ കുടുംബത്ത് കഴിയുന്ന ആന്‍ലിയയുടെ കുഞ്ഞിനെ വിട്ടുകിട്ടാന് കേസ് ഫയല് ചെയ്യുമെന്നും അദ്ദേഹം അറിയിച്ചു. ജസ്റ്റിന്‍രെ വീട്ടില് കുഞ്ഞ് വളര്‍ന്നാല് പ്രതിയുടെ സ്വഭാവത്തിന് സമാനമായി കുഞ്ഞിന്റെ സ്വഭാവവും മാറ്റപ്പെടുമെന്നും അത് തടയാന് വേണ്ടിയാണ് കോടതിയെ സമീപിക്കുകയെന്നും അദ്ദേഹം അറിയിച്ചു.\nവിദൂര വിദ്യാഭ്യാസമായിട്ടാണ് ആന്‍ലിയ ബംഗളുരുവില് എം.എസ്.സി. നഴ്‌സിങ് പഠനം തുടര്‍ന്നിരുന്നത്. ഇത് മനസിലാക്കാതെ ജസ്റ്റിന്റെ കുടുംബം പറഞ്ഞുപരത്തിയ കഥകല് വിശ്വസിച്ച് ബംഗളുരുവില് പഠിക്കുന്ന മോളുടെ സ്വാവം മോശമായി ചിത്രീകരിച്ച് ചിലര് വ്യക്തിഹത്യക്ക് മുതിര്‍ന്നത്.\nആന്‍ലിയയ്ക്ക് മാനസിക രോഗമായിരുന്നു എന്ന് ഭര്‍ത്താവ് ജസ്റ്റിന്. തന്റെ മകളെ മാനസിക രോഗിയാക്കി ചിത്രീകരിക്കാന് ശ്രമിച്ചെന്ന് പിതാവ് ഹൈജിനസ്. ജസ്റ്റിനെ ക്രൈംബ്രാഞ്ച് ചോദ്യം ചെയ്യുമ്പോള് ഇതില് ഏതാണ് ശരിയെന്ന്് കാത്തിരിക്കുകയാണ് ആന്‍ലിയയുടെ നീതിക്കുവേണ്ടി ശബ്ദമുയര്‍ത്തവര്. ഒറ്റപ്പെട്ടു വളര്‍ന്ന കുട്ടികളിലുണ്ടാകുന്ന മാനസിക പ്രശ്‌നങ്ങള് ആന്‍ലിയയ്ക്ക് ഉണ്ടായിരുന്നെന്നും ആത്മഹത്യാ പ്രവണത കാണിച്ചിരുന്നെന്നുമാണ് ജസ്റ്റിന്റെ വാദം. ഇത് വിശദമാക്കി ജനുവരി 19 ന് ജസ്റ്റിന് ഒരു വീഡിയോ യൂട്യൂബില് അപ്‌ലോഡ് ചെയ്തിരുന്നു. ആന്‍ലിയയുടെ മരണം അവളുടെയും മാതാപിതാക്കളുടെയും കുഴപ്പംകൊണ്ടാണെന്ന് വീഡിയോയില് ജസ്റ്റിന് കുറ്റപ്പെടുത്തി.\nഅടിസ്ഥാനപരമായ ആരോപണങ്ങളാണു തനിക്കും കുടുംബത്തിനും നേരെ ഉണ്ടാകുന്നതെന്നു ജസ്റ്റിന് സമര്‍ഥിച്ചു. 2016 ഡിസംബര് 26 ന് വിവാഹം നടക്കുന്ന സമയത്ത് ദുബായില് അക്കൗണ്ടന്റ് ആയി സ്ഥിരം ജോലിയായിരുന്നു തനിക്ക്. തന്റെ ഫാമിലി വിസയിലാണ് ആന്‍ലിയയെ ദുബായിലേക്ക് കൊണ്ടുപോയത്. ഇക്കാലയളവില് ആന്‍ലിയയുടെ സ്വഭാവത്തില് ചില വ്യത്യാസങ്ങള് കാണപ്പെട്ടു. രാത്രിയില് ഉറങ്ങാതിരിക്കുകയും ചെയ്യും. ഗര്‍ഭിണിയായ ഭാര്യയുടെ സ്വഭാവ മാറ്റത്തില് ആശങ്കപ്പെട്ടാണ് നല്ല വരുമാനമുള്ള ജോലി രാജിവച്ച് നാട്ടിലേക്ക് വരാന് തീരുമാനിച്ചത്. കൗണ്‍സിലിങ്ങും ചികിത്സയും നല്‍കി പ്രശ്‌നങ്ങള് മാറ്റിയെടുക്കാന് കഴിഞ്ഞാല് തിരിച്ചുപോകാം എന്നാണ്് കരുതിയത്. തന്റേത് താത്കാലിക ജോലിയല്ലായിരുന്നെന്നു തെളിയിക്കാം.\nആന്‍ലിയ മിടുക്കിയായിരുന്നു. താനുമായി നല്ല സ്‌നേഹത്തിലുമായിരുന്നു. ചില സമയങ്ങളില് അസ്വാഭാവിക പെരുമാറ്റവുമായിരുന്നു. വാശിയും ദേഷ്യവും പ്രകടിപ്പിച്ചു. മാതാപിതാക്കള് വിദേശത്ത് ജോലിയായിരുന്നതിനാല് ഒറ്റപ്പെട്ട് പല വീടുകളിലും ഹോസ്റ്റലുകളിലുമൊക്കെയായിട്ടായിരുന്നു ആന്‍ലിയ ജീവിച്ചത്. സ്‌നേഹം കിട്ടാത്തതിന്റെ പ്രശ്‌നമായിരിക്കാം എന്നായിരുന്നു ആദ്യം കരുതിയത്. താന് ഡിവോഴ്‌സിനു ശ്രമിക്കാതിരുന്നത് അവളെ അത്രയ്ക്ക് ഇഷ്ടമായിരുന്നതുകൊണ്ടാണ്. ഞങ്ങള് കുറെ സ്വപ്നങ്ങള് കണ്ടിരുന്നു. അതുകൊണ്ടാണ് ഡിവോഴ്‌സിനു ശ്രമിക്കാതെ ആന്‍ലിയയുടെ പ്രശ്‌നങ്ങള് ചികിത്സിച്ച് ഭേദമാക്കാന് ശ്രമിച്ചത്.\nആന്‍ലിയയുടെ മരണത്തില് പങ്കില്ലെന്നു തെളിയിക്കാന് മതിയായ തെളിവുകള് ഉണ്ടെന്നും കുഞ്ഞിനുവേണ്ടി ധൈര്യത്തോടെ മുന്നോട്ടു പോകുമെന്നും ജസ്റ്റിന് പറഞ്ഞു. കുഞ്ഞുങ്ങളെ തനിച്ചാക്കി ജോലിതേടി വിദേശത്തും മറ്റും പോകുന്നവര്‍ക്ക് ആന്‍ലിയയുടെ മാനസികാവസ്ഥയും അവളുടെ ജീവിതവും പാഠമാകണം എന്നും വിവരിച്ചു. ആത്മഹത്യ പ്രവണത തെളിയിക്കുന്ന ആന്‍ലിയയുടെ എഴുത്തുകള് കണ്ട് തന്റെ മാതാപിതാക്കള് ആന്‍ലിയയുടെ പപ്പയെ വിളിച്ച് സംസാരിച്ചിരുന്നു. കുട്ടിക്കളിയാണ്. മാറിക്കോളുമെന്നാണ് അദ്ദേഹം പറഞ്ഞത്. ഇതിനൊക്കെ വ്യക്തമായ രേഖകള് ഉണ്ടെന്നും അന്വേഷണ ഉദ്യോഗസ്ഥര്‍ക്ക് കൊടുക്കാന് തയാറാണെന്നും ജസ്റ്റിന് പറഞ്ഞിരുന്നു. ഒരു വര്‍ഷം മുമ്പുള്ള ഡയറിയും ചിത്രങ്ങളും നേരത്തെ തന്റെ കൈയില് നിന്നും അവര് വാങ്ങിയിരുന്നു. അതാണ് തനിക്കെതിരേ ഉപയോഗിക്കുന്നതെന്നും ജസ്റ്റിന് ആരോപിച്ചിരുന്നു.\nആന്‍ലിയയുടെ മൃതശരീരം ഞങ്ങളുടെ പള്ളിയിലേക്ക് കൊണ്ടുവരണം എന്നായിരുന്നു ആദ്യത്തെ തീരുമാനം. അത് ആന്‍ലിയയുടെ ബന്ധുക്കളും മാതാപിതാക്കളും എതിര്‍ത്തു. എറണാകുളത്ത് സംസ്‌കാര ചടങ്ങില് പങ്കെടുക്കരുതെന്ന് അവരുടെ പള്ളിയിലെ വൈദികന് അറിയിച്ചതുകൊണ്ടാണ് പോകാതിരുന്നത്. ആന്‍ലിയയെ ബംഗളൂരുവില് എം. എസ് സി നഴ്‌സിങ്ങിന് അയച്ചത് അപകടകരമായ ചിന്തകളും വിഷാദവുമെല്ലാം മാറാന് വേണ്ടിയാണ്. അല്ലാതെ വീട്ടുകാര് ആരോപിക്കുന്നതുപോലെ നിര്‍ബന്ധിച്ച് അയച്ചതല്ല എന്നുമാണ് ജസ്റ്റിന്റെ വിവരണം.\nകാണാതായ ദിവസം ആന്‍ലിയ തന്നെ വിളിച്ച് ഞാന് പോവുകയാണ്, ഇനി അന്വേഷിക്കേണ്ട, നമ്മുടെ കുഞ്ഞിനെ നോക്കണം എന്നൊക്കെ പറഞ്ഞ് ഫോണ് കട്ട് ചെയ്യുകയാണുണ്ടായത്. തിരിച്ചു വിളിച്ചപ്പോള് ആന്‍ലിയയുടെ ഫോണ് സ്വിച്ച് ഓഫ് ആയിരുന്നു. പ്രശ്‌നമാണെന്ന് തോന്നിയതോടെ പോലീസില് പരാതിപ്പെട്ടു. അവര് നടത്തിയ അന്വേഷണത്തിലാണ് ആന്‍ലിയയെ മരിച്ച നിലയില് കണ്ടെത്തിയത്. വീഡിയോയില് ഈ വിശദീകരണങ്ങള് നല്‍കിയതിനു പുറകേയാണ് ആന്‍ലിയയുടെ മരണത്തില് ക്രൈംബ്രാഞ്ച് തിരയുന്നതറിഞ്ഞ് ജസ്റ്റിന് ചാവക്കാട് മജിസ്‌ട്രേറ്റ് കോടതിയില് കീഴടങ്ങിയത്.\nഇപ്പോള് റിമാന്‍ഡിലുള്ള ജസ്റ്റിനെ ക്രൈംബ്രാഞ്ച് കസ്റ്റഡിയില് വാങ്ങി ചോദ്യം ചെയ്യുകയാണ്. ആന്‍ലിയയുടെ പിതാവ് ഹൈജിനസിന്റെ പരാതി പ്രകാരം ആന്‍ലിയയെ മാനസിക രോഗിയാക്കി ചിത്രീകരിക്കാന് ശ്രമിച്ചെന്ന ആരോപണം ശരിയാണെന്ന് തെളിയിക്കുന്നതാണ് ജസ്റ്റിന്റെ യൂട്യൂബ് വീഡിയോ. ഇതില് ആരുടെ ഭാഗത്താണ് ശരിയെന്നറിയാനാണ് ജനം കാതോര്‍ക്കുന്നത്. ബാംഗ്ലൂരില് നഴ്‌സായിരുന്ന ആന്‍ലിയയെ ആലുവ പുഴയില് മരിച്ച നിലയില് കണ്ടെത്തിയ സംഭവത്തില് ക്രൈംബ്രാഞ്ച് തെളിവെടുപ്പ് പൂര്‍ത്തിയാക്കി. കേസിലെ പ്രതിയായ ജസ്റ്റിനെ വിയ്യൂര് ജയിലിലേക്ക് മാറ്റി. കേസുമായി ബന്ധപ്പെട്ട് പോലീസ് ജസ്റ്റിന്റെ മൊഴിയെടുക്കുന്നത് തുടരുകയാണ്.\nകേസില് പ്രതിയായ ആന്‍ലിയയുടെ ഭര്‍ത്താവ് ദിവസങ്ങള്‍ക്ക് മുന്നില് ചാവക്കാട് കോടതിയില് കീഴടങ്ങിയിരുന്നു. പിന്നീട് ഇയാളെ കസ്റ്റഡിയില് വാങ്ങിയ ക്രൈംബ്രാഞ്ച് ഉദ്യോഗസ്ഥര് ജസ്റ്റിന്റെ അന്നകരയിലെ വീട്ടിലും തൃശൂര് റെയില്‍വേ സ്‌റ്റേഷനിലും തെളിവെടുപ്പ് നടത്തി. ആത്മഹത്യാപ്രേരണയ്ക്കാണ് ഇയാള്‍ക്കെതിരെ കേസെടുത്തിരിക്കുന്നത്. ഇതുമായി ബന്ധപ്പെട്ട് ആന്‍ലിയയുടെ ഭര്‍തൃമാതാവടക്കം കൂടുതല് പേരുടെ മൊഴിയെടുക്കുമെന്ന് ക്രൈംബ്രാഞ്ച് അധികൃതര് വ്യക്തമാക്കുന്നു. ജസ്റ്റിന് ഇപ്പോള് വിയ്യൂര് ജയിലിലാണ്.\nഭര്‍തൃവീട്ടിലെ പീഡനം മൂലമാണ് ആന്‍ലിയ ആത്മഹത്യ ചെയ്തതെന്നാണ് പോലീസ് നിഗമനം. ആന്‍ലിയയുടേത് കൊലപാതകമാണെന്നതിന് ഇതുവരെ പോലീസിന് തെളിവ് കിട്ടിയിട്ടുമില്ല. എങ്കിലും ആ വഴിക്കും അന്വേഷണം നടക്കുന്നുണ്ട്. ബംഗളുരൂവിലേക്ക് പരീക്ഷയ്ക്ക് പോകാന് ജസ്റ്റിനാണ് ആന്‍ലിയയെ സ്‌റ്റേഷനില് കൊണ്ടുവിട്ടത്. ആന്‍ലിയയെ കാണാനില്ലെന്ന പരാതി നല്‍കിയതും ജസ്റ്റിനാണ്. ആന്‍ലിയയെ കാണാതായിട്ടും മാതാപിതാക്കളെ അറിയിക്കാതിരുന്നത് സംശയമുയര്‍ത്തിയിരുന്നു.\nഗാര്‍ഹികപീഡനം ആരോപിച്ച് ആന്‍ലിയയുടെ അച്ഛന് ഹൈജിനസ് തൃശ്ശൂര് സിറ്റി പോലീസ് കമ്മിഷണര്‍ക്ക് പരാതി നല്‍കിയിരുന്നു. ഇതേത്തുടര്‍ന്ന് ഗാര്‍ഹികപീഡനം, ആത്മഹത്യാപ്രേരണാക്കുറ്റം എന്നിവ ജസ്റ്റിനെതിരെ പോലീസ് ചുമത്തിയിരുന്നു. ഗുരുവായൂര് അസിസ്റ്റന്റ് കമ്മിഷണര്‍ക്കായിരുന്നു അന്വേഷണച്ചുമതല. എന്നാല് കേസില് തുടര്‍നടപടികളുണ്ടാകുന്നില്ലെന്ന് കാണിച്ച് ആന്‍ലിയയുടെ അച്ഛന് വീണ്ടും മുഖ്യമന്ത്രിയെ സമീപിച്ചു. തുടര്‍ന്നാണ് അന്വേഷണം ക്രൈംബ്രാഞ്ചിന് വിട്ടത്.\nകഴിഞ്ഞ ഓഗസ്റ്റ് 25-നാണ് ആന്‍ലിയയെ തൃശ്ശൂരില് നിന്ന് കാണാതായത്. 28-ന് മൃതദേഹം ആലുവ പുഴയില്‍നിന്ന് കണ്ടെത്തി. മകളെ കാണാനില്ലെന്ന് കാണിച്ച് ഹൈജിനസ് പോലീസില് പരാതി നല്‍കിയതിന് പിന്നാലെ ജസ്റ്റിന് ഒളിവില് പോയി. തുടര്‍ന്ന് അന്വേഷണം ക്രൈംബ്രാഞ്ചിന് വിട്ടത് അറിഞ്ഞതോടെയാണ് വന്ന് കീഴടങ്ങിയത്.\nmother in law അമ്മായിയമ്മ suicide ആത്മഹത്യ nurse നേഴ്സ് thrissur തൃശൂര്\nNurse Ansali's suicide: Police case against mother-in-law


തുമ്പപ്പൂ റീലോഡഡ്: January 2009\nബാച്ചികളുടെ പാചക അന്തസ്സ് പുനസ്ഥാപിക്കപ്പെടുന്നു\nബാച്ചികളുടെ പാചക അന്തസ്സ് പുന്‍സ്ഥാപിക്കുക എന്ന നമത് വാഴുവും കാലത്തിന്റെ ആഹ്വാനത്തില് നിന്നും ഊര്‍ജ്ജം ഉള്‍ക്കൊണ്ടാണ് ഇത് ഇവിടെ പോസ്റ്റുന്നത്.\nഅതോടൊപ്പം കൊച്ചുത്രേസ്യാകൊച്ചിന്റെ " ഉള്ളതു പറയാലോ.. എനിക്കറിയാവുന്ന ബാച്ചിലേഴ്സൊക്കെ തലെദിവസത്തെ പിസയുടെ ബാക്കിയോ ബ്രെഡോ മാഗിയോ ഒക്കെ കഴിച്ചാണ് ജീവിക്കാറുള്ളത്.അല്ലെങ്കില് പിന്നെ അടുത്തു വല്ല ഹോട്ടലോ മറ്റോ വേണം. ലവന്മാര്‍ക്കൊക്കെയാണ് കല്യാണം കഴിയുന്നതോടെ മണ്‍കലത്തിലുണ്ടാക്കിയ ചോറ്, അമ്മീലരച്ച ചമ്മന്തി, ചിരട്ടപ്പുട്ട് തുടങ്ങിയ കോംപ്ലികേറ്റഡ് വിഭവങ്ങളില്ലാതെ ജീവിക്കാന് പറ്റാതാവുന്നത്." എന്ന വിവാദപരാമര്‍ശത്തോടുള്ള സ്വാഭാവികപ്രതികരണം കൂടെ ആകുന്നു ഇത്.\n(ഇനി മുതല് ബൂലോഗത്ത് പാചകക്കുറിപ്പ് മുതലായവ മതി എന്ന് സൂരജിന്റെ നിര്‍ദ്ദേശവും മറ്റൊരു പ്രചോദനം മാത്രം)\nസുഹൃത്തക്കള്‍ക്കിടയില് "ദ മോസ്റ്റ് എലിജിബിള് ബാച്ചിലര് ഓഫ് കേരള" എന്ന് അറിയപ്പെടുന്ന ( ഗേള്‍സ് ..നോട് ദ പോയിന്റ്) ഞാന് തന്നെ ആവണമല്ലോ ബാച്ചികളുടെ പാചക അന്തസ്സ് പുനസ്ഥാപിക്കുന്നത്. ഇതാ നിങ്ങള്‍ക്കു മുന്നില് വ്യതസ്തമാമൊരു പാചകക്കുറിപ്പ്.\n(പ്രധാനമായും ബാചിലേഴ്സ് ആയ ബോയ്സിനെ ഉദ്ദേശിച്ചാണ് ഈ പാചകക്കുറിപ്പ് തയ്യാറാക്കിയിരിക്കുന്നതെങ്കിലും, അല്ലാത്തവരും പരീക്ഷിച്ചു നോക്കുന്നതില് തെറ്റില്ല).\nആദ്യമായി കുറച്ച് തുവരപ്പരിപ്പെടുത്ത് ഇച്ചിരി മഞ്ഞള് ചേര്‍ത്ത് ഒരു സ്പൂണ് എണ്ണയും തൂവി, പ്രഷര് കുക്കറില് വേവിക്കാന് വയ്ക്കുക. ( കുക്കറില് രണ്ട് ഗ്ലാസ് വെള്ളം കൂടെ ഒഴിക്കാന് മറക്കല്ല്. ഇല്ലെങ്കില് വിവരം അറിയും). പരിപ്പവിടെക്കിടന്ന് വേവട്ടെ.\nഎന്നിട്ട് പോയി കമ്പ്യൂട്ടര് ഓണ് ചെയ്യുക. ഏതെങ്കിലും ശ്രുതിമധുരമായ ഗാനം മീഡിയപ്ലെയറില് വയ്ക്കുന്നത് നന്ന്. "പഞ്ചായത്തിലെ വമ്പു പിറന്നവളാരിവളോ" മുതലായവ. നല്ല മെലഡിയാണെന്നത് മാത്രമല്ല ബാച്ചികളെ പുച്ഛിക്കുന്ന വനിതകളെക്കുറിച്ചോര്‍ത്ത് സ്വയം പ്രേരണ ഉള്‍ക്കൊള്ളാനും ഇത് സഹായിക്കും.\nഇനിയാണ് ശരിക്കുള്ള കലാപരിപാടികള് ആരംഭിക്കുന്നത്. ആദ്യം പോയി വാതിലുകള് എല്ലാം തുറന്നിടുക. നമ്മുടെ അനിര്‍വചനീയമായ പാചകകലയുടെ ബൈപ്രോഡക്റ്റായ കണ്ണില് കുത്തുന്ന പുക പുറത്തു പോവാന് വേണ്ടി മാത്രമല്ലത്. അത്യാവശ്യം വന്നാല് നമുക്കു പെട്ടെന്ന് പുറത്തേക്കോടാന് അല്ല മാറാന് വേണ്ടീ കൂടെ ആണത്.\nഒരു വലിയ പാത്രത്തില് മൂന്നാല് ടേബിള് സ്പൂണ് എണ്ണ ചൂടാക്കുക. അതങ്ങനെ വെട്ടിത്തിളക്കുമ്പോള് കുറച്ച് കടുക് അതിലേക്കിടുക. എന്നിട്ട് സകല ദൈവങ്ങളെയും വിളിച്ച് രണ്ട് സ്റ്റെപ് പുറകോട്ട് മാറിനില്‍ക്കുക. കടുകെല്ലാം ടപേ ടപേ എന്ന് പൊട്ടിത്തുടങ്ങുമ്പോള് രണ്ടോ മൂന്നോ വറ്റല് മുളകും കൂടെ "സ്വാഹാ" എന്ന മന്ത്രത്തിനെ അകമ്പടിയോടെ പാത്രത്തിലേക്കിടാം.\nഇനി കുറച്ച് ഉള്ളി അരിഞ്ഞത് പാത്രത്തിലേക്കിടാം. പിന്നെ ഒരു സെക്കന്റ് അവിടെ നിന്നേക്കരുത്. തിരിഞ്ഞു നോക്കാതെ ഓടിക്കോണം. പുറകില് നിന്ന് കാട്ടാനമറുത അലറുന്നതിനേക്കാളും ഭീകരമായ ചില ശബ്‌ദങ്ങള് കേട്ടേക്കാം. മൈന്റ് ചെയ്യരുത്. കമ്പ്യൂട്ടറിന്റെ മുന്നില് ചെന്നിരുന്ന്, താമരക്കുരുവിക്ക് തട്ട്‌കട എന്ന പാട്ട് ഉച്ചത്തില് വെച്ചാല് , അടുക്കളയിലെ ശബ്ദം കേട്ട് അയല്‍ക്കാര് ഓടിവരുന്നത് ഒഴിവാക്കാം.\nകുറച്ചു കഴിയുമ്പോല് പാത്രത്തിലെ ശബ്ദം നിലക്കും. ഇനി കുഴപ്പമൊന്നുമുണ്ടാവില്ല എന്നുറപ്പായാല്, പതുക്കെ ആ വഴി പോയി റഫിജറേടറില് കൈയിടുക. ആദ്യം കിട്ടുന്ന മുഴുത്ത രണ്ട് തക്കാളി എടൂക്കുക. കട് കട് കട് ആന്‍ഡ് പുട് ഇറ്റ് ഇന്‍സൈഡ് ദ പാത്രം. ഇപ്പോഴും ചില നിലവിളികള് ഉയരും. എഗൈന് മൈന്‍ഡ് ചെയ്യണ്ട. അതങ്ങനെ ഫ്രൈ ആവുമ്പോള് ഒരു ചെറിയ ഉരുളക്കിഴങ്ങും മത്തന്റെ കഷണവും രണ്ട് വെണ്ടക്കായും എടുത്ത്, ബാച്ചി ബോയ്സിനെ കളിയാക്കുന്ന പെണ്‍കിടാങ്ങളും ക്ലാസിലെ കല്യാണം കഴിഞ്ഞ ഫ്രണ്ട്സും ഒക്കെയാണെന്ന് സങ്കല്‍പിച്ച് വെട്ടി വെട്ടി നുറുക്കുക. ( പാചകം കഴിയുമ്പോഴേക്കും വിശപ്പ് കൂടാനും ഇതു സഹായിക്കും എന്നൊരു ഗുണവും ഉണ്ട്). പുട് ദാറ്റ് ഓള്‍സോ ഇന്‍സൈഡ് ദ പാത്രം ആന്‍ഡ് ആഡ് സം വാട്ടര്( ഇത്തിരി വെള്ളം ഒഴിക്കണമെന്ന്).\nഒരു സ്പൂണ് വാളമ്പുളി കലക്കിയത് അതിലോട്ടൊഴിച്ച് ആവശ്യത്തിന് ഉപ്പും ചേര്‍ത്ത്( പാചകക്കുറിപ്പെഴുതുന്നവരുടെ ശ്രദ്ധക്ക്. ഉപ്പിന്റെ കാര്യത്തില് നമ്മള് എപ്പോഴും ഡിപ്ലോമാറ്റിക് ആയ ഒരു സമീപനമേ സ്വീകരിക്കാവൂ. ഒന്നും തറപ്പിച്ചങ്ങ് പറയരുത്. അളവൊക്കെ ഉണ്ടാക്കുന്നവന്റെ പാട്) , അതിനെ അതിന്റെ വഴിക്ക് വിട്ടേക്കുക. ഇനി കമ്പ്യൂട്ടറിന്റെ മുന്നില് ചെന്നിരുന്ന്, ഭാരത് മാട്രിമോണിയോ എം ഫോര് മാരിയോ തുറക്കാം. നിങ്ങളുടെ താല്‍പര്യമനുസരിച്ച് നല്ല പെണ്‍കിടാങ്ങളുടെ പോട്ടം കാണുകയോ, മാര്‍ക്കറ്റിലെ സ്കോപ് എന്തെല്ലാമെന്ന് ഗവേഷണം നടത്തുകയോ ആവാം.\nഅതിനിടയില് ചെന്ന് കുറച്ചു സാമ്പാര് മിക്സ് എടുത്ത് പാത്രത്തില് നിക്ഷേപിക്കുക( "സ്വാഹാ" മന്ത്രം മറക്കണ്ട). ഒരു അഞ്ചു മിനുറ്റ് കൂടെ ഉണ്ട്. മനോരമ ഓണ്‍ലൈന് തുറന്ന് പാര്‍വതി ഓമനക്കുട്ടന് ചുവന്ന ഡ്രസ്സില് ബീച്ചില് നില്‍ക്കുന്ന ആ ഫോട്ടോ ഉണ്ടല്ലോ അത് ഓപ്പണ് ചെയ്ത് അതിലേക്കും നോക്കി ഇരുന്നോണം. വിശപ്പങ്ങനെ കൂടിക്കൂടി വരും.\nഅപ്പോ പറഞ്ഞു വന്നത് ഇനി ഇതുകൊണ്ടൊന്നും നിങ്ങള് തളരരുത്. നേരത്തെ വേവിച്ച പരിപ്പെടുത്ത് ഇടിച്ചു പിഴിഞ്ഞ് തിളക്കുന്ന കറിയിലേക്കൊഴിക്കുക. ഒന്നു ഇളക്കുകയും ചെയ്തേക്ക്. ഒരു എട്ട് മിനുട്ട് അങ്ങനെ തിളക്കട്ടെ. അതിനു ശേഷം സ്റ്റൗവ് ഓഫാക്കാം. ഒരു സ്പൂണില് ഇത്തിരി കോരി എടുത്ത് ഊതി തണുപ്പിച്ച ശേഷം ( തണുപ്പിച്ച ശേഷം മാത്രം ) നാവില് വെച്ച് നോക്കുക. "എന്ത് രുചി എന്താ സ്വാദ്" എന്നൊരു ആത്മഗതവും തട്ടിയേക്കുക( സ്വാദ് എന്തു തന്നെയായാലും).\nഎന്താ നിങ്ങള് ആലോചിക്കുന്നത്? എന്തോ മറന്നല്ലോ അല്ലേ? എന്താ അത്? ഓര്‍ക്കുന്നില്ല? പിടി കിട്ടിയില്ല? അത് തന്നെ.\nകായത്തിന് ഇംഗ്ലീഷില് പറയുന്നത് " asafoetida " ( കായം... അതിനാണ്). അത് ഞാന് ഗ്രോസെറി ഷോപ്പിലെ മദാമ്മയോട് പ്രൊനൗണ്‍സ് ചെയ്താല്, അവര് കേള്‍ക്കുന്നതെന്തോ, ഞാന് ഉദ്ദേശിച്ചതെന്തോ. അവസാനം കിട്ടുന്നതെന്തോ. ഇനി അവരുടെ ഭാഷയില് അത് വല്ല തെറിയുമാണെങ്കില് അതിനുള്ള ശിക്ഷ വേറേയും അനുഭവിക്കണം. തല്‍ക്കാലം ബാച്ചി സാമ്പാറില് കായം വേണ്ട.\nഅപ്പോ സംഗതി പിടി കിട്ടിയല്ലോ? സാര്‍വലോക ബാച്ചികളേ നിങ്ങള് കുക്ക് ചെയ്യുവിന്!\nനൂറു രൂപാ MO/DD അയക്കുന്നവര്‍ക്ക് "ജപ്പാനിയാ കുഹൂ കുഹൂ" തയ്യാറാക്കുന്ന റെസിപ്പീ(സചിത്രം) പോസ്റ്റല് ആയി അയച്ചു തരുന്നതായിരിക്കും.\nPosted by Calvin H at 6:38 PM 26 comments: Links to this post\nLabels: നര്‍മം, പാചകം, പ്രതികരണം


മാട്ടുപ്പെട്ടി അണക്കെട്ട് തുറന്നു; മൂന്നാര് ഒറ്റപ്പെട്ടു\nMunnar, First Published 14, Aug 2018, 2:59 PM IST\nകനത്ത മഴയിൽ ജലനിരപ്പുയർന്നതിനെ തുടർന്ന് മൂന്നാർ മാട്ടുപ്പെട്ടി അണക്കെട്ടിലെ ഷട്ടറുകള് തുറന്നു. അണക്കെട്ടിന്‍റെ മൂന്ന് ഷട്ടറുകളാണ് ഇപ്പോൾ തുറന്നിട്ടുളളത്. ആറുകൾ കരകവിഞ്ഞതോടെ പഴയമൂന്നാറിൽ പല സ്ഥലങ്ങളും വെളളത്തിനടിയിലായി. മൂന്നാര് ടൗണ് ഒറ്റപ്പെട്ട നിലയിലാണ്. ദേശീയപാതയില് വെള്ളം കയറി.\nമൂന്നാര്: കനത്ത മഴയിൽ ജലനിരപ്പുയർന്നതിനെ തുടർന്ന് മൂന്നാർ മാട്ടുപ്പെട്ടി അണക്കെട്ടിലെ ഷട്ടറുകള് തുറന്നു. അണക്കെട്ടിന്‍റെ മൂന്ന് ഷട്ടറുകളാണ് ഇപ്പോൾ തുറന്നിട്ടുളളത്. ആറുകൾ കരകവിഞ്ഞതോടെ പഴയമൂന്നാറിൽ പല സ്ഥലങ്ങളും വെളളത്തിനടിയിലായി. മൂന്നാര് ടൗണ് ഒറ്റപ്പെട്ട നിലയിലാണ്. ദേശീയപാതയില് വെള്ളം കയറി.\nമൂന്നാറിലും മാട്ടുപ്പെട്ടി അണക്കെട്ടിന്‍റെ വൃഷ്ടി പ്രദേശത്തും ദിവസങ്ങളായി കനത്ത മഴയാണ് പെയ്യുന്നത്. നിമിഷം തോറും ജലനിരപ്പുയരുന്ന സാഹചര്യത്തിലാണ് അണക്കെട്ടിന്‍റെ ഷട്ടറുകൾ തുറന്ന് ജലമൊഴുക്കി വിടാൻ കെഎസ്ഇബി തീരുമാനിച്ചത്. ഒരു ഷട്ടർ മുപ്പതു സെന്‍റി മീറ്ററും രണ്ടാമത്തേത് പതിനഞ്ചു സെന്‍റി മീറ്ററുമാണ് ഇപ്പോൾ തുറന്നിരിക്കുന്നത്. നീരൊഴുക്കിന്‍റെ ശക്തി കൂടുന്നതിനനുസരിച്ച് ആവശ്യമെങ്കിൽ മൂന്നാമത്തെ ഷട്ടറും തുറക്കാനാണ് തീരുമാനം.\n47 മീറ്റർ ഉയരമുളള അണക്കെട്ടിന്‍റെ ജലനിരപ്പ് പരമാവധി സംഭരണ ശേഷിയിലേക്ക് അടുത്തോടെയാണ് ഷട്ടറുകൾ തുറന്നത്. കനത്ത കാറ്റും മഴയും കണക്കിലെടുത്ത് സംഭരണിയിലെ ബോട്ടിംഗും നിറുത്തി വച്ചിരിക്കുകയാണ്. മാട്ടുപ്പെട്ടി അണക്കെട്ടിൽ നിന്നുളള ജലം ഒഴുകിയെത്തുന്ന ഹെഡ്‌വർക്ക് ഡാമും നിറഞ്ഞിരിക്കുകയാണ്. പളളിവാസൽ പവ്വർഹൗസിൽ പൂർണ്ണതോതിൽ വൈദ്യുതോൽപാദനം നടത്തിയിട്ടും ഹെഡ്‌വർക്ക് ഡാം കവിഞ്ഞൊഴുകുകയാണ്. തിങ്കളാഴ്ച തന്നെ ജാഗ്രതാ നിർദ്ദേശം നൽകിയിരുന്നതിനാൽ അപകടങ്ങൾ ഒഴിവായിട്ടുണ്ട്.\nLast Updated 1:29 AM IST\nതീവ്രന്യൂനമർദ്ദം 'മഹാ' ചുഴലിക്കാറ്റായി; ശക്തമായ കാറ്റിനും മഴയ്ക്കും സാധ്യത; തലസ്ഥാനത്തെ സ്കൂളുകള്‍ക്ക് അവധി പ്രഖ്യാപിച്ചിട്ടില്ല\n'മഹാ' ചുഴലിക്കാറ്റില് ജാഗ്രത വേണം; നാല് താലൂക്കിലെ വിദ്യാഭ്യാസ സ്ഥാപനങ്ങൾക്ക് നാളെ അവധി; തലസ്ഥാനത്ത് അവധിയില്ല\nതീവ്രന്യൂനമർദ്ദം മറ്റന്നാളോടെ 'മഹാ' ചുഴലിക്കാറ്റാവും; സംസ്ഥാനത്ത് ശക്തമായ കാറ്റിനും മഴയ്ക്കും സാധ്യത\nകനത്ത മഴ; കാസ‍ർകോ‍ട് ജില്ലയിലെ വിദ്യാഭ്യാസ സ്ഥാപനങ്ങൾക്ക് നാളെ അവധി\nമഴക്കെടുതി: ദുരന്തനിവാരണ സേനയുടെ കൂടുതൽ സംഘം കേരളത്തിലേക്ക്\nകൊച്ചി നഗരത്തിലെ വെള്ളക്കെട്ട് ഒഴിവാക്കുന്നതിനുള്ള അടിയന്തര നടപടിക്ക് തുടക്കം